text:
2017年8月31日星期四
住家飯 @ 家姐屋企 ( 31-AUG-2017 )
煎立魚 - 好味呀 個皮脆卜卜 我睇住工人煎咗 15 分鐘 真係好有心機呢 咁家姐話佢成日食嘛 叫我一個人食哂成條魚 我真係食哂架 之後第日家姐問番工人有無食 ?! 佢話見我食得咁滋味 唔敢夾來食喎 車 又係佢叫我食哂嘅 哈哈
冬菇金針雲耳蒸雞 - 好味呀 因為我唔會煮金針雲耳
金銀蛋莧菜 - 冰姑尋日先叫我買黎食 今晚就有得食 感恩感恩
我話要一碟薑蓉
勝瓜鯪魚肉湯 - 諗住咁清無咩味 估唔到又有味喎 好味道
日本桃 - 4 個 $160 依家食生果真係貴過我食餐飯囉 @@
( 31-AUG-2017 THU )
感恩又一覺瞓天光 臨醒之前發咗個夢 有個男人叫牛尾湯通粉 但要豬扒麵湯底 我心諗 牛尾湯又點會豬扒麵湯底呀 ?! 估唔到自己發夢嘅時候都咁清醒 哈哈 之後個侍應答佢唔可以轉豬扒麵湯底 答完就鬧鐘響 呵呵 ~~~~
早餐又食吞拿魚治 好味道呀 但間嘢無冷氣咁 所以應該唔會再去住呢 ~~~~
菇場超級忙呀 好在食飯前搞掂哂 ~~~~
今日家姐放假睇醫生 所以約我食 lunch 呀 勁開心呢 ~
呢間食店要比錢先嘅 咁我都諗住請家姐 我比完錢之後 家姐話今次又係佢講緊電話 好似唔想比錢咁 哈哈 上次同佢食飯 又係埋單比錢時佢講電話 咁我就比啦 真係好邪 哈哈 不過佢黎陪我食 我一定請佢食飯囉 ~
特上盛海景丼 - 一般啦
細細片嘅刺生
芝士豬排 - 我以為左上角係沙律醬添 一蘸落去係好有彈性 覺得好奇怪囉 家姐話係甜品來架 哈哈 之後食咗一啖唔敢再食 因為好重奶味
仍都好一般 呢間唔會再食
咁家姐今朝 10 點半去佐敦睇耳鼻喉專科 因為佢話成日有嘢頂住出唔到黎咁 個醫生串 Q 到爆 話家姐唔係鼻敏感 睇黎做咩 ?! 家姐即時串番佢啦 話西醫話佢鼻敏感 同埋我唔黎睇又點知自己唔係鼻敏感呢 ?!?! 之後個死人醫生仲衰格 話開 2 星期藥比妳食 妳食咗可能仲衰 咁家姐話開一星期啦咁 真係咩醫生黎架 ?! 嫌錢腥 ?! 但 d 死人態度唔好咁黑人憎囉 ~
姑娘又係衰衰格 好串咁問家姐 妳等咩 ?! 家姐話等妳比番張醫療卡同收據呀 呢間診所係咪顛架 咁家姐等嘅時候 話有個女人都同佢講 呢間 d 姑娘怪怪地咁 @@
咁食完去一田睇下嘢 之後家姐話去 Panash 買包 因為星期三有折 咁我帶佢去啦 之後行行下 我話今日好似係星期四喎 @@ 其實今朝我做做下嘢 我以為今日係星期五添呀 咩事呀 哈哈 ~
送埋家姐搭車就番菇場 家姐話條街好熱 我話啱啱好 因為菇場真係好凍 間唔中都要出來解凍 個人舒服好多呢 ~
菇場又忙啦 好在 3 點左右搞掂 同冰姑傾計 佢居然又話今日係星期五 做乜咁架 個個都記錯日子嘅 哈哈 ~
放工即走喇 坐小巴去家姐屋企 但一定要家姐出黎接我 因為我唔識行去呢 ~
咁我落車嘅時候 諗住過馬路先打比家姐 點知一落車就見到家姐企咗喺度 堅嚇一嚇囉 仲着白色衫添 哈哈 因為我無諗過佢咁快嘛 ~
可能今日真係好開心 全日都好餓咁 家姐都話好少有 哈 ~
食完包威化餅 再食 2 塊炸蝦片 勁好味呀 不過我條脷腫咗 所以唔敢食咁多呢 ~
麥包 你要健健康康呀
咁今朝 skype 8 卦 問佢咬親條脷係咪熱氣 ?! 佢答: 我上網睇呢 佢無講熱氣 係話因為唔知乜嘢條豬脷漲咗 所以容易咬到 !! 笑死我呀 頂 同阿 mi 一樣 咩都加個豬字 係咪真係一諗起我 就即刻聯想到隻豬呀 ?! 嘩哈哈哈哈 ~
家姐工人話我瘦咗好多 以前圓碌碌咁 我話依家唔係瘦咗好多 而係以前實在太肥呀 同埋我話一個人食飯 最主要食多 d 菜 同埋要做運動 我地做 office 實在成日坐 加上冷氣又凍 真係血氣完全唔運行 所以我依家都愛上徑步 真係要比時間自己郁下 唔可以懶囉 ~
差唔多 7 點開飯 食完再食生果 真係飽到上腦呢 ~~~~
同家姐又傾下計 咁家姐車我番屋企 所以我 8 點半都走喇 等家姐早 d 休息 ~
番到屋企即沖涼 之後熨衫 一定要郁下嘛 哈哈 ~
熨完又上 Youtube 睇嘢 11 點鬆 d 都瞓喇 ~
2 則留言:


c: text/html

text:
塔瑪琳多 必去景點及達瑪琳朵沙灘附近酒店推介
達瑪琳朵沙灘附近酒店預訂
神秘優惠價幫你慳更多
即時揭開神秘優惠價,慳得更多
塔瑪琳多必去推介 - 達瑪琳朵沙灘
想去 塔瑪琳多 自由行?等 Hotels.com 帶你玩盡 塔瑪琳多達瑪琳朵沙灘 啦!留意我地文章,話你知去塔瑪琳多 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋塔瑪琳多達瑪琳朵沙灘 附近有咩酒店,等你更加容易計劃行程,慳返酒店來回景點嘅時間.
塔瑪琳多達瑪琳朵沙灘 自由行
去得塔瑪琳多達瑪琳朵沙灘 自由行最緊要一定係揀啱日子去.一啲熱門景點例如,塔瑪琳多 嘅 達瑪琳朵沙灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
塔瑪琳多達瑪琳朵沙灘 交通
想去達瑪琳朵沙灘 暢順無阻濟,最好就係出發前,睇清楚塔瑪琳多達瑪琳朵沙灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
塔瑪琳多達瑪琳朵沙灘 必食必買攻略
塔瑪琳多達瑪琳朵沙灘一直都係旅遊熱門地點,去到塔瑪琳多達瑪琳朵沙灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
港女最愛嘅熊本熊終於嚟到香港喇!由今日起至2017年1月2日,鑽石山荷里活廣場就會有熊本縣營業部長Kunamon帶大家走遍熊本縣!今次呢個Kumamon聖誕主題樂園會有好多熊本縣Kumamon物產,黑川溫泉,水前寺公園同神社鳥居等等,令大家更熟悉熊本縣同最可愛嘅熊本熊!今次U編帶大家嚟個『熊』式聖誕之旅,睇下有咩港女必影嘅影相位啦!
1.熊本駅與駅前周邊
聖誕想食下日本野,熊本熊部長係熊本駅嘅熊本拉麵不得不試喇~
當然熊本駅站牌都得必須打卡嘅地方啦!
2.熊本縣市區列車
等完車就梗係要上車影返張相啦!充滿熊本熊嘅熊本縣列車真係一個好靚嘅拍照景點,快啲嚟同車長影張合照先啦!
嚟到Kumamon聖誕主題樂園,就連路燈都係熊本熊嚟架,拍照度100%!
3.黑川溫泉
拿~做人做港女都好,都要Work Hard Play Hard!熊本熊都係抱住呢個做人宗旨架~天氣咁凍,最好做啲咩?梗係去浸溫泉啦,仲要熊本縣最出名嘅黑川溫泉添啊~等U編都同熊本熊一齊浸先!
4.熊本縣當地物產館
如果係鐘意日本嘅港女們,對「熊本縣物產館」一定唔陌生!今次熊本熊部長仲帶埋啲產物嚟show比大家睇,記得要同Kunamon影返張相,咁就夠哂有Xmas氣氛啦~
大家影相之餘仲可以睇真d部長張枱,有哂私照同部長最愛嘅零食等等~了解多啲熊本熊喇!
5.球磨川の木橋
呢條木橋絕對係熊本縣嘅名勝,但係大家緊記,影相位係熊本熊隔離,唔係橋上面啊!快啲去拖住熊本熊影返張先~
6.Kumanon精品店
呢個係U編最推薦嘅地方!因為「Kumanon精品店」義賣好多熊本熊優先發售嘅禮品,而嚟到嘅「愛熊之友」仲可以摺「幸福紙鶴」比熊本縣作祝福.因為呢個聖誕義賣活動,扣除成本及開支後,會撥捐日本熊本縣政府去支持佢地發展~幸福紙鶴亦會被送到熊本縣政府作展示同祝福.影相之餘就不忘真正嘅熊本喇!
7.水前寺公園及神社鳥居
呢度係仿照水前寺公園及神社鳥居嘅日式庭園設計,部長企定定係度陪大家影相,如果你係熊本熊嘅fans,一定唔可以錯過喇!
記得呢7大影相位,熊本熊部長等緊你嚟搵佢合照啊~
荷里活廣場
地址: 九龍鑽石山龍蟠街三號 (港鐵站C出口)


text:
一個真正保護到 One Plus 5 的保獲殼!
石先生每年用 OnePlus 5 最擔心嘅都係保護殼及保護貼
石先生每年用 OnePlus 5 最擔心嘅都係保護殼及保護貼.雖然官方有出唔同材質嘅保護殼,但始終個啲都係得個睇字,保護唔到部機,跌一野已經心痛,所以每次都等 Rhino Shield 保護殼出 OnePlus 5 版本.來到開學日,Rhino Sheild 香港代理終於正式推出 OnePlus 5 版本嘅保護殼,真係可喜可賀.對石先生呢啲成日跌機嘅真係極重要嘅消息,到手梗係即刻裝上去用啦保平安啦!今次石先生買嘅係 OnePlus 5 Rhino Shield 保護殼連正面貼套裝,售價係 HK$368,一套包括左邊黃色嘅保護貼及右邊白色嘅保護殼.
因為 Rhino Shield 個包裝都係一樣,所以上面呢張貼紙寫住 OnePlus 5 好重要,咁就唔會錯啦!
防衝擊保護貼方面也都一樣,係寫住 OnePlus 5.
用保護殼前,梗係整左保護貼先,包裝後面拉開封條就可以向下拉個保護貼出來.雖然佢有個 QR Code 叫你上網睇教學,但 Rhino Shield 啲貼咁易搞真係唔駛睇.
保護貼包裝入面有四寶,包括保護貼,一塊抹塵布,一塊硬卡及一張 Rhino Shield 小貼紙.
OnePlus 5 本身都好易貼,只要對準上面兩個開孔,即係前鏡及喇叭位就得.
至於保護殼一樣簡單,打開包裝左下角個個「OPEN HERE」,直接就係一體化嘅 Rhino Shield 保護殼.就咁外面睇會以為個殼好厚,但原來新包裝加左一層發泡膠保護個殼以免運送期間有咩損傷,真係貼心.
Rhino Shield 保護殼裝嘅方向有一個特別,就係入嘅時候要正面入,先頭後尾,拿番出來也都一樣係先頭後尾,如果調番轉係入唔到嘅,而包裝上其實有寫.
貼左保護貼,再加保護殼嘅 OnePlus 5 就係咁啦!今次個殼比上代仲要薄,手感更好.
雖然薄左,但 Rhino Shield 都有保持佢最用心嘅設計,就係保護殼嘅頂部有特登高少少突出來,等你可以摸番部機嘅金屬機背外,呢個頂端也可以係你唔小心跌機嘅時候保護番個後鏡頭.
至於前面也都係一樣,你可以見到佢都有稍稍比屏幕高少少,如果不幸正面跌,除左保護貼外,殼都可以吸收到一定嘅衝擊力.
作為 OnePlus 5 嘅用家,最重要嘅係三段式模式開關,而 Rhino Shield 也都有特別做番出來,有番個制係到,可以直接啪啪啪,而且個制係做左係個殼入面,唔駛裝,唔怕跌,正過就咁開孔好多.
如果你都有用 OnePlus 5,想要個真係有保護能力嘅保護殼要揀呢個 Rhino Shield 啦,始終佢地啲殼可以做到 5 米防跌,真係好堅.搵左一搵,除左街舖有售外,呢個網都有得賣:https://anlander.com/


text:
Brownie:
我27歲 同男友拍拖三年半,佢大我8,9年.
佢係乖仔黎,都幾錫我好就我 唯獨係性方面比吾到我… 好似係一個吾雖要性愛既人.
我地一年做吾到5次,因為只係去旅行戈d日子先做.做戈時感覺佢似係交功課咁;當我一轉姿勢 佢就軟左.講真好掃興 但我吾知用咩方法同佢傾
老實講 我自問性欲大… 我有搵sp,但係只係大概3-5個月約一次 其實我覺得好對佢吾住 但我真係好想要…
之前都買過假JJ 但完全冇feeling 根本吾滿足到
OpenRoom – Ms. Sweetie:
Brownie,您好啊!
我好明白你同男朋友係性方面唔協調既情況,都知道你辛苦啦~
睇完你既經歷,我有好多問題想問清楚你啊 ~ (你可以再用返同一個名,再submit多一次去性事信箱度,我再回應你.)
唔知你地之開做愛既時候,情況係咪同依家一樣呢?如果係既話,你有無試過同佢表達過自己想要咩性愛呢?又或者有無嘗試了解佢既性喜好?
因為性呢樣野係好個人既事,每個人對性既反應同需要既程度都唔同,所以真係有需要同佢溝通一下.我唔知你男朋友會唔會介意你講話佢滿足唔到你,因為有唔少男性都好介意.你可以試下婉轉地講下,又或者提議試下唔同既體位,買左新既性玩具想試,睇下佢點回應先,從而再帶出你想講既話題.
性慾大唔係問題,just embrace it~ 講到搵SP,如果你覺得佢會介意,又或者佢接受唔到,你就要考慮下應唔應該繼續呢個行為.如果你係著緊佢既話,你會顧及到佢既感受同會考慮到呢個行為會唔會影響到呢段關係.有人真係會唔介意自己既另一半有SP,亦有人會好介意,甚至會分手.
我地成日講關係,就係要透過溝通黎維持關係~
我唔知你同你男友會唔會成日講性事,因為有美國既大學研究指出異性戀情侶或者夫妻如果肯做戰後報告,講多啲性事,會有更好既性生活!
我期待收到你既回信~
–
想分享你既性事?想問性相關既問事?去我地既性事收集箱:http://bit.ly/2oToEG7


text:
清潔香港運動推行幾十年,香港地愈來愈烏煙瘴氣,環境愈來愈惡劣,港產官僚食嘢唔做嘢,做嘢打爛嘢,連垃圾咁簡單嘅問題都搞唔掂,想唔話呢個政府冇靈魂,冇知覺都唔得喇.
第二度唔使講,只要睇吓本港海域垃圾堆積如山,就知班官有幾咁廢.尋日有團體自發到香港仔避風塘一帶撈垃圾,結果不足一小時就收集到二十大袋,發泡膠,膠袋,汽水罐同酒樽等,五花八門,無奇不有.團體話,香港仔水域一向係海洋垃圾污染嘅黑點,夏天高峰期因為雨量及風向關係,情況更加誇張,甚至試過撈到雪櫃,床墊及梳化等大型家居垃圾,問你怕未.
咁都未算吖.之前有團體喺愉景灣附近沙灘拾獲醫療廢料,其中包括針筒,藥樽,更有疑似用作盛載人體血液嘅試管.最得人驚嘅係,部分藥袋有畀魚咬過嘅痕迹,呢啲醫療廢物一旦進入食物鏈,被人類食咗,後果不堪設想.
即係咁,海洋充斥大量垃圾,部分市民罔顧公德,加上內地官僚監管非法垃圾傾倒不力,呢啲都係主要原因,但官老爺闊佬懶理,敷衍塞責,更加難辭其咎.除咗上述海洋污染黑點十年如一日,鶴咀淪為「垃圾灣」,市民鬧足二十年,情況冇改善不特止,反而不斷惡化,你話旨意班官做嘢,係咪蚊都瞓蛇都死吖.平時唔燒香都算嘞,最過分係連臨急抱佛腳都嫌費事,試過有漁民投訴海面垃圾仲多過魚,生計嚴重受損,點知食環署同海事處你旨意我我旨意你,將漁民當人球咁踢,就係冇一個部門願意上身.
冇計喇,港產官僚就係咁嘅嘞,三個和尚無水飲,多人管即係無人管,無論係取締僭建,店舖阻街抑或係樹木管理,有邊樣唔係互相卸責,互扯貓尾,有邊樣唔係搞到一鑊泡㗎!
有環保團體話,一味喺海上打撈垃圾始終唔係辦法,源頭減廢至係治本之道,佢哋無疑係苦口婆心,問題係環保講到尾都要靠兩條腿走路,淨係民間出力係唔夠嘅.大家有眼見,港府其身不正,帶頭做大嘥鬼,轄下食環署街市一日都唔知製造幾多廚餘,學人講源頭減廢,盞笑大人個口嘅咋!
唔係講笑㗎,早前CNN喺網上發放短片報道,以「垃圾港」形容香港嘅海港,呢啲咪好事不出門,醜事傳千里囉.之前有籠屋板間房,依家又有垃圾港,「另類景點」揚名海外,都係多得呢班垃圾官僚唔少!有人話「保護環境,由官做起」,真係一啲都冇講錯,淨係拎嗰班垃圾官僚去堆填,源頭減廢已經事半功倍喇!


text:
小弟有個習慣
就係當心煩嘅時候好鍾意執野同丟野
人係屋企就執晒全屋看得見嘅部分
人係公司就執枱面同埋電腦桌面
有件
好無聊嘅風光史
就係我printscreen過自己桌面比朋友睇
朋友問我係咪photoshop執過黎 (驚嘆)
因為除左recycle bin同兩個資料夾之外
我桌面咩都冇, 包括ie同我的電腦
我聽左自high好耐好耐
我真心覺得
有個整齊(或者咩都冇)嘅環境
個人嘅決策效率會高左
風水上都會好d (係堅的)
然後我有日無聊係書局見到主圖本書
我想比十個like佢
佢係一本說服人丟野嘅書
而丟野之於我等同道路真理生命
係佢幫助下
我丟了一小堆冇我名嘅獎座
一大堆好貴但用左一次唔想再用嘅髮泥定型水洗臉水
唔想得失嘅親戚自我感覺良好送比我嘅厚裝書
唔會(亦都唔想)再睇嘅學校教材同參考資料
一堆見到就難過嘅舊相 (我依家7, 但舊時更7)
佢嘅中心德目就係
如果果舊野同佢背後嘅回憶阻礙你前進
包括唔開心嘅回憶, 過於思念嘅回憶
或者過去日子太風光太有成就
呢d野能丟就丟
舊野唔係到, 你自然就可以一步步走向前
其實係香港生活
除左必需品之外
看得見嘅野, 看唔見嘅野
可以咩都唔擁有係一種福氣


text:
對於有或可能出現嚟D問題嘅患者,建議使用牙套.呢些問題中嘅大多數似乎都系歪斜嘅牙齒過度擠迫,咬合,咬合等等.好多時候,佢哋都系.然而,呢D相同嘅問題有時會導致牙齦疾病,腐爛,牙齒疼痛,頭痛同其他更嚴重嘅問題.而箍牙唔單令牙齒變得更整齊,仲可以增加牙齒功能,使咀噍更容易,更有效.咁,箍牙收費系幾多呢?
對很多人嚟講,箍牙系一項高消費,但系如果你考慮長遠一點,箍牙一次可以受益終生,你就會覺得價格并唔會好高.箍牙嘅收費同材料以及地區有關,一下系詳細說明.
傳統嘅金屬支架
通常需要七千蚊左右.但根據你嘅具體情況,呢個數字可能要高一點.傳統牙套通常系最平嘅選擇,也系唯一一種廣泛治療嘅牙套.治療方法包括直接固定喺牙齒上嘅金屬支架,然後通過弓絲連接並用彈性帶固定.隨着時間嘅推移,呢些電線被緊固以將牙齒帶到佢哋所需嘅位置.
陶瓷支架成本
陶瓷支架比傳統支架更謹慎.陶瓷支架通常系八千多蚊,陶瓷支架比傳統支架略貴.主要原因系因為平均治療時間稍長.與金屬唔同,陶瓷支架系透明嘅或牙齒色嘅.連接佢哋嘅弓絲也系有色嘅混合喺一起.總而言之,呢個過程非常類似於傳統嘅牙套.陶瓷支架本身比金屬支架貴一些,但主要問題系脆弱性.佢哋更容易破裂,延長了處理時間,也需要修理.如果你住喺一個較小嘅市場,可用性也會推高價格.
隱形牙套費用
對於啲尋求謹慎修復嘅人嚟講,「隱形」牙套系一種更受歡迎嘅選擇.隱形牙套治療,或「Invisalign」,通常系一萬蚊左右.雖然相對較新,但呢D固定托盤已經存在足夠長嘅時間,以至於佢哋依家可以喺價格方面與傳統嘅支撐相當好.佢仍然需要更多時間.對於好多人嚟講,呢D額外嘅成本好小,非常低.但系,此選項可能唔適合每個錯位或咬合問題.
脷牙套
脷牙套系一種唔同形式嘅「隱形」括號.佢哋基本上系連接到牙齒後部而唔系前部嘅傳統牙箍.(牙齒朝向脷嘅一側稱為脷面.)對於休閑嘅旁觀者嚟講,結果就唔咁明顯了.脷支撐通常系幾萬蚊左右,因為脷牙套同前面嘅牙套相比,佢更加嘅複雜.喺某些情況下可能要高一點.價格反映了所需嘅先進技術同技術技能; 制作佢哋嘅品牌較少,提供佢哋嘅正牙醫生較少.另外,脷牙套比其他類型更難習慣.你可能會感到酸痛或難以講話同進食.有些人選擇喺上牙上采用脷支撐,喺下牙上采用傳統方法.佢實際上只攞決於你所熟悉嘅以及你所喺地區嘅可用物品.
以上就系「深圳箍牙收費幾多?」嘅具體介紹.深圳鵬程口腔醫院擁有頂級嘅醫師團隊同優越嘅治療環境,喺箍牙領域有多年嘅經驗,至今已幫助多位香港口腔患者重拾牙齒健康,深受香港地區口腔患者嘅信賴.如有疑問仲可以在線咨詢或通過whatsapp+85267623079同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.
相關推薦
《牙套有邊D類型?》
《深圳cool牙注意事項有邊些?》


text:
呢兩日個個都喺度討論宇宙最強甄子丹嘅新戲《睡狗》(,直譯真係好核突lol),咁無可能唔提下出Sleeping Dogs嘅game廠 Square Enix.Square Enix係現時全球最大嘅game廠之一,旗下受歡迎嘅IP無數,包括:Dragon Quest,Final Fantasy,聖劍傳說,Tomb Raider,Kingdom Hearts,太空侵略者等.
不過唔講你未必知Square Enix係由兩間公司合併而成,喺2003年,本來係競爭對手嘅Squaresoft同Enix都因為各自面對嘅問題面臨營收大幅減少,所以決定合併.但係喺合併之前,Squaresoft曾經差少少就俾Microsoft收購咗.喺1999年,Microsoft決定收購Sqauresoft,所以細節都傾好哂,但最終因為兩間公司因為匯率問題對於個收購價有落差,最終單交易就流產.收購唔到不突止,之後Final Fantasy仲成為咗PlayStation嘅獨佔遊戲一段長時間.如果當初Microsoft完成咗交易,獨佔FF嘅係Xbox唔係PS嘅話,而家Xbox可能就真係真 • Console三巨頭,而唔係Xbox長期捱打,不過已經無其他廠出機先俾人叫做三巨頭.


text:
又係用蕃茄整麵包呀~同樣都係少油少鹽少糖, 不過今次用既係樽裝蕃茄汁, 慳返唔少工夫 強烈推薦成日問我食白麵包會唔會好肥既朋友試下自己整
Tag: 蕃茄
鮮茄磨菇意粉配慢煮雞胸
經常都有人問我點解減肥可以撈汁, 同埋個汁係點煮, 其實都係萬變不離其宗咁用新鮮蕃茄同洋蔥+減糖茄汁煮出黎, 係合法的汁黎架, 呢個汁可以配豬牛雞, 意粉飯 當然你仲可以加其他啱味既蔬菜, 例如青椒甘筍等等等令個汁味道更豐富啦
蕃茄磨菇蝦PIZZA
減肥其實都可以食PIZZA 既, 用新鮮蕃茄洋蔥同磨菇煮成既醬代替茄膏更健康!
蕃茄牛柳粒長通粉
減肥期間其實都唔係乜汁都唔食得既 (出街食例外), 用蕃茄本身既水份煮成既汁就可以放心食啦~
鮮茄芝士雞肉焗薯
焗薯夠哂淋, 加埋新鮮車厘茄及雞柳芝士做饀, 加幾滴tabasco調味已經好好味~
蕃茄比高包
自從上次整完之後愛上左呢隻包~今次又用新鮮蕃茄代替水份, 同埋用左個比較懶既方法, 效果一樣好啊!
蕃茄小餐包
用新鮮蕃茄代替水份做麵包, 又靚又有益~
香草蕃茄燉雞
原本打算整普羅旺斯燉雞, 但係無西芹又無thyme~所以索性加埋其他香草及paprika, 整左呢個香草蕃茄燉雞, 我仲用埋多出黎既汁煮飯, 啖啖都充滿香草味!
青瓜絲沙律
青瓜絲配煮過既蕃茄汁, 清新得黎又好味!
茄汁焗芝士肉丸
[自己肉丸自己做] 由新鮮肉碎搓成肉丸, 非常之有滿足感!同平時食開既方便急凍野真係好唔同, juicy!
蕃茄炒蛋
每個家庭都有自己口味既蕃茄炒蛋, 我就鍾意落洋蔥


text:
波叔:
呢個星期四係中秋假期,唔洗返工,女朋友話要去同事個生日party.
唉,好唔開心啊!本來諗住同佢係屋企瘋狂啪啪啪架!
宜家要一條友戇鳩鳩啦!
唉,真係好唔想佢去佢同事啲無聊party!
屌!話左攞埋出年份雙糧就辭工,辭撚左就咩交情都無晒架啦,去埋晒啲爛鬼聯誼托柒咩?
對唔住啊波叔,有少少激動,但我真係好唔想佢去.
叫佢唔好去,就話我乜都管住晒,唔俾佢有自己生活.
唔出聲扮唔介意,佢又會feel到我唔開心.佢知我唔開心就會留係屋企陪我,但果日佢就會黑晒口面.
其實因為呢啲野嘈過好多次,今年中秋又要鬧交啦!!!
講又唔係,唔講又唔係.屌!
我真係好唔想大家因為呢樣野唔開心.
波叔我應該點做啊?
焦慮的Kelvin上
Kelvin仔,你好.
喂,老老實實,你係想啪啪啪定係搵個人陪無咁悶啊?
洩慾既話,其實你可以打飛機架,一次唔夠咪兩次,打到攰就訓覺,個假期好快就過架啦.想搵人陪既,你可以跟埋你女朋友一齊去架,或者搵friend玩囉.中秋節,再唔係咪返屋企陪下屋企人囉!你高堂尚在架?
其實你大個仔架啦,想點樣咪講清楚囉,唔出聲扮唔mind係無意思架,可能你女朋友黑面係因為你唔清唔楚姐,小小事都決定唔到,點樣俾到安全感人呢?
祝快高長大!
波叔


text:
港鐵依家試緊接受 QR Code 車票,當然明顯係為支付寶入侵香港鋪路,喺德國, QR Code 或 Barcode 車飛好普遍,只不過,德國玩 QR Code 車票嘅原因,因為德國係無閘呢家嘢,當車站有閘嘅話, QR Code 車票就變智障車票.
QR Code 車票讀起嚟反應太慢
喺德國, QR Code 車票好通行,長途短途用手機買一律 QR Code ,但 QR Code 車票喺德國通行嘅前提係,德國絕大部分車站都係閘,月台係自出自入,要捉 Schwarzfahr (唔俾錢搭車) ,其實係靠查票員,而德國嘅票制複雜,紙本飛仲要查票員睇睇飛上嘅條款,仲有有無打validate嘅印,同個時間,用 QR Code 都讀得慢,但大致上都加快咗查票員嘅效率嘅,所以德國用 QR Code 反而合理,用八達通之類車票反而不設實際,嫌唔夠多膠咭咩,又唔係吓吓都會被人查票.
但如果你由德國坐火車去到荷蘭,你就知 QR Code 車票係幾白痴,荷蘭係 OV-Chipkaart 同 QR Code 兩者都受,但 OV-Chipkaart 好快入到個閘,仲要全荷蘭唔係用Sony Felica,而係用 NXP (以前飛利浦半導體部門) 嘅 Mifare , Mifare 保安上係無 Felica 做得咁好.而用 QR Code 呢,喺荷蘭Venlo,來往德國嘅火車係無閘,因為基本上坐都係德國人,整個閘唔知做乜,所以如果要轉車,如果你張飛嘅Barcode有問題,荷鐵人員人手check完飛,就俾張Key Card你走.你坐由德國嚟嘅ICE火車,就一定要喺阿姆斯特丹,鹿特丹等出閘,果個Barcode有好多時都係讀唔到,或者讀得慢阻住地球轉,結果係荷鐵嘅人員解救你.所以我喺歐洲生活經驗,對 QR Code 車票呢家嘢,係有高度質疑嘅態度,因為呢樣嘢,根本唔啱香港呢啲有閘嘅世界用,中國用 QR Code 車飛,係根本唔想喺車飛系統上,經過日本或荷蘭公司專利,咪就玩呢啲嘢.所以港鐵走去學人玩 QR Code ,浪費時間同錢應付馬雲,馬化騰呢啲賊,真係唔知做乜.開放VISA,Mastercard Contactless Card搭車好過喇.


text:
指考模擬卷-書商業務提供
102年-全國-第五次-指考模擬考-物理考科-題目及解析.pdf
全國公私立高級中學101學年度指定科目第六次聯合模擬考試.zip
北區-100年-第二學期-第一次-指考-物理科-解析.pdf
臺中區國立高中101年度大學入學指考第一次模擬試題公社科與解析.pdf
臺中區國立高中101年度大學入學指考第一次模擬試題化學科與解析.pdf
臺中區國立高中101年度大學入學指考第一次模擬試題國文科與解析.pdf
臺中區國立高中101年度大學入學指考第一次模擬試題地理科與解析.pdf
臺中區國立高中101年度大學入學指考第一次模擬試題數學乙與解析.pdf
臺中區國立高中101年度大學入學指考第一次模擬試題數學甲與解析.pdf
臺中區國立高中101年度大學入學指考第一次模擬試題歷史科與解析.pdf
臺中區國立高中101年度大學入學指考第一次模擬試題物理科與解析.pdf
臺中區國立高中101年度大學入學指考第一次模擬試題生物科與解析.pdf
臺中區國立高中101年度大學入學指考第一次模擬試題英文科與解析.pdf
臺北區102學年度第一學期第三次學科能力測驗模擬考試(數學考科).pdf
臺北區102學年度第二學期指定科目第一次模擬考試試題(化學考科及解析).pdf
臺北區102學年度第二學期指定科目第一次模擬考試試題(國文考科及解析).pdf
臺北區102學年度第二學期指定科目第一次模擬考試試題(數甲考科及解析).pdf
臺北區102學年度第二學期指定科目第一次模擬考試試題(物理考科及解析).pdf
臺北區102學年度第二學期指定科目第一次模擬考試試題(生物考科及解析).pdf
臺北區102學年度第二學期指定科目第一次模擬考試試題(英文考科及解析).pdf
臺北區公立高中101學年第二學期指考第一次模擬試題-物理科+解析.pdf
雄中99學年度高三第三次模擬考-高三物理科模考解答[1].doc
高雄中學100學年度高三第五次指定科目模擬考試題-英文考科.pdf


text:
24 JULY 2015(FRI)
其實係一向我都冇俾小小豬上學術性嘅課外堂,不過今個暑假就有啲破例,因為我地應公關姐姐安排,帶小小豬去想數學班呀~
其實好早我地就發覺小小豬對數學都好敏感,早係K1初其就已經識得順數及逆數1至50.到左依家我地都冇乜點教佢,佢都已經識計加減數,某程度上真係令我有啲驚訝!
見小小豬數學感唔錯,所以我都好想帶佢去啲數學班,可以加強訓練小小豬依方面嘅優點.但老公又擔心去上啲操作式嘅數學班只係得個計字,只係學啲機械式計算,所以我地一直都係仍有考慮中.
當公關姐姐問我地有冇興趣去學數學時,我地兩個都考慮左好耐,亦都詳細了解有關資料,最後都係決定俾小小豬試下啦~
我成日都以為數學只係加減乘除依四方面,只係得計數...計數...再計數.但原來MathConcept所教嘅係以數學理念為主,誘導小朋友理解及掌握概念和計算技巧,從而培養對事物觀察,分析,理解及作判斷方面的能力~
係未正式上數學班之前,所有小朋友係需要去進行評估,導師就可以因應小朋友嘅程度,咁就可以知道應該由邊度開始.只係短短個半鐘嘅評估入面,雖然我冇得睇住小小豬,都唔知佢做成點,不過事後導師同我傾返小小豬嘅課程安掛時,估唔到佢就已經睇得到小小豬嘅強弱項,都俾左我好大信心,會幾放心小小豬嚟依度學數學.
當然,我地決定俾小小豬去上數學班另一個原因,就係導師係會以英語教授,基本上由一入課室開始,小朋友同老師都係會以英語溝通,真係一個一舉兩得嘅學習呀!
上課係以小組形式授課,問過導師最多只會係六人一組,不過導師話會因應小朋友強弱項度身訂造個人學習計劃,所以唔會跟唔上呀~
每位小朋友都會有本手冊,導師會寫低當日小朋友嘅表現,等我地家長都知道小朋友上堂情況呀~
唔好以為上完堂就完成當日所教課堂,因為導師都會俾功課小朋友返屋企做,從而溫習學過嘅課題呀~
今次都係第一堂,暫時睇小小豬都不知幾鐘意上堂,落堂時仲問我幾時再上,仲好唔捨得離開個課室,仲一邊行同我講導師今日教左佢啲咩添.
緊係啦....數學型開正佢嘅至愛,當然係興奮.至於小小豬學習成效係點,我想真係要學多幾堂先可以睇得到,所以等過多一排我再同大家分享小小豬學習情況啦!
More Information :
MY FACEBOOK~
MY INSTAGRAM~
MY WEIBO~
MY E-MAIL~


text:
好多家長都會發現,2歲後嘅小朋友越大越唔聽話,總係鍾意同父母對著幹,其實,呢個只不過係小朋友成長嘅必經階段:反叛期 .大部分人以為子女只會喺青春期時比較反叛,其實係一個誤解,小朋友要經歷3個反叛期,而第一個就係2~3歲嘅「幼兒反叛期」.希望以下4點可以幫助爸媽們輕鬆應對.
1) 深入了解孩子行為的原因與動機
相信以下場景,爸媽們一啲都唔陌生,唱反調,你指東,小朋友偏偏去西;你越唔畀佢做嘅事,佢偏要做 ;佢突然咩都想己做,唔畀你幫;唔睬人,唔聽人勸,唔講道理,認為自己啱晒……
其實,好多時小朋友並非存心同父母作對,佢哋嘅「反叛」往往源於一啲發自內心嘅動機,要睇吓爸媽們有冇足夠嘅耐性同智慧去了解.父母應該嘗試去傾聽小朋友嘅心聲,佢哋唔係任人操縱嘅「棋子」,而係獨立個體,小朋友只係唔想事無大小都要服從大人嘅安排,想自己做決定.反叛期嘅小朋友,更需要父母嘅理解同支持.爸媽們應該企喺小朋友嘅角度, 深入了解背後嘅原因同動機.
2) 原則問題絕不遷就
反叛期嘅小朋友最鍾意試探父母嘅底線,但並唔代表佢哋會完全無視規則,而係想透過試探來建立自己嘅規則.呢個時候,爸媽們需要嚴格堅守底線,父母有底線,可以幫助小朋友建立自己嘅規則,亦可以令小朋友獲得安全感.
反叛期嘅小朋友 一方面不斷挑戰規則,另一方面又不斷追求規則. 如果規則混亂,小朋友會缺少安全感.所以,父母喺制定規則時要慎重考慮,規則一旦制定,就必須遵守. 除咗危及生命,健康嘅事堅決唔可以做,其餘嘅都可以鼓勵小朋友去嘗試,多數時候寬鬆,應該嚴格嘅地方就要堅持 .
3) 多種方法巧妙引導
反叛期嘅小朋友問題多,情況多,爸媽們應該根據唔同嘅情況,採用唔同嘅處理方法巧妙引導.
激將法:
利用小朋友唱反調嘅心理 ,想佢做嘅事,就偏偏唔畀佢做.
(示例):父母想小朋友食飯,佢偏唔食. 父母可以採取激將法,要求小朋友唔好食飯,佢反而博命要求要食.
注意:使用呢個方法時語氣盡量平靜,要根據小朋友嘅情緒適當調整.
冷處理:
扮睇唔到.
(示例):小朋友周圍掟嘢,想吸引父母注意時,扮睇唔到,唔畀反應.小朋友見唔到佢想要嘅效果,就會自動停止.
拉三角關係:
借助權威, 透過小朋友特別敬佩嘅人,話畀佢知應該點做 .
(示例):返幼稚園上課嘅時間就快到,再唔行快兩步就趕唔切,但小朋友仲喺公園玩,唔肯走. 呢個時候可以播放手機鈴聲,假裝幼稚園老師打電話嚟催小朋友返學,佢會立刻起身離開.
言傳身教:
父母要言傳身教,做小朋友嘅榜樣 .
(示例):小朋友經常打人,打過好多同學,甚至打過屋企人. 呢種情況下,如果父母用 「打」嚟教育小朋友,只會令佢嘅行為變本加厲.
4) 冷靜處理負面情緒
小朋友情緒激動時,千祈唔好同佢講道理 . 當小朋友大喊時,可以用以下4個步驟處理情緒.
i) 抱起小朋友或者到帶佢到安靜嘅地方,畀佢喊一陣,等小朋友稍為平靜落嚟.
ii) 幫佢搞清楚喊嘅原因係咩,係邊一種情緒,傷心還是憤怒. 例如:哥哥唔畀你玩佢啲玩具,你係咪好唔開心? 定係好嬲哥哥啊?
iii) 然後對小朋友表示同情同理解,例如:我知道你好唔開心,唔開心就喊出嚟啦!
iv) 等小朋友情緒平靜返,諗辦法轉移注意力,例如:我哋去公園玩,好唔好?
資料來源:COCO01


text:
2017年1月7日星期六
(新一年,新開始)石賈墨德語補習社
二零一七年,經過三四年低調嘅試驗,我終於鼓起勇氣,將自己嘅理念正式實踐出嚟.
我好希望讀德文,尤其係讀Grammatik讀得好辛苦嘅朋友唔好放棄.六年前我啱啱開始讀德文,我同你地一樣,覺得德文好難,讀大學,坊間嘅Course讀得好唔滿意...我自己有好多問題,不斷地問點解,但係無人(甚至我嘅德國老婆)可以答到我嘅問題,我自己花咗好多時間同心血,堅持用我嘅方法去尋找答案,寫咗一本超過一百三十頁嘅筆記,舊年八月,我終於考埋C2,完成咗自己嘅心願...
幾年前,機緣巧合之下,有個師弟搵我,向我訴苦,話讀德文讀得好辛苦,佢講嘅嘢勾起返我自己痛苦嘅回憶,所以我當時就同佢用兩個禮拜嘅時間,go through曬我成本筆記...結果佢同我講:依家返大學個Course,真係輕鬆咗好多,最後佢都成功考到DSH.
佢可以話係啓發咗我,自此之後,我就開始搵一啲想學德文嘅朋友,問下佢地想唔想補習.呢三四年嚟,都keep住睇下自己嘅教學方法,會唔會真係幫到人,並且不斷地問學生問題,refine返自己本筆記.
好好彩,我教過嘅學生,都鍾意我嘅教法.當然佢地都會有比feedback我,就係我畀得太少功課(但係畀咗佢地又唔做,哈哈),但係成個教法,睇得出係幫到佢地.
我其實自己喺德國做Engine佬,雖然做嘢做得好開心(因爲做R&D其實好好玩),但有時都幾忙.有諗過幾次放棄呢個副業,直接同學生講我要返工,cut曬全部補習學生,唔洗次次約補習嗰一日,都要晨咁早六點幾七點返到公司,先可以下晝早走,有時連lunch都要飛埋,先可以趕喺香港人訓教之前上堂(德國下午一點,即係香港晚上八點).但係我每次同學生補完習之後,都會打消呢個念頭,因爲我feel到我嘅學生喺我身上真係學到嘢,嗰種開心同成功感,係同返工做出一隻行得走得嘅Prototype絕對有過之而無不及.
喺香港,如果想讀德文,有幾個選擇,可以上歌德,或者有個德國教授喺香港都有教德文,仲有啲持續進修學院嘅課程.佢地各有所長,質素肯定有保證.我都鼓勵大家如果想讀德文的話,補唔補我都好,不妨去試下上堂.但係如果你試過,覺得佢地教得雖然好,但係未必fit到你需要(教法,時間,地點等),可以睇下我嘅網站,如果你覺得我嘅教法可能會啱你的話,可以聯絡我.試完堂,唔鍾意我教法的話,又無所謂咖,你可以繼續搵其他方法學德文,最緊要你真係學到嘢.但係如果你係學到一半,覺得卡住卡住,尤其係Grammar唔通的話,我會覺得你同我之前啲學生一樣,都係有同樣問題,可能你上我堂你會上得開心.
如果你都有呢個問題,或者想同其他學德文嘅朋友喺呢度交流一下意見,都歡迎你留言啦!
有興趣的話,都可以去我個網站睇睇.
訂閱: 發佈留言 (Atom)


text:
萬阿波 必去景點及新密友海灘附近酒店推介
新密友海灘附近酒店預訂
神秘優惠價幫你慳更多
即時揭開神秘優惠價,慳得更多
萬阿波必去推介 - 新密友海灘
想去 萬阿波 自由行?等 Hotels.com 帶你玩盡 萬阿波新密友海灘 啦!留意我地文章,話你知去萬阿波 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋萬阿波新密友海灘 附近有咩酒店,等你更加容易計劃行程,慳返酒店來回景點嘅時間.
萬阿波新密友海灘 自由行
去得萬阿波新密友海灘 自由行最緊要一定係揀啱日子去.一啲熱門景點例如,萬阿波 嘅 新密友海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
萬阿波新密友海灘 交通
想去新密友海灘 暢順無阻濟,最好就係出發前,睇清楚萬阿波新密友海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
萬阿波新密友海灘 必食必買攻略
萬阿波新密友海灘一直都係旅遊熱門地點,去到萬阿波新密友海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
約會時埋單,邊個俾?
「搞錯呀!想追我但睇戲食飯又問我俾返錢!」
「有時同bf出街想食好啲,但佢又嫌貴……」
「唉……拍拖成日都要使咁多錢,人工多多都唔夠俾啦!」
以上嘅對白相信好多人都唔陌生,無論係互相認識嘅階段,定係拍緊拖,約會中睇戲食飯都要用到錢,究竟邊個負責埋單,一直都係男女之間好難有共識嘅議題.究竟應該點做先好?
Case 1: 大家未係男女朋友關係,但又有potential拍拖……出街邊個俾錢?
始終大家只係普通朋友關係,你亦唔應該大安旨意要人哋俾錢,先主動同佢講話計返錢俾佢(即使佢最後話唔使都好),會顯得你大方得體.
如果佢主動要求埋單請你,你可以禮貌地多謝佢,繼而提出請返佢食甜品,或者下次由你俾返,順便俾個藉口進行下次約會.
Case 2: 已經係情侶關係,究竟應該男方埋單,定係AA制?
其實呢樣嘢好睇大家嘅價值觀,有部分男人覺得由佢哋埋單係天經地義嘅事,你提出要AA,佢反而覺得無面.所以應該以尊重對方意願行先,男友願意餐餐俾錢嘅話,你可以欣然接受,但亦要記得久唔久請返佢,或者主動買飛睇戲等等,令佢知道你唔係「奉旨」使佢嘅錢.
如果大家都各自有工作,男方想AA制,覺得大家應該財政獨立,你亦應該尊重佢嘅諗法(始終現今男女平等,你吓吓繑埋雙手等對方俾錢,似乎都講唔通).唔想次次都將條數除二計嚟計去,可以提出大家輪流埋單,一人俾一餐.當然,如果佢一分一毫都要計到足,可能你就要諗清楚呢個「數目咁清楚」嘅男人係咪你想要嘅另一半.
Case 3: 大家人工有差距,「有錢人」成日想食貴嘢,但「窮人」就覺得負擔好大.
如果大家嘅收入好遠,賺得多嘅亦應該體諒下對方,商量一下大家都接受到嘅價錢中間位,揀餐廳時互相遷就下.偶爾想去高檔地方消費嘅話,有錢嘅一方可以輕鬆咁提出「今日單生意傾成咗,不如去XXX慶祝,我請吖!」如果係女方賺得多啲,又驚傷到男友嘅自尊心,可以加返句「嗱!記得下次睇戲你請返.」之類,等佢易啲落台.
Case 4: 唔係俾唔起錢,但大家嘅價值觀唔同.例如你鍾意食得好啲,但佢覺得不如慳埋嚟去旅行仲好.
每個人價值觀都唔同,正如女生每個月都花好多錢買護膚品,但唔明男友點解要嘥咁多錢去買相機鏡頭,相反亦都一樣.既然係咁,亦都應該互相尊重.拍拖唔一定淨係行街食飯,都可以做一啲大家都enjoy嘅活動,例如睇戲,行山,打機……總之大家都鍾意又捨得俾錢就okay(想知有咩好做可以參考:好玩拍拖idea!),有啲甚至所費無幾!至於貴價生蠔,parma ham等,都係留返同志同道合嘅朋友去食啦!


text:
已讀不回死全家!
第14章 - 14 Unread Messages
楊悅盈按周Sir寫低嘅地址嚟到禾輋邨.
雖然離自己屋企只係好短嘅路程,但係楊悅盈好少過嚟呢邊.
同自己住嘅瀝源唔同,禾輋邨啲樓係井型,中間有一個天井;楊悅盈喺天井正中間望上去,覺得自己真係好似由個井口望住個天咁,令到佢諗起「井底之蛙」呢四個字.
見到有個女人拖住個細路向住大廈大門行,佢即刻加快腳步跟上去,等佢哋打開咗鐵閘之後再施施然咁一齊入去,經過管理處嗰陣仲對住看更阿伯點頭微笑,看更只係望咗一眼就無理佢.
楊悅盈知道,雖然呢啲屋邨有看更,但係只要佢行入去嗰陣光明正大唔好鬼祟,加上因為自己只係一個著住校服嘅中學生,看更一般都唔會阻止佢.
楊悅盈等電梯嗰陣開始有啲緊張:其實自從羅彥輝退學之後,佢哋雖然好間唔中咁會Whatsapp傾計,一句起兩句止,但係已經半年無見過面.羅彥輝個零月之前有Whatsapp搵過楊悅盈想約佢出嚟見面,但係當時暑假啱啱開始,楊悅盈跟咗屋企人上大陸番鄉下探幾個親戚,佢足足有幾日上唔到網.
電梯到咗,楊悅盈行入去,襟咗層數之後閂門,然後感覺到腳下有一道推力,部電梯開始向上升.
望一望電話,一格都收唔到;佢心入面苦笑咗一下:如果呢個時候部電梯有咩問題,佢就必死無疑.
當時番到香港之後,楊悅盈先見到羅彥輝啲Message;佢嘗試過再約番羅彥輝,但係對方熄咗Last Seen,一直無覆.
電梯門打開,佢望住牆上面嘅指示,行到去羅彥輝住緊嗰個單位嘅門口,襟咗一下門鐘,同時個心都猛烈咁跳咗一下.
屋入面傳嚟一陣緩慢嘅腳步聲,由遠至近,然後打開咗道木門.
開門嘅人係一個中年女人,短頭髮瘦瘦削削,一睇就知係羅彥輝媽媽;羅太上下打量咗一下楊悅盈,見到佢件校服之後就對住楊悅盈露出一個笑容.
「Auntie,我叫楊悅盈,係羅彥輝…阿輝啲同學.」楊悅盈見羅太好似幾友善,當堂放心咗好多:「阿輝喺唔喺屋企?我嚟…我嚟探佢.」
「喺呀,但係輝仔仲未瞓醒,你入嚟坐下先.」羅太拉開咗度鐵閘,楊悅盈一行入屋就聞到陣香味.
「我煮緊飯,你坐下先!」羅太拉番埋度鐵閘就走咗入廚房;楊悅盈除咗鞋,小心翼翼咁穿過滿屋雜物,走去梳化度坐低咗.
呢個單位好細,有兩間房之中其中一間好明顯係羅家自己裝修,喺個廳度間出嚟,幅牆最頂同天花之間漏空咗,等房入面啲冷氣可以出到嚟;楊悅盈直覺覺得呢間就係羅彥輝間房.
佢坐喺梳化上面望住呢間房,透過上面個空位可以見到入面無開燈;羅彥輝仲瞓緊覺?
楊悅盈坐喺度四圍望,間屋除咗放咗好多雜物,啲傢私全部都係一望就知已經用咗好多年;近露台嗰邊放咗個神位,神位上面嘅紅燈照住裏面個尊關二哥.楊悅盈屋企都有個類似嘅神位,嗰種紅燈硬係俾人一種好陰森嘅感覺,搞到佢細個嗰陣成日都唔敢夜晚去廁所.
等到廚房開始傳嚟「沙沙」聲嘅炒餸聲,楊悅盈就企咗起身,踮起腳尖慢慢走過去.
唔理羅彥輝係唔係真係瞓緊,佢只係想偷偷地過去打開門裝下間房:如果羅彥輝真係Admin,一定唔多唔少會有啲蛛絲馬跡.
忽然間佢裙袋入面嘅電話震咗一下;嚇到佢即刻企喺原地唔敢郁.
然後又震一下.
雖然羅太唔會聽到佢部電話震,但係有少少作賊心虛嘅佢只好坐番喺梳化度拎部機出嚟睇.
已讀不回死全家個Group入面收到Admin嘅Message,通知佢哋規則修改.
- 收到同班同學Whatsapp Message,必需在30分鐘內閱讀及回覆. 16:37
楊悅盈完全無任何驚訝或者Hard Feeling,因為佢一早就預計到會有呢一步;由第一日Admin追加規則開始,成個「遊戲」方向已經好清晰:達唔到勝利條件,所有保命方法都只係一個笑話.
佢打開咗電話App,喺Contact List搵咗羅彥輝個手提號碼打過去.
「嘟…嘟…」打唔通.
就喺楊悅盈收線嗰陣,發現吳啟鋒Send咗個Message.
大家唔使驚,而家全班同學一齊番學校,六點正課室集合
呢場鬧劇好快就會結束 16:45
——明明你自己先係關鍵人物,點解講到自己好似救世主咁?楊悅盈心入面好不屑吳啟鋒呢個舉動,你諗住叫晒全班番嚟然後你切腹自殺?
「阿盈?你食咗飯未呀?」羅太忽然間喺廚房度問:「我煲落咗湯呀,你唔介意一陣留低食吖;輝仔成日提起你架.」
「好,多謝Auntie.」楊悅盈無打算過要應吳啟鋒所講番去,更何況佢仲未見到羅彥輝,睇怕都唔會咁快離開住.
然後電話又震一下,佢以為Whatsapp又收到Message嗰陣,一望先知原來係何晞賢用Facebook Messenger搵佢.
Hei Yin Ho:
Billy而家叫人番學校,佢已經認定咗羅彥輝同埋你就係Admin同喺班入面嘅內鬼
我唔知佢一陣會做啲乜嘢…但係你一陣自己小心 16:47
楊悅盈開始有啲嬲,合埋咗雙眼用力吐出一啖氣…
算…
因為佢其實心入面都覺得羅彥輝好有可能就係Admin.
之所以上嚟就係想睇下有無勝利條件以外嘅方法可以結束咗呢件事,或者至少幫大家爭取多啲時間,大啲嘅生存機會.
*****
羅太由廚房行番出嚟,打開咗張四四方方嘅摺枱,個廳即刻無咗差唔多一半空間.
「阿盈…可唔可以幫我搵啲報紙鋪下張枱.」羅太指一指擺滿成個電視櫃嘅免費報紙:「我去攞啲湯出嚟先.」
楊悅盈拎咗一份釘裝好嘅免費報紙,用力將啲內頁一張一張撕出嚟鋪上枱面,然後羅太就將碗筷——三份碗筷放咗喺張枱度.
「得一餸一湯咋,平時得我同輝仔兩個人食…你唔好介意.」羅太一路拎餸出嚟一路同楊悅盈講.
「呀,我OK架喇!」楊悅盈見個湯煲有啲重,所以入咗廚房幫羅太拎出嚟放喺枱上面.
「你坐吖,舀湯飲住先,我去叫醒輝仔.」
「唔使,等我去叫,俾個驚喜佢吖嘛.」楊悅盈拍一拍羅太膊頭,就走咗去羅彥輝房門口;羅太微微笑望咗佢一眼,然後就開始分派啲碗筷同埋舀湯.
楊悅盈伸手扭咗一下個門把,然後好似拆禮物咁閉住氣,慢慢打開度房——呢個時候,佢電話又震咗一下.
Hei Yin Ho:
番到嚟未呀?Billy就嚟開始喇! 17:58
——妖!佢有啲不耐煩,暫時亦都唔想同何晞賢解釋咁多住.
Yuna Yeung:
番唔到;我喺羅彥輝屋企 18:00
將個電話放番入裙袋之後佢就推開咗度房門.
佢幻想過無數次,可能會見到羅彥輝成個Hacker咁對住幾十個Mon同啲同學Whatsapp緊,可能會見到佢整緊啲唔知咩邪門降頭嘢,可能會見到佢用緊粉筆劃啲唔知乜嘢黑魔法陣,可能會見到佢正正常常喺度玩電腦睇漫畫,可能會見到佢真係喺度瞓緊覺,可能…可能會發現佢原來已經自殺死咗好耐無人發現.
所以,當楊悅盈發現間房空無一人嗰陣,佢一時間反應唔切——
留言
未有留言


text:
- ClubONE Wedding Planner 共 114 篇分享
-
發表日期:2016-03-18 11:40:14《 Polly @ ClubONE Wedding Planner 》
女仔通常都貪靚架啦,但一日24小時總係好似唔夠用咁.
日日返工放工已經好攰,放假就只係想約下朋友去街,又或者攤係屋企咩都唔做hea足成日…
其實有時都想打扮下嘅,不過又有心無力…要我去美容院或者salon坐一日真係寧願留番啲時間訓覺,哈哈.
最近,我就買就部DIY gel甲機,價錢唔算太貴五百零蚊到有交易,機仔細細唔阻地方,試玩過幾次後可以同大家分享下:
1. 先清潔左甲面,搽層base,佢嘅設計就好似一般指甲油咁有埋掃,就咁搽上甲面就可以,先搽晒一邊先
2. 搽完就可以照燈,燈機好容易操作,撳開關制開著部機
3. 佢本身已經preset個照燈時間,一般30秒就ok
4. 照完之後就可以搽顏色嘅gel,同搽base一樣都係照咁掃上面,搽晒一邊又再照燈
5. 照完燈後可按照個人喜好睇下鍾意實色啲定透啲,如果鍾意實色啲就再重覆啱啱個步驟一次,直到你認為滿意為止
6. 完成左上色後,就可以搽top,又係就咁掃上面後照燈,照完再用支清潔水抹一抹個面就大功告成!
係咪好方便呢?
我自己整一對手大慨半個鐘就搞掂,成個過程都係搽同照燈,整完出黎就好似平時街整嘅gel甲咁,甲面亮晶晶,而家又唔易崩!
仲有一個好處 - 係拆甲都可以由自己去做!
佢有支拆甲水,只有滴啲落化妝棉再係甲面敷一陣,攞支棒仔一刮就甩,隨時想換個新色都好方便,啱晒我呢啲又懶又想靚嘅人
大家若果無整開hard gel甲驚要磨到真甲面嘅話,不妨可以試下呢款免磨甲嘅soft gel機!


text:
更多
2018-08-29 473 瀏覽
一直以來我都鍾情於西餐,尤其意大利菜每每見到有餐廳有意粉,闊麵,意大利雲吞等都會好想叫黎食,今次就經朋友介紹,黎左呢間餐廳餐廳名Trattoria 原來係喺意大利嘅一個地方由於我冇乜去過西營盤,都行錯左少少路,後尾先發現原來其實真係好近港鐵站,出黎轉左落斜路第一條街就已經係高街,好易搵其實講番正題,一入餐廳,咦?7:30有多都冇人嘅 (可能落雨,亦可能係一間細餐廳唔係好起眼)店內只有幾張枱,亦冇太多裝修,好簡約侍應只有一位,佢立即招呼我坐低後問我係咪第一次黎,我話係呀,朋友介紹,不過佢未到,咁佢就二話不說,好盡細咁介紹晒Menu內嘅菜式落order後侍應端上自家製多士,幾特別,唔似得一般餐廳用個籃載住,而係一個麻包袋咁,另附上橄欖油今次就叫左呢幾款菜式:首先 appetizer 有 beef tartare,係由意大利北部嘅牛肉空運到餐廳而整成 (好新鮮呢)侍應強調有別於一般餐廳食到嘅,個醬汁係會同個 beef tartare 分開,到端上枱後再落少少醋,我真係第一次食,初初仲驚生牛肉,有點驚驚地,但食落又幾好味,幾鮮嘅牛肉味然後叫左兩款 first course share唔想食咁多
每每見到有餐廳有意粉,闊麵,意大利雲吞等都會好想叫黎食,今次就經朋友介紹,黎左呢間餐廳
餐廳名Trattoria 原來係喺意大利嘅一個地方
由於我冇乜去過西營盤,都行錯左少少路,後尾先發現原來其實真係好近港鐵站,出黎轉左落斜路第一條街就已經係高街,好易搵其實
講番正題,一入餐廳,咦?7:30有多都冇人嘅 (可能落雨,亦可能係一間細餐廳唔係好起眼)
店內只有幾張枱,亦冇太多裝修,好簡約
侍應只有一位,佢立即招呼我坐低後問我係咪第一次黎,我話係呀,朋友介紹,不過佢未到,咁佢就二話不說,好盡細咁介紹晒Menu內嘅菜式
落order後侍應端上自家製多士,幾特別,唔似得一般餐廳用個籃載住,而係一個麻包袋咁,另附上橄欖油
今次就叫左呢幾款菜式:
首先 appetizer 有 beef tartare,係由意大利北部嘅牛肉空運到餐廳而整成 (好新鮮呢)
侍應強調有別於一般餐廳食到嘅,個醬汁係會同個 beef tartare 分開,到端上枱後再落少少醋,我真係第一次食,初初仲驚生牛肉,有點驚驚地,但食落又幾好味,幾鮮嘅牛肉味
然後叫左兩款 first course share
唔想食咁多肉,於是我就揀呢款trofie with pesto,佢係手造短麵,食落幾煙韌有咬口,配上香草及松子仁,唔會太 heavy
朋友就話上次食過今次會再重溫呢款potato gnocchi with four cheese sauce,侍應指出出面有 d 地方整嘅 gnocchi 會較煙韌,咁係因為落好多麵粉,少量嘅薯仔,而呢度就相反,8成係薯仔,2成麵粉,所以口感會唔同,我都幾鍾意 (其實有芝士就乜都岩)
第二個 course 係seabass,擺碟已經好靚,一食,嘩 ! 真係好味除左好鮮嘅魚味之外,配上橙皮檸檬,少少酸岩岩好
就連喺塊魚柳底嘅配菜 相信係青瓜粒 都好食,唔會好似有時 d 西餐,配菜食唔食都冇所謂,呢個唔同,直頭係想食晒
到最後,朋友問有冇甜品,侍應就指出有 panna cotta,tiramisu,同一款甜品係無花果外層有朱古力包住嘅,最後揀左 tiramisu
完全冇諗過,tiramisu 係可以咁樣,食落少少酸味,亦有點酒味,又唔會太甜,感覺好 fresh 配上頂層嘅朱古力碎,正 !
侍應到了最後問有冇興趣試下佢地嘅咖啡,係 decaf 嘅,但都已經10:00,始終驚飲完訓唔著,所以都係放棄了 (其實我好鍾意飲咖啡,真係要搵次 lunch 去試試補償番)
值得一讚嘅係,雖然得一個侍應,但佢嘅服務態度好好,既會為首次幫襯嘅食客詳細介紹菜式,又會喺食完後問下客人嘅評價
整體成個用膳過程感覺好warm,好有家嘅感覺 (其實侍應都話當喺屋企得 ga la)
不過今次未能拜會老闆娘,有點可惜,聞說老闆娘好nice,亦會出黎同食客傾談,希望下次有機會見到
張貼


text:
前言:本專欄一直多用白話文係想讀者睇緊果陣好似有把聲係隔離講波咁,因為用廣東話旁述係特別傳神嘅,希望透過文章令大家注意到多啲唔同運動,甚至乎電子競技嘅粵語旁述.
盧卡古上仗傷出意味住中鋒有空缺,拉舒福特操到咁大份,等足一季就係為咗有機會證明自己可以踢最前.馬素爾都一樣,自從山齊士加盟後就失去正選左翼,但係每次後備上陣都有一定表現,唔少曼迷一直想睇到佢地一齊踢自己嘅最佳位置.結果失望嘅又點只係球迷,連摩連奴都不記名咁話外界唔應該批評佢過份重用盧卡古,因為'其他人'擔大旗就會踢成咁.成場波咁失水準絕對係全隊(包括領隊)問題,佢地只係最明顯地不在狀態而成為兩隻代罪羔羊姐.歸根究底,咪就係打唔熟PLAN B囉.
記得上星期魔獸被換出後,曼聯轉踢福仔搭費蘭尼嘅一個半前鋒陣,最後仲靠後者補時入波贏三分.今場照辦煮碗,話就話433,實情個波去到兩邊禁區頂附近,爆炸頭已經入埋禁區同福仔平排咁滯,相反普巴就會逗返後一格.問題黎喇,兩翼同閘位完全失去聯繫,馬仔上半場甚少有掂波機會;右路更加運唔到波俾馬達,楊格同達米安搵唔到方法幫兩翼,自己又無機會出波,試問爆炸頭個頭又點發揮威力呢?
另一樣睇到無癮嘅係亂放高波.因為兩閘用唔到波,好多時由三中場喺中路傳地波上去,但係費蘭尼同馬迪橫傳失誤幾次之後開始無乜信心打幼細波.上半場中段開始,中後場受到少少威脅時就會斬個波上前場,拉舒福特同馬素爾十頂九輸,就算爭贏都做唔到有效嘅二傳.其實平時都係咁踢,只不過盧卡古喺呢個戰術體系下做到嘅野多好多.簡單而言,佢地根本無因應隊友而踢出第二套戰術,領隊要更大負責任,因為佢大可以即場指示球員走動,唔需要等到入更衣室先講.
加利佬話曉頓唔希望零比零完半場,因為下半場曼聯一定會唔同哂.為咗解放普巴,摩連奴換入連加特之餘,馬達變成另一個中場補位而唔再係一個硬生生嘅右翼,後者即時踢得生好多.普巴本來企定定,只要俾適當壓力就可以迫到佢得返傳波呢個選擇,其後佢又上又落就令對手好難捕捉到防守距離,甚至有幾次換人防守時出現失誤,俾佢有起腳機會.換邊後喺地波組織方面有所改善,梳爾入替後同馬素爾有更多交流,配合,呢半場表現我收貨,所以先更加嬲佢地點解頭四十五分鐘會踢成咁.失果球波有少少唔好彩,一對中堅尚算穩陣,唯獨達米安真係嚴重缺態,唔怪得離隊指數同白蘭特一樣係全隊之冠.
呢場最後入唔到波我覺得同決定力有關,而唔係組織上出現大問題.普巴,馬仔同福仔有幾球應該傳嘅波就走咗去射,有唔少機會可以再做得深入啲,好過下下喺禁區外起腳.普巴故然獨食,過少出場時間亦都直接影響咗兩個射手嘅信心以致決定.有一腳黃金機會福仔無傳中俾馬仔喺抵鬧,但有可能係因為佢想傳果陣發現人快波慢,想修正而錯過咗最佳時機.話二人有心病實在太陰謀論,不如當佢地正值樽頸位,球迷俾多啲時間喇!


text:
睇完奇蹟男孩 好感慨
-
aikoko last edited by
終於有時間睇奇蹟男孩啦
作為一個媽媽 睇完奇蹟男孩之後真係有好多感想
做人媽媽 一定想仔女健健康康 唔好學壞就得
如果仔女有咩事 都一定會100%咁支持佢 保護佢
因為無論世界點樣打擊佢都好 自己同屋企都會係小朋友嘅最強後盾
如果我個仔係咁我都會全心全力咁照顧佢
所以唔明點解虐兒果啲會打得落手
媽媽永遠都係最愛自己仔女
-
funnny last edited by
系...我都睇到系咁喊
尤其系細佬系學校比人蝦...返屋企講sorry果幕
我成日覺得養大小朋友吾難...反而系照顧佢地心靈好難
-
aikoko last edited by
funnny said:
系...我都睇到系咁喊
尤其系細佬系學校比人蝦...返屋企講sorry果幕
我成日覺得養大小朋友吾難...反而系照顧佢地心靈好難
我睇呢幕都有喊呀 同埋最後果到都有感動到喊
-
joannac last edited by
我同意做人呀媽一定想為小朋友健康成長,所以我一定會為佢地做好準備,我喺陀熙b果陣已經食定葉酸,等個胎可以發育得健康d
-
jess last edited by
joannac said:
我同意做人呀媽一定想為小朋友健康成長,所以我一定會為佢地做好準備,我喺陀熙b果陣已經食定葉酸,等個胎可以發育得健康d
個個做人呀媽都係架la, 我個b出世果陣都儲左d臍帶血喺陳敏之都用果間, 以防萬一呀嘛


text:
喀拉德 必去景點及卡拉特海灘附近酒店推介
卡拉特海灘附近酒店預訂
神秘優惠價幫你慳更多
即時揭開神秘優惠價,慳得更多
喀拉德必去推介 - 卡拉特海灘
想去 喀拉德 自由行?等 Hotels.com 帶你玩盡 喀拉德卡拉特海灘 啦!留意我地文章,話你知去喀拉德 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋喀拉德卡拉特海灘 附近有咩酒店,等你更加容易計劃行程,慳返酒店來回景點嘅時間.
喀拉德卡拉特海灘 自由行
去得喀拉德卡拉特海灘 自由行最緊要一定係揀啱日子去.一啲熱門景點例如,喀拉德 嘅 卡拉特海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
喀拉德卡拉特海灘 交通
想去卡拉特海灘 暢順無阻濟,最好就係出發前,睇清楚喀拉德卡拉特海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
喀拉德卡拉特海灘 必食必買攻略
喀拉德卡拉特海灘一直都係旅遊熱門地點,去到喀拉德卡拉特海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
梁振英 過往對住泛民啲對手,慣咗以為信口開河亂講廿四,就可以得到公眾支持,點知呢次遇上FCC嘅外國記者,想恐嚇FCC會收番會所,點知FCC不單企硬,仲反駁話FCC要交成五十五萬租俾政府兼負責維修保養,唔知 梁振英 知唔知自己夠鐘仆街未?
梁振英 唔熟書學人濫用權力
林鄭月娥係一件仆街,大家唔會有異議,但林鄭月娥有一點大家必須要同意,就係佢好熟書,好熟政府公共程序,佢用到啲權好盡,但佢用唔到啲權,佢亦唔會發明啲嘢出嚟監粗用盡佢,例如FCC嘅租契,林鄭月娥就唔會攞嚟做武器,一方面美國佬隨時會攞嚟做《香港政策法》加辣嘅藉口,另一方面,FCC有交租,有負責保養,相反,好多乜乜會,物物會無好似FCC咁負責任交足租,屆時其他權貴可以去乜嘢會,真係個個迫晒入去FCC咩.所以呢次 梁振英 係𤓓到無以倫比,無錯有唔少外籍人士,包括我在內,真係怕政府會收番FCC塊地,但 梁振英 竟然未做研究就攞去恐嚇人,佢真係膠到一個無以倫比嘅程度.
梁振英 之所以北京唔要佢,因為佢只識一味表忠,但對公共程序完全唔熟書,玩程序都玩得樣衰過人,靠一班梁粉好似狗吠咁亂吠一通,依家北京發現林鄭月娥好駛好用好多,呢個就係 梁振英 以後都唔會再喺香港問題上有發言權嘅理由,無錯,依家香港嘅極左政策,我唔信係 梁振英 嘅發明,應該係張曉明呢啲人渣所傑作,但如果講執行極左政策嘅成就,投共嘅公務員會比 梁振英 呢啲一向藐視英治年代各種典章制度嘅人好用好多,所以 梁振英 應該會變成北京嘅政治避孕套,用完一次唔會再用,甚至喺UGL案等問題上,北京會唔會再保 梁振英 都成問題.依家 梁振英 得罪FCC等同同北京喺一帶一路上倒米, 梁振英 一味推銷一帶一路喺中亞細亞呢啲國家,佢唔記得咗,一帶一路嘅終點國其實喺歐洲,亦即係德法英等國,你依家正係得罪呢啲國家嘅記者,仲學人要做帶路黨喎,真係叫 梁振英 收檔吧.所以呢件事,北京應該好放心叫 梁振英 仆街,佢仆咗街應該可以收復部分香港民心嘅,只不過掟咗個避孕套.


text:
八丈島 必去景點及底土海灘附近酒店推介
底土海灘附近酒店預訂
神秘優惠價幫你慳更多
即時揭開神秘優惠價,慳得更多
八丈島必去推介 - 底土海灘
想去 八丈島 自由行?等 Hotels.com 帶你玩盡 八丈島底土海灘 啦!留意我地文章,話你知去八丈島 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋八丈島底土海灘 附近有咩酒店,等你更加容易計劃行程,慳返酒店來回景點嘅時間.
八丈島底土海灘 自由行
去得八丈島底土海灘 自由行最緊要一定係揀啱日子去.一啲熱門景點例如,八丈島 嘅 底土海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
八丈島底土海灘 交通
想去底土海灘 暢順無阻濟,最好就係出發前,睇清楚八丈島底土海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
八丈島底土海灘 必食必買攻略
八丈島底土海灘一直都係旅遊熱門地點,去到八丈島底土海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
特拉普提派
特拉普提派(Therapeutae)又有人叫佢做“治癒者派”,而另有一個以女性成員為主嘅分派叫 "Therapeutridae",係一個同艾賽尼派好相似嘅猶太教苦修派系,但成員就以社會上層人士為主.關於呢個派系嘅資料其實好有限,大都係嚟自一本叫做《論冥想生活》(亦有譯《論默念沉思生活》)"On the contemplative life"嘅書,作者係斐洛(Philo Judeaus),但係喺斐洛寫呢本書嘅時候,呢一派已經沒落咗.
簡介[編輯]
呢一派嘅起源已經無辦法查証,但一般認為特拉普提派係喺公元1世紀時活躍喺埃及亞歷山大城郊,呢派人嘅生活方式同紀律都好嚴,佢地認為只要一入咗社團之後就唔再屬於呢個世界,而且要將全部財產都交晒出嚟.
佢哋視智慧為主要尋求目標,而每一日做嘅嘢就係祈禱同研究《妥拉》,因為佢哋認為《妥拉》嘅文字入面隱含住一啲潛藏嘅訊息同符號,只要努力探索就可以喺入面發掘出一啲秘密教條同靈意.
生活[編輯]
佢哋每一日嘅生活就係自己一班社團嘅人圍內互相照顧,雖然佢哋住埋一齊,不過大家都唔會干擾各自嘅生活,而且各自都有自己獨立一間房,每一間房入面都有一個祈禱同學習嘅聖所,用嚟做精神修煉.
一個禮拜六日入面,佢哋各自單獨生活,所有涉及身體嘅事,都要摸黑進行,禁酒禁肉不特止,好多人都係每兩日先食一餐,有啲重一個禮拜只食一餐.而喺每個安息日佢哋都會坐埋一齊食嘢,然後聽一啲派系入面比較資深嘅成員宣道.
神聖數字[編輯]
特拉普提派相信7同7嘅平方,重有50 都係一個好神聖嘅數字,所以每 50 日就會通宵唱聖詩,講道同共餐,之後守夜祈禱
影響[編輯]
特拉普提派同艾賽尼派嘅苦修方式,同埋佢哋嘅社團同修道院組織形式,都喺之後嘅基督教修道院系統嘅原型.
參考[編輯]
- 猶太教小辭典 -上海辭書出版社 ISBN 753261241


text:
(潘家榮)有少少反彈千析唔好太快掉以輕心
尋日穿完底,今日有少少反彈,不過以近期既pattern,跌完彈少少又再跌過,所以大家千析唔好太快掉以輕心.
講真,市況係差,消息面係差,我地可以做既野,主要都係避臉.無論點都好,跟據我地既心法,跌緊落黎點都唔好亂咁接刀,但係我地亦都唔需要睇到非常淡,又睇到跌幾多千點,又或者仲要跌幾耐,唔好唔記得回歸基本,股票都係要睇估值,如果估值超級抵,就算更差既壞消息,個走勢幾衰,你仲係咪預期佢會跌多好多?(留意,我係講緊成個恒生指數,唔係個股,個股有佢自己既原因就算點平都仲係要跌,但係成個指數去計就難啲),咁而家大市情況係點? 跟據恒生指數服務公司尋日既數據,恒指歷史PE而家係10.93,息率有4.06,雖未至於去到最低水平(亞洲金融風暴果時PE最低去過8),但係都已經去到一個開始吸引既水平,咁如果手頭上揸住淡倉既,係咪仲要諗沽到佢天荒地老,希望再大手做淡搏發達呢?咁就真係要小心喇.
當然,我一向都係教大家要順勢而行,而家點都唔好亂咁撈貨,股票穿位都一定要止蝕,就算估值抵,都可以更抵,如果要去到8倍PE,都可以跌死你,所以唔好亂咁接刀住,不過要有心理準備,而家係要等長線睇好既訊號出現,而唔係不斷被消息洗腦睇到個市永不翻身.


text:
民族黨 被禁,所以我呢個中秋休息特別文章,不作他選,就係講 民族黨 被禁呢件事,如果喺中國同世界列強勢均力敵嘅年代,呢單等同向民主社會宣戰嘅事件,應該未必搞出大風暴出嚟,只不過,依家香港變成咗中國瓦解,以及中國同世界文明對抗嘅前線,我唔知香港人,究竟有無心理準備,自己喺一場政治超級風暴之中.
民族黨 點解唔可以禁
中共好多人,好多其實都唔記得咗《中英聯合聲明》嘅簽署背景,其實以香港嘅難民營本質,你將一班難民交俾原本壓迫佢地嘅政府,呢個動作本身,係違反難民權利公約,因為香港好多人唔係單程證落嚟,而係大逃港果種落嚟,本質就係難民,所以你將一個難民營兼要塞交俾原本壓迫佢地嘅政府,呢件事本身係黐線,所以至有《中英聯合聲明》,當時中華人民共和國未確認條約法條約,仍然將呢份嘢喺聯合國登記存檔以昭公信,所以至搞到世界各國協助英國收容部分唔願意接受共產黨統治嘅民眾,以及美國要以專法定義同香港嘅關係,甚至香港嘅領事館係世界唯一以領事館之名,行大使館之實嘅美國使館,一單利益交換事件,亦順便測試中國究竟有多大誠意,走向資本主義嘅文明改革,大家唔好唔記得,喺《中英聯合聲明》草簽果陣,其實係中國最有希望嘅年代,而當時趙紫陽同胡耀邦都係有心想搞民主改革,否則唔會有鮑彤呢位堅持做異見人士嘅前高官,亦唔會有吳國光教授.
所以《基本法》廿三條立法之役,係爭啲令香港聲名盡喪,因為《基本法》廿三條本質就係走數,仲要係前英國殖民地官僚,以及英國一手提拔嘅人,轉咗老闆就改本性,但香港人敢於反抗令件事停咗,呢件事令香港多咗十幾年時間,亦驗證咗彭定康教育下香港人能夠自我捍衛,呢件事,亦埋下咗今年 民族黨 被禁事件嘅導火線,香港人不因中國人民族性,同共產黨蛇鼠一窩,共產黨因此決意唔俾香港人民主,以及唔履行國際條約下要求嘅各種責任,立心殺雞取卵,過去多年嘅殖民政策,就係想改變香港人嘅本質,但激起更大嘅反抗,最終迫起港中分家情緒,一如馬來西亞同新加坡分道揚鑣,實際上唔係種族分歧,新加坡立國元首係《馬來前鋒報》創辦人,一個馬來人民族主義擔當國父嘅國家,點可能係種族分歧,最終根源,其實係價值觀同政治信仰分歧,香港都係一樣.
而喺香港出現呢種背景嘅時候,又適逢中國將以往西方民主國家輸送嘅好處,反過嚟對付民主國家,令西方決定要對付中國,至少叫做討回公道,而香港又啱啱好係一個國際條約下建立嘅城市,所以,香港比台灣更加喺東西方嘅衝突風暴中心,無論中國與西方和與戰,都難免同香港呢個要塞有關.
喺歷史,出於國際條約嘅城市,除咗有香港,仲有就係但澤自由市(Freie Stadt Danzig),呢個城市本來喺國際聯盟保護下成立,都係有自己嘅護照,主要住德國人,但為係波蘭利益服務,當時納粹黨撕破凡爾賽和約嘅規定,吞併但澤自由市,並揮軍入侵波蘭,但二次大戰嘅結果,不單但澤自由市嘅回歸甚為短暫,甚至德國要失去更多東部領土俾波蘭(雖然波蘭又要割一堆地俾蘇聯,實際做成變相德國割地俾蘇聯嘅結果), 喺國際上,走數從來都無好下場,同樣,香港所謂回歸中國,因為中國嘅走數將會變得十分之短暫,而 民族黨 被禁,對大中華膠而言,其實係彌天大錯,但班大中華膠竟然不發一言,其實真係十分之奇怪而且令人感到詫異.只能講,華人嘅反省能力,都係一貫嘅有問題.
但澤最初係國際聯盟直接保護下,但波蘭擁有部分事權,而德國人享有自治,只不過,相信香港日後一旦有主權變更,作為中國與西方嘅前沿,有波蘭走廊危機嘅經驗,恐怕香港難免要併入英國本土,甚至係歐盟嘅一部分,至能夠保障呢個要塞嘅安全,甚至台灣享有獨立,香港都未必會立即享有獨立,甚至要喺多年訓政後才有望獨立,因為中國人使用嘅招數,儘管共產黨覆滅都唔會有太大改變,甚至中國人嘅報復心理,比1930年代嘅德國人都更加嚴重,喺呢個背景之下,香港直接由西方保護,可能至係長治久安嘅出路.如果事情真係如此演變落去,或者中國批准取締 民進黨 果個人,準備要做千古罪人就係.


text:
提起鍾樹根,我諗大部份人得兩個反應:屌出聲,或者笑出黎.屌出聲,因為佢冇做好過自己議員本份,除左搞屎棍阻住哂之外我諗唔到佢喺地區同立法會做過啲乜;笑出黎,因為佢無論中定英文嘅修為我地常人都參透唔到,結果一堆「自創詞」為我地帶黎唔少歡樂.而家諗返起,樹根做喜劇演員或者會有更大成就,只可惜佢入錯行.
以前中學做小組討論,大家都知要睇資料做準備,然後就議題表達自己意見,或者樹根連中學都只係讀左兩個月,冇咩接觸過小組討論,係立法會上面其實你睇唔到佢有咩準備過,可能係民建聯惡習啦,個個都鍾意臨場發揮,一味指住人黎屌或者擦下中共鞋就算數,有用嘅意見聽唔到,比人質問就大耍太極之後扮冇左件事.只不過樹根佢天生有喜劇細胞,所以爆肚就爆哂啲咩雞毛鴨蒜明張目膽同悔辱出黎,其實要怪真係只好怪佢入錯行,做正經野根本就唔係鍾樹根可以處理到嘅工作.
樹根自己其實都唔明,人人都會講錯野,點解黃子華講錯野大家會拍爛手掌,會原諒佢甚至冇怪過佢,其它人講錯野通常講句對唔住就可以,就算笑都係笑一兩日,偏偏自己錯左就比人記一世,話佢冇撚用.因為佢仲未發覺到自己嘅特質,佢仲未知自己天生已經係一種罪.其實係人都會出錯,畢竟大家都唔係聖人,只不過大家咁鍾意笑樹根嘅原因,就係樹根自己嘅存在本身已經係一種錯誤.佢有一種好易令人反感嘅特性,再加上有民建聯依個增加BUFF嘅加持存在,其實好難令人對佢有好感.一個咁天生可憎嘅人加入左政治依個厭惡性工作入面再加上個黨派,有咁多加乘,望到佢就想嘔其實好正常.只可惜樹根本人仲未發覺到依一點,仲覺得大家係針對緊佢.
老實講,天生比樹根噁心嘅人我相信不計其數,但因為佢地唔會出現喺電視機同報紙上面,所以影響力冇樹根咁大.果班人污染到嘅極其量係佢身邊嘅同學同事,但樹根係透過媒體同大氣電波喺度污染緊香港每一個會去接觸資訊嘅人.如果佢去TVB做奸角,拍電影做反派,佢天生嘅優勢可以令佢輕易贏到最佳男主男配角又或者我最討厭男藝人之類嘅獎項.只可惜佢唔好好珍惜佢嘅潛能,唔揀一個啱佢嘅地方發展,反而選擇左從政.其實樹根本人罪不至死,只係錯在佢選擇左錯嘅舞台,做一份完全唔適合佢嘅工作.為左可能減輕大家不適嘅感覺,幫樹根打番啲格仔就係我最後可以做嘅事.
樹根,你冇錯,錯嘅只係他嘅決定,仲有你自己本身.


text:
「人生」
人生就一定有順境同逆境嘅時候,而順境真係要做好逆境嘅準備.所有人都唔希望處理逆境,因為問題真係多到你唔信,有時甚至乎唔知點樣去處理!逆境嘅日子係好難過,但係過咗就慢慢回覆正軌,而好多嘅負面情緒就自自然然會消失.有時最慘嘅係唔知點開口同人講自己嘅問題,因為通常都唔會明.有時就算佢哋聽完其實都無幫助,事關佢哋都幫唔到啲乜!
「逆境」
真係好耐無試過抗逆境,當你一帆風順嘅時候好多時都會漸漸忘記點樣去處理逆境.講到明係逆境就當然所有嘢都係背道而行,仲要唔係單一嘅問題.就好似身邊有好多炸彈同時間要你拆.最慘嘅有時處於內憂外患嘅狀態,所以好多時都唔知係邊度入手.可以做嘅就係先將緊要嘅拆咗先,簡單嘅拆咗先.所以抗逆境真係好似啲拆彈專家咁,睇下邊個急啲同易啲去拆!
「決定」
有時只要做錯一啲決定,其實就好容易有順境變成逆境.但係自己嘅決定係要自己去承擔,到最後因為個選擇權係自己嘅手中.做咗嘅決定係無辦法返轉頭,所以是好是壞無人會知道,到最後個結果係點都係自己要解決.只不過唔係個個炸彈都可以咁容易去拆解,所以有時真係會好易意引爆一啲新嘅問題而連自己都唔知可以點樣解決.有時真係會感到好無助,同自責因為係自己嘅問題.
Also published on Medium.


text:
去街市買菜好多時都會搭多兩棵蔥,同菜檔熟嘅話仲可能會搭一大束添!蔥,一向都係啲平價,唔起眼,甚至冇乜人會特別去畀錢買嘅嘢.但響宜蘭嘅三星蔥就十分出名,好多人慕名而來就係為咗一嘗蔥之中嘅極品.一向喜愛食蔥嘅我哋又點會錯過呀?為尋求三星蔥何以特別正嘅真相,一於去農場實地考察一下囉!
宜蘭真係到處都係田,但我哋多數見到嘅係稻米田,而蔥田都係第一次見咋!一樣都排列得整整齊齊,仲長得好高添!
嚟到農場梗係唔只參觀咁簡單啦!洗乾淨對手,預備進行我哋嘅第一個活動,就係DIY蔥油餅喇!又有口福囉!^o^
農場職員正在示範點樣整蔥油餅,仲醒咗啲技巧同秘訣畀我哋添!
DIY嘅地方設備齊全,仲有幅咁靚嘅壁畫.睇完晒整個製作過程之後,就到我哋動手做喇!
首先加少少油響枱面,然後碌平個預先整好咗嘅麵糰,最好碌薄少少~
跟住就可以落蔥喇!蔥田大把蔥,想落幾多就幾多囉!XD
umm...新鮮嘅青蔥特別香!
已經捲好咗第一個,加油呀!有冇好味蔥油餅食就靠你哋喇!XD
四個都捲好晒喇!不過仲未搞掂㗎!
下一個步驟係將佢哋壓平,晴朗爸爸壓一兩下就搞掂!
晴朗手仔細細,當然要壓多幾下啦!不過都好快完成喇!
整好之後,就可以攞去煎,即整即煎,一定好好味!超期待呀!*o*
唔好睇佢煎果陣油淋淋,但煎起咗好乾身㗎!
晴朗爸爸鍾意加啲胡椒鹽,宜蘭人好興加呢種調味料.我哋去夜巿都食過喇!
除咗胡椒鹽,仲有辣豆瓣醬.我怕落辣會搶咗蔥油餅嘅味道,所以只係落咗少量胡椒鹽~
一人拎住一件蔥油餅,行上去呢個地方慢慢嘆.風景好靚呀!
去夜市食過蔥油餅已經覺得好好味,但係點及得上自己親手整嘅呢?新鮮熱辣脆卜卜,仲要用農場特級新鮮嘅蔥,未食過咁好味嘅蔥油餅㗎!*o*
望住咁大片蔥田嘆蔥油餅,絕對係一種享受~
難得有咁好嘅天氣,真係天公造美~
由左至右,180度視野全是蔥田,簡直係大開眼界呀!
嘆完風景同蔥油餅之後,接住要進行第二個活動,就係摘蔥體驗喇!
職員教梗我哋摘蔥嘅技巧,大家都好留心聽呀!
呢塊就係蔥田喇!啲蔥長得好高好粗壯,果然係蔥之極品!
落田喇!落田喇!準備好未呀?
嘩!搖身一變!晴晴已經戴上斗笠,穿上水靴,變身成為小農夫喇!哈哈!XD
計我話摘蔥之前,首先要學識在田上行,原來踩落泥漿果陣,對腳會畀啲泥啜住㗎!朗朗覺得好神奇,不停笑,而且仲好鍾意搵啲泥路嚟行添!XD
另一邊霜,晴晴已經開始學習摘蔥,原來摘蔥都好有技巧.用慣用果隻手反手(虎口向下),一手揸住蔥白部份,然後左右搖鬆佢,再垂直將蔥摘出嚟!真係要體驗過先知咁講究.咦!晴晴冇反手嘅?再重覆練習啦!
晴朗都摘咗好多!大豐收!好滿足呀!
摘好啲蔥番嚟!要攞去洗蔥池度洗.而洗蔥池啲水係流動而且乾淨嘅活水,除咗用嚟清洗蔥之外,仲可以降低蔥嘅體溫,有保持蔥嘅翠綠之用㗎!
由於三星地區成日落雨,而且日夜溫差大,令蔥生長速度慢,所以三星蔥除咗蔥白比較長之外,更重要嘅就係葉肉厚,纖維少,口感細,所以咪特別好味囉!
臨走去洗手間嘅時候見到呢幅畫,好可愛,農場都花咗唔少心思響裝修方面喎!
從前只係識食嘅之嘛!DIY蔥油餅原來唔難整,簡單得嚟又好味,真係想食多幾件呀!超好味嘅原因背後,當然係三星蔥嘅功勞啦!三星蔥主要靠太平山嘅山泉水同埋早晨嘅露水滋養種植而成,我講梗嘅唔係香港果個太平山喎!係宜蘭果個.在天時地利互相配合嘅環境下生長,絕對係冇得輸!初時仲以為落田會身水身汗,但原來冇想像中咁辛苦.不過畀啲泥啜住對腳真係好難行㗎!摘蔥,洗蔥,DIY三星蔥油餅,好充實豐富嘅體驗!大家如果去宜蘭玩,一定要去感受下三星農村嘅農夫生活呀!
葱仔寮體驗農場
地址:宜蘭縣三星鄉天福村東興路13號之2
電話:0937-995104
網址:http://0937995104.tranews.com
facebook: https://www.facebook.com/蔥仔寮體驗農場-227085000689804


text:
天氣越嚟越凍,又開始多人「he he ham ham」,喉乾聲沙,痰多甚至咳過不停喇!我哋啱啱先大病初瘉,早兩個星期咳到死死下,都係我唔好啦!傳染埋畀晴朗爸爸,好彩晴朗冇受感染咋!中醫,西醫睇過都未好番,結果又要出動燉橙,白蘿蔔蜂蜜水同埋川貝冰糖燉雪梨呢幾條偏方.趁煲開,就同大家分享埋後者啦!對止咳化痰一樣好有功效!
材料:
川貝(磨粉) 1兩
鴨咀雪梨 3個
紅蘋果 1個
無花果 3粒
冰糖 適量
做法:
1. 雪梨及蘋果洗淨,去皮,去核及切件
2. 據聞雪梨皮有潤肺生津,止咳化痰嘅功效,所以所有果皮都唔好掉呀!放在一旁備用
3. 無花果洗淨後,每粒切開一分為二
4. 用熱水將川貝粉攪勻至沒有粉粒
5. 將所有材料放晒落燉盅內
6. 加入凍滾水,蓋上燉盅蓋
7. 燉4小時
由於時間關係,4小時好快過去~ ^o^
新鮮熱辣嘅川貝冰糖燉雪梨出爐喇!*o*
朗朗特別要求加果肉,所以最特別係佢啦!
我都鍾意食埋果肉,但想留肚飲多碗,所以淨飲ok喇!
晴朗真係好鍾意呢款燉品,每次都會主動幫我睇住個燉盅幾時燉好,提我攞出嚟畀佢哋飲~ ^^'''
佢哋當呢個係甜品咁食,特別係雪梨同蘋果都燉到軟綿綿,好好味!
有時未必一定係有人唔舒服,間中燉嚟食下對身體都有益㗎!
一家人邊嘆燉品邊說笑,我哋嘅生活就係咁簡單.快樂~ ^^
川貝嘅鎮咳,去痰功效非常好,所以被喻為天然止咳劑.每當屋企有人連續咳咗幾日,就會諗起川貝冰糖燉雪梨呢個良方喇!我鍾意加埋無花果,因為佢有清利咽喉,清痰化滯嘅功效.大家如果有興趣燉嘅話,買川貝時記得叫老闆磨埋粉.有次我就係忘記咗!結果響廚房用攪拌機攪到一糰糟呀!有朋友話唔落冰糖已經夠甜,亦有朋友話落咗冰糖會惹痰.大家可以按個人喜好選擇落唔落,我就喜歡甜,所以落少少都冇壞,飲咗一樣覺得有止咳化痰功效呀!要注意嘅係加水落燉盅內要係煲過嘅水,唔好加水喉水.而飲剩咗嘅話,可以放入雪櫃,下次飲用前再翻熱.但雪梨同蘋果肉食剩唔好放過夜,聽講放到第二日會變酸,影響埋啲湯汁就唔好啦!好飲又有益,大家都不妨燉嚟同小朋友一齊品嚐下.祝各位都身體健康,幸福快樂!
其他化痰止咳良方:


text:
已讀不回死全家!
第39章 - 39 Unread Messages
楊悅盈發咗個夢,搞到佢成晚都無好好瞓過.
佢著住校服,企喺禾輋邨天井向上望,睇住羅彥輝行出門口,爬過條欄杆跳落去——當然,羅彥輝死嗰陣佢唔在場,成個情境只係佢自己想像出嚟,而且佢好清楚自己係發緊夢.
但係佢郁唔到,只能夠望住羅彥輝跳落嚟,嘭一聲跌喺自己面前.
一朵血花以羅彥輝個頭為中心爆出,噴出嚟嘅鮮血同腦漿濺咗上楊悅盈對鞋,襪,甚至條裙上面,然後帶泡嘅血不斷由佢口同鼻流出嚟;對眼望住楊悅盈,但係已經無再眨…
楊悅盈仲未嚟得切驚嗰陣,又見到上面幾層開始有人影爬出嚟——睇唔到樣,但係著住楊悅盈同一間學校嘅校服——啲人影逐一無乜規律咁跳落嚟.地上面嘅紅色液體越積越多,浸過咗佢成對鞋.
雖然有啲恐怖,但楊悅盈無好似平時發惡夢咁即刻紮醒,反而不斷咁問自己:如果自己一早知道羅彥輝想死,佢有無能力阻止到?
瞓醒嗰陣,楊悅盈睜開眼望下床邊個鐘:隱約見到而家十二點.
佢戴番眼鏡行出房外面.梳化上面有張被冚住一個人,佢知道楊啟臻又打機打通宵,應該啱啱瞓咗無幾耐.
梳洗完之後,楊悅盈就打咗個電話俾周Sir.
「我而家準備出去.」招呼都無打,佢直接就咁講:「一陣喺大堂度等.」
「吓?哦,好,咁我都出門口先.」
「同埋,你打個電話俾賴智勇,叫埋佢一齊.」楊悅盈忽發其想補咗句;自從尋晚知道咗周Sir同陳佩珊件事之後,佢唔係好想同周Sir兩個人單獨出嚟.
「賴智勇?點解?」
「你叫埋佢就OK,唔好問.」楊悅盈講完之後,一如以往咁Cut咗周Sir線.
番入房換完衫之後,佢開番個Mon望一望;何晞賢Send咗個Message俾佢:
Hei Yin Ho:
瞓醒未?無乜嘢吖嘛?
有咩事就打俾我啦 11:34
——係咪Send俾陳佩珊啲Message Send錯咗過嚟?楊悅盈心入面咁諗;但係有人主動關心自己,佢覺得有少少開心.
柯志恒同區家純係一Pair,好似我哋咁
尋晚有人未讀訊息死,我懷疑都係佢哋搞出嚟 11:50
楊悅盈對呢個話題有啲好奇,但係都只係覆咗何晞賢一句.
Yuna Yeung:
唔好理柯志恒住,你今日集中睇個Page
我夜啲再搵你 12:24
然後佢閂番個Mon,拎番個袋就出咗門口.
***
楊悅盈唔鍾意搭地鐵,所以揀咗坐巴士過海;嚟到鰂魚涌嗰陣已經差唔多兩點.佢尋晚已經喺Google睇過地圖,打算憑依稀嘅記憶行過去.
一落地就感覺到一陣熱氣撲埋嚟,然後佢個眼鏡起咗霧;楊悅盈除低個眼鏡,行埋一邊用張紙巾抹番清塊鏡片.
短短呢十幾秒,佢已經覺得俾太陽曬到佢全身好似就嚟燒著咁,行嗰陣佢盡量留喺樓底陰頂度;沿路上每一次同啲西裝嘅上班族擦身而過嗰陣,楊悅盈都覺得佢哋好勁:三十幾度佢哋仲可以著住成套西裝加外套,好似完全感覺唔到啲陽光或者熱力咁.
過咗兩個街口左右,佢就見到佢嘅目的地:MindTech House——一棟全玻璃幕牆嘅摩天大廈.MindTech係一間27年前成立嘅香港公司,憑住搞IT,電訊科技等等,而家已經係一個上市大集團.
楊悅盈去到門口,自動玻璃門打開嗰陣佢感覺到裏面啲冷氣好勁,佢行入去嗰陣喺袋度拎咗件外套出嚟,一路著,一路四圍望;個大堂有幾個籃球場咁大,但係除咗個Reception同幾張梳化之外無其他雜物,所以一目了然見到周Sir仲未到.
佢行過去水牌度望,準備要去拜訪嘅MindTech Cyber Communication——MTCC——就喺最高嗰兩層65同66/F;雖然棟大廈叫MindTech,但係其他層數都係租出嚟去商用單位.
「喂!」忽然間有人喺後面拍佢膊頭.
原來賴智勇啱啱到咗;楊悅盈同佢唔熟,而家應該係第一次喺學校以外嘅場合見面.
「你都係周Sir叫過嚟架?佢係咪仲諗住幫我地補課?」賴智勇笑笑口咁問.
「其實——」係我叫你嚟嘅——楊悅盈免得要解釋,忍住咗口無講呢句:「…係呀,佢好似話有啲關於羅彥輝嘅事想過嚟問下.」
「阿輝…」賴智勇收起咗個笑容耷低頭講:「佢死之前有Whatsapp過我話番工唔開心,但係我當時無理到佢…」
「唔好咁啦…無人想.」楊悅盈講完出口都覺得有啲奇怪,佢發現自己最近好似成日安慰人咁.
聽到電話響咗,賴智勇就拎咗出嚟聽.
「哦,好,到咗喇.」聽到佢咁講,楊悅盈估周Sir已經到咗.
果然,周Sir無幾耐就穿過道自動門入咗大堂,同行嘅仲有嗰個中年警察;楊悅盈記得佢好似姓文.
「文Sir,大家見過一次.」周Sir簡單咁介紹一次.
「唏…你先係阿Sir,啲小朋友叫我山哥得喇.」佢對住周Sir禮貌咁講,然後又對楊悅盈同賴智勇點點頭.
「關於我哋班嗰單案,因為呢度可能會搵到線索,所以我叫文——山哥幫手約咗呢度啲人傾傾.」然後周Sir又好似對住山哥介紹自己啲學生咁:「佢哋係賴智勇同楊悅盈,羅彥輝生前嘅朋友.」
「警察叔叔,你唔係話我哋啲同學係意外死嘅咩?」
楊悅盈記得尋晚周Sir提過啲警察咁樣講;佢最憎呢啲為咗方便自己就罔顧事實嘅大人,所以佢專登好挑釁性咁向住山哥講:「你過嚟諗住傾乜?」
山哥有啲黑面,而周Sir亦都罕有地怒睥咗一下楊悅盈,然後細細聲同山哥講咗句嘢,應該係「管教不善,多多包涵」之類,反正講完之後兩個大人就開始行過去電梯口.
賴智勇聽到佢咁樣窒個警察,所以用一個敬佩嘅眼神望住楊悅盈.
而楊悅盈就望住周Sir同山哥個背影,覺得呢兩條友根本係一擔擔.
留言
未有留言


text:
曼聯好耐都無試過喺主場淨吞三隻蛋,摩連奴被炒嘅呼聲越嚟越高,嚟緊呢三個月每一個比賽日都可能係佢嘅最後一場.大敗,但無乜人會否認呢場係開季以嚟曼聯踢得最積極嘅九十分鐘.輸比白禮頓會嬲係因為以呢個陣容唔應該踢得咁消極咁無冒險精神,相反今場輸到三比零嘅時候球迷仍然大聲吶喊唱歌,正正表達咗佢地支持球隊放膽去攻嘅聲音.當醜陋都拎唔到三分,摩連奴又四面受壓,曼聯就無唔進攻嘅條件.大方向正確,但輸個人質素,你地又點睇呢?
單單係出場陣容已經夠哂大膽,點知落到場仲有驚喜.原本以為放棄邊路進攻轉踢鑽石型442,原來係352先真,更令人估唔到嘅係右中堅竟然係靴里拉.呢位通天老棺有活力有智慧又肯搏殺,單單講後防控球時佢跑住拉邊現位已經好過拜利,甚至以身作則咁示範咗後衛要夠機動先可以將個波盡早送上前場.可惜中場球員轉踢後衛必然會出現一個問題:反越位意識薄弱.面對快攻佢出於本能地想回防補位,但注意到已方人少防線高嘅中堅決定壓前擺越位陷阱.呢個失誤導致第二個失波都唔怪得佢,畢竟華倫西亞轉踢咗後衛咁多年都仲係會包越位,唔係咁易㗎.喺度必須強調呢個變陣屬於奇招,未來其他球隊將會有所準備,相信淨係放個英式高大前鋒專攻靴里拉已經好頭痕,所以長遠嚟講未必喺上計.
今場戰術執行得好好,團體性好強,偏偏三個失波都係輸個人質素.簡尼頂入一球咁乖巧嘅波令人心服口服,起碼唔係因為鐘斯走漏俾人任頂.兩人生涯發展大不同,後發先至嘅簡尼已經成為英人第一中鋒;鐘斯早早成名但就一直被傷患影響,呢球鐘斯已經盡跟,但嘗試起跳時已經俾簡尼上身嘅力完全壓倒,可以想像到果種失望同無力感.其餘兩球都無須多解釋,包括埋連迪洛夫嘅三個半中堅都各有不足﹐確立咗摩連奴夏季求購中堅嘅理由.再望下收購目標之一嘅艾達韋特點樣殺哂啲波,同曼聯班後衛形成強烈對比,呢場波實在夠哂諷刺.
盧卡古再次失機成笑柄,問題又回歸基本︰正選踢得唔好但又無後備頂佢個位,領隊同球會都要負責任.今仗三個中場中都幾多空間發揮,只係連加特下半場受壓令觸球次數減少,費特除咗最後一腳差啲之外係進攻上都幾有位置感.梳爾同華倫西亞踢得唔錯,即使無經常落底但都傳到幾腳有威脅嘅early cross.今場二十個射門裡面有唔少都係大機會入波,同平時啲浪射唔同,係真係有組織有空位先射.
未來仲會唔會咁進取要視乎摩連奴心態如何,當下難題反而係球迷接唔接受到佢同時棄用山齊士,拉舒福特同馬斯亞呢?而且352作為一個必須主攻同搶控球權嘅陣式,似乎好難可以係客場發揮作用,對手只要成功壓迫兩翼就已經令我方中場做唔到overload嘅效果.無論如何,嚟到第三季我認為球隊有兩套踢法嚟應變係好基本嘅事,希望我地盡快搵到Plan B,否則不停要啲球員轉位其實係害咗佢地.


text:
醫生男友控制欲強!唔畀馮盈盈搽唇膏
由前港姐麥明詩同馮盈盈(FYY)主持嘅無綫節目《#後生仔傾吓偈》一向都好受觀眾歡迎,兩位港姐作風夠好出位,玩得又talk得.今次話題講扮靚,嘉賓Kose攞咗隻紫黑色嘅唇膏出嚟搽,搞到成隻疆屍咁,盈盈即自爆男友唔鍾意佢搽唇膏:「啲男仔唔欣賞女人搽唇膏,最起碼我男友唔鍾意,我一搽佢就話『做乜搽唇膏,搽到個嘴咁紅,一啲都唔自然.』咁我本身嘴冇乜血色,唔搽唇膏好似癌症病人.」而大家都覺得女士搽唇膏冇問題,麥明詩指住盈盈話:「呢個係你寶寶有問題.」有人認同,盈盈即指住電視機畀說話男友聽:「我都話你有問題.」
之後,陸浩明轉話題,現場放咗唔少衫,要即場幫麥明詩同另一位嘉賓波波嚟個造型大改變,麥明詩隨即去換衫,轉咗個形象出場,着上米色白色T恤工人褲加Boots,被讚可愛,盈盈指住佢話:「好似落雨雨水渠塞咗要去泵嘅感覺.」麥明詩亦好配合即通渠佬上身,做通渠嘅動作,十分搞笑,陸浩明話:「唔係通渠佬係通渠婆,本來對佢造型都冇寄予厚望,但佢都carry到,似牛奶妹風.」麥明詩自信滿滿指有用心去演繹:「我有啲detail位,好似摺起咗褲腳,又用夾夾咗個腰位,有番條腰出嚟.」而另一個改造嘅波波一出場嚇咗大家一跳,十足大媽一樣,連佢自己都頂唔順話冇得救,好核突!
唔少網民睇完條片都覺得好好笑,大讚兩個港姐好真好玩得!
XXX:盈盈男友鍾意佢天然美,咁先最靚!
XXX:麥明詩將通渠佬演繹成牛奶妹,出嚟效果好正!
XXX:好鐘意盈盈做節目,好真!
KennXX LeXX:梗係投訴啦,因為佢bf鍾意無添加嘅盈女神嘛!
KX WoXX :好嘢!對睇電視有番興趣!


text:
「懷念」
不少人希望藉愚人節嚟為大家開玩笑,但係有時玩笑開得太大,卻會適得其反.係二零零三年著名香港歌影藝人張國榮係香港文華東方酒店跳樓自殺,當年嚟一則死訊因為係愚人節發生,所以消息雖然係網上廣泛流傳,但係一度被人認為係不可能發生嘅惡作劇.直至到主流媒體報導有關新聞,大家先至發覺消息屬實.隨即帶來娛樂圈,樂壇同香港以至各地華人嘅震撼,好多人都覺得事件令人難以置信.
「真假」
其實而家唔係淨係愚人節先至會有人開玩笑,但係相信今日大家或多或少都中咗招!所以愚人節,認真就輸了!而今年亦都一如以往,有好多唔同嘅公司都走出嚟玩埋一份!當中有啲好明顯係同大家開玩笑,但係亦有啲你會有一刻覺得真係又可能真.係愚人節真係唔知啲言論幾時真,幾時假.更何況平時係網上面已經有好多假嘅消息,所以認真之前都係建議大家做少少資料搜查.
「愚人」
唔知大家今年最鐘意係邊間公司同你開嘅玩笑?當然如果個玩笑開得太大嘅話真係有可能引起社會問題,所以真係要適可而止!有時自己都唔記得咗愚人節,而講真有啲朋友發佈嘅訊息你真係以為係真,事關佢哋好少講少,點知係愚人節連佢哋都搵埋一份!所以話,依家嘅網絡世界都真係唔好咁認真好!與此同時真係實在有太多假嘅訊息,要真係花少少時間去辨認佢哋嘅真確性,勿跟車太貼!
Also published on Medium.


text:
致一眾像我般渺小的普通人:
而家出現左好多男神女神,
Facebook 是但打啲野都二三百like,
Post 既大多數都係靚人靚景同好西,
除此以外,無個性,無睇法,
係我眼中,佢地就只係得虛有其表嘅表象,
但入面只係無靈魂無自我嘅一個個軀殼.
絕大部份人都鍾意人讚,鍾意俾人羨慕,
鍾意自己受歡迎,
所以好自然會將自己最好最靚嘅一面,
最靚嘅旅行景點,最繁花似錦嘅生活放上黎.
就好似政府推廣旅遊業既廣告一樣,
影住五光十色既夜景,璀璨耀目既繁華街道.
但係人都知道,深水埗劏房既六人家庭,
係屯門公屋餓死既母子,
受打壓入獄既一眾大好青年,
隔幾日就自殺既芸芸學子,
呢啲野每日都係我地既社會,我地既生活發生梗,
問題只在於我地睇唔睇到.
打呢個post 嘅目的,
並唔係要做智者批判一眾男神女神.
而係想同跟我一樣既普通人講:
不要去羨慕,不要去妒忌.
每個Facebook上面嘅人,
其實都同我同你一樣,
只係一個需要食飯訓覺扑野嘅凡人,
有工作疲累嘅時候,
有為情所困受傷嘅時候,
有孤獨寂寞嘅時候,
只係其他人知唔知道咁解~
我只知道無乜人會好似我咁,
成日將自己最核突醜陋既地底泥一面放上黎,
開口埋口又得mean野賤野衰野,
我都唔希望大家咁癲.
但係,每個人都有自己既特點同長處,
真係唔需要因為別人推砌出黎既美好形象而自卑架.
坦白講,好多男神女神離開左facebook,
就甚麼也不是了,
如果係現實生活見到,
即使佢企左係你隔離,你都未必留意得到.
因為,現實跟網上世界總是截然不同的.


text:
香港女童軍總會日前舉行周年晚宴,卓妮見該會副會長王賜豪及警務處處長盧偉聰非常老友,原來兩人係中學兼大學同學.王賜豪大爆盧偉聰讀書時已經立志做警察,估唔到最後佢真係入呢行,仲做埋一哥添!
王賜豪話,當年有位生物老師上堂時稱,根據過往經驗,佢哋一班同學裏十個有三個可以做到醫生,點知盧偉聰就話唔做醫生,要做警察,令佢覺得好驚訝喎!講起制服團體,盧偉聰話當年佢都參加過幼童軍嘅前身小狼隊,但係中學及大學階段就冇再參加類似嘅制服團體,因為要專心讀書喎.
講番晚宴,總會總監李周美枝,晚宴籌委會主席戴胡美蓉,名譽副會長何芷韻及莎莎主席郭少明女兒郭詩慧(Melody)等人都有到場.李周美枝話,明年係該會成立一百周年,屆時將舉辦多場大型活動,包括於葵涌舉辦國際大露營,出紀念郵票等.佢話,現時小朋友多咗唔同類型嘅課外活動選擇,參加女童軍嘅學生少咗,佢哋會加多啲新元素及舉辦領袖訓練吸引學生參加.
卓妮見幾位靚太嘅制服間中先着一次,但係都仲咁啱身,梗要請教吓修身妙法.戴胡美蓉話,習慣一星期耍一,兩次八段錦,又會跑步三十分鐘鍛煉身體.Melody就話只係做運動唔夠,平時佢仲會搽埋消脂膏雙管齊下.講起世界衞生組織將加工肉列為第一類致癌物,Melody話,多年前已少食加工食物,加上為咗小朋友健康,都係食新鮮疏菜同肉類多.
卓妮


text:
2014年8月22日 星期五
聖鬥士星矢 Legend of Sanctuary
唔知係咪近年日本動畫界無咩大作出品, 或者流行集體回憶, 估唔到聖鬥士星矢仲有機會响大銀幕同大家見面, 當然, 要大家乖乖付款入戲院欣賞 (包括我) 要搞啲新意思先得! 雖然係星矢動畫, 但今次用上全新人物設定, 故事都全新編製, 務求將黃金十二宮嘅故事濃縮到 93mins 完結, 聽都覺得有難度, 基於呢樣好奇心 + 星矢忠實 fans (算係啦 XD), 點都要入場支持下!
由於香港太少戲院上映, 仲要每間戲院每日上得一場, 真係好難夾到時間去睇, 日期一改再改, 終於星期五放工去睇喇~ 好彩前排買飛時見到旺角新世紀廣場有得睇, 唔係要去德福果邊真係唔多方便!!
不過可惜太遲買飛, 攞唔到首星期送嘅 folder , 話雖人設唔同, 但唔駛錢點都想要 XD (好師奶呀!!)
海報設計唔錯~
真係迷你戲院, 好少座位, 場內都有 8 成滿
影底票尾留念~
說實在, 要响 93mins 講哂十二宮故事真係好有難度, 節奏超快, 但我覺得唔錯, 起碼唔會拖時間, 而且都有好多經典場面保留 (例如紫龍被巨蟹用腳踩頭一幕), 而且 CG 畫面畫得好有美感, 戰鬥畫面流暢, 但就好有 Final Fantasy feel, 特別係撒加最後成大怪物一幕, 對於 fans 係心痛, 而且真係同 FFX 劇情一樣......... 再加埋星矢,冰河同瞬嘅造型, 完全覺得係 Final Fantasy CG 班底來的........ 如果問我, 當然原著設定好好多啦~ 沙加同撒加原著造型冇得彈, 新版本真係削咗少少, 撒加唔變大怪物都唔錯的, 但都係原著正好多!~
睇戲前見到以下海報, 係頭文字D 電影, 緊接住星矢上映, 不過又係開頭嘅故事, 話係重新畫過, 但啓介又唔覺靚仔咗喎 @__@ 不過都會入去捧下場, 對於一年入唔到一次戲院嘅人, 一個月內去兩次已經好勁, 係日本動畫先可以咋~ (仲要係我嘅至愛嘅動畫先得XD)
訂閱: 張貼留言 (Atom)


text:
因為Messiah,之前miss左好多次,今次再唔捧場真係俾人鬧.撞正沙士,地方細細塞滿百幾人但係超過大半都係唔戴口罩,即係呢度地少人多戴口罩的話唔病死都焗死啦.因為好多人冇去睇或者冇得睇之關係我會頗詳細地整返篇show review,又即係你唔係Metal人的話基本上你係可以立即飛落大半版因為就算睇左你都唔會明:
Five Disciples 五嶽劍派:玩Hardcore,因為遲左到關係淨係睇得佢地一首歌.音樂上就冇乜印象架喇暫時對Hardcore野未有太大感覺,只有話個鼓佬幾勁囉(冇錯當唔知聽/睇咩好既時候我就只會睇/聽鼓).不過正確黎講果個係鼓仔,成隊野都好細得十幾歲完全令我諗返起XX茶餐廳 - 唔好問我XX係咩喇你呢世都估唔到架因為同茶餐廳完全究極無關,而我亦唔想提呢兩個字真係想知就問我啦.對我黎講呢個名係史上最七名之一(我係話XX茶餐廳唔係五嶽劍派).
Choke:
「雖然你而家睇到台上得五個人但係記住我地Choke其實係有六個人!」
呢句野個歌佬由頭到尾都係度講,結果除左佢地隊band係有六個人同佢地係玩Nu-Metal之外乜都唔記得.
Zoundz:Nu-Metal,上次Metallic Night睇果陣冇乜feel今次覺得超正,可能聽野個方向開始唔轉同喇.技術好掂d歌又寫得唔錯不過最記得都係個鼓佬打到飛棍哈哈.
Messiah:睇到佢地d衫已經知隊野咩陣型:著band tee果三個(歌佬,鼓佬,結他,亦即係經常上TRHK踩場果三件)都係傻佬黎,另外冇著果兩個就正常到爆,我都唔明呢兩班人點解可以撈得埋.整體黎講玩得好正不過唔夠放喎,正常果兩個唔使講真係好正常真係;歌佬插支咪係個stand度企定定對住唱唔掂啦,我成日都覺得除非係大台如果唔係出show唔應該用咪stand,不過表現唔放一回事真係點都諗唔到佢成個傻佬噉但係原來把聲咁厚唱歌唱得咁正;結他佬劈左酒都唔多放淨係fing下頭(佢出騷之前一定要劈酒架唔劈會企係度唔知做乜);鼓佬就好過癮唔知點解可以一邊打一邊"un"(仲要好神奇地打係打4 beat但係un係un 8 beat喎搞到好似打到抽筋噉),打完之後猛話「好X支力」相信佢唔un咁多運動量會低好多.
首先佢地夾左《鏗鏘三部曲》(講左先:佢地唔知幾時會出一隻細碟收錄呢個三部曲,隻碟好似兩個月前開始錄但係得幾首歌仔都要搞咁耐因為俾studiod人迫害,跟住仲要掟隻碟去外國搞後期製作所以請大家繼續等.成個過程五個人夾埋要使最少六萬,出左之後仲諗住免費派因為收錢的話驚冇人會買!灰!). 跟住因為第一隊玩少左首歌之關係佢地就玩多首撐場.呢首就放&行到爆喇!仲要死唔斷氣玩玩下靜晒以為玩完點知跟住再去行d連續幾次都係噉,可能想陰人以為唱完拍手點知仲有 - 不過事實證明唔得因為係香港唔會發生呢種事,當台下對佢地之評價係「好悶!」之時佢地仲點會郁?佢地玩呢首歌果陣我絕對相信其實佢地只係係度jam野最後鼓佬輝諗唔到點樣打落去先夾硬完,如果唔係一定唔止兩個字咁少!真係是晚最出色樂隊之一(係支Lead Guitar唔知點解勁細聲搞到solo成日俾riff遮晒).
話時話原來Messiah個Bass就係成日出現「小狗你」事件個forum(好迷你果個呢)個(前)版主,得喇遲d一定要搵佢斟斟...
Lava:你可能會聽過呢個名,好地上架喇佢地連Milk都有訪問佢地,有超多妹妹(&弟弟)fans.基本上隊野技術超高除左歌佬之外(我識之人個個睇過佢地一次之後都係噉講),不過歌佬唱得點唔掂都好佢搞氣氛唔錯(阿明你又唔黎你會好有睇麥記感覺),不過點好feel都好呢一套係香港都幾難有好大回響,今日見到有一個弟弟fan肯跳已經覺得好好野(雖然佢後邊成班人指住佢話「傻仔!」亦因為呢個原因香港dband show台下永遠都超靜/呆滯).
睇佢地表演可以睇到Bass之悲哀:個鼓佬不嬲都超勁(我見過其中一個好有實力之香港鼓佬),個結他佬快到爆(阿Rax請努力),其實個Bass都好勁不過上到台全世界都只會留意另外兩個唔睇佢 - 冇計Bass就係噉架喇因為好多時你彈左好多野d人都唔會知.彈bass永遠都會係全隊入邊最悶/最灰一個,假如你係為威為型而夾Band的話千祈唔好揀呢個位除非 1.你手bass真係好X勁 2.隊band係玩以bass作主導之音樂 3.你好好好靚仔而其他隊員好好好樣衰.不過唔知點解我就好鍾意彈bass果種感覺,可能我真係好低調哈哈.
係好正不過得五隊始終唔夠喉,尤其是到第三隊先熱完身,不過黎緊五月尾仲有一場.不過呢場唔關Metal事係玩其他野.傳聞之後仲有場「有成八隊玩包行到仆街」之勁騷,現階段只有期待同期待...
今日一大遺憾係見唔到阿叔,一個老餅metalhead.可能因為呢度冇啤俾佢劈所以佢都廢鬼事黎.佢知道有騷第一句就係問:
「有冇啤酒架果度?」


text:
當兩個人冇得一個電話就見到面,甚至連傾偈都有斷線問題既話,安全感就會愈來愈少.所以異地戀需要花既心機就要比普通戀情多,否則異地戀只會係加速分手既導火線,而以下問題對於異地戀情侶實好有同感:
1.分開前一晚一定特別難受
明明知道對方第二日要離開,淨返唔夠幾個鐘既時間好難受,就好似就黎上斷頭台行刑一樣.我好想有人會大嗌「刀下留人」,而事實上我只可以睇住佢入禁區,分開嗰刻喊到死又點,佢都係要走.
2. 想鬧交?其實只係想多啲同你傾偈
每次我同男朋友喺香港鬧交會冷戰,唔想理佢,但佢去左外地,大家平時見唔到面,傾偈既時間又因為大家有野做/時差而縮短,為左爭取多啲時間同佢講野 ,我會特登講啲野激嬲佢,等佢至少可以鬧返我轉頭,總好過唔搵大家.
不過當然呢招只係喺兩個感情仲好好先可以做,如果大家已經淡淡地仲咁樣,睇怕對方會即刻動真火,借機講分手.
3. 時差問題
之前我男朋友過加拿大exchange,同香港時間相差12個鐘,姐係我朝早起身返工嗰陣佢食緊飯,佢訓左覺我就放工冇野做,兩個既時間永遠夾唔到.
就算其中一方唔介意唔訓都想skype,另一方可能都有好多節目,可惜缺乏溝通真係感情最脆弱既時候,唔少人覺得氣餒,好易想放棄.
4. 電話收得唔好
相信好多人都試過講呢句,傾傾下幾秒冇啦啦又斷線收唔到,搞到愈傾愈激氣,影響感情.我試過Skype,Messenger,WhatsApp,結果都係Messenger最方便,收得唔錯 (因為Messenger好食數據,但有時為左對方就要犧牲下啦)
5. 重要既日子/需要佢 佢唔喺度
呢樣係異地戀最難接受,例如有壓力唔知同邊個講,辛苦野只可以自己一個承受;例如M痛/病到死都只收到冷冰冰既文字,有咩都要硬住頭皮自己頂;例如平時比人蝦只會同佢講,依家要學識獨自面對,訓練高EQ;例如節日個個同另一半出街慶祝,自己留返喺屋企都算,仲要一轆fb ig就見到閃到爆既合照.邊個邊個有禮物收,邊個又被求婚,嗰刻如果唔係有強大既心臟,早已經心碎死.
6. 對方唔明白自己心情
兩個人唔係面對面始終好難表達心情,佢唔知我幾嬲 幾寂寞,幾唔開心.....一味淨係用言語安慰係好難釋懷(雖然迫不得已).但有啲人更加過份,全唔想理咁,好似去左外地盲玩到個心都飛左去第二度.
7. 因為佢掛住玩而變淡
係,我知出面個世界好大,但係佢個世界裡面仲有我呀!當然去到外地梗係要睇返夠本,親身體驗下風土民情,睇景色,不過都冇可能搵都唔搵自己囉!如果對方因為外面個世界放棄左自己,咁呢個人要唔要都罷.


text:
雅培,雀巢,美贊臣低敏奶粉大比拼!BB肚仔敏感點算好?揀啱奶粉你要知!
大家好,又係我TestingMama!小朋友肚仔真係好易敏感,一時屙爛poopoo,一時冇得屙,做人媽媽真係頭痕痕啊!所以話,阿B食落肚嘅野真係要比較完再揀架.不如我地嚟問下媽媽們遇到小朋友肚仔敏感嘅時候會點做啦!Gogosee!
媽媽們都好似一知半解喎,咁點做先係啱呢?等Testingmama問下專業營養師Annie嘅意見,解答下各位媽媽嘅疑難先!
T=Testingmama A=Annie
T:Hello,Annie!
A: Hello,Testingmama!
T:BB食完奶成日喊,有時真係唔知佢係咪腸胃唔舒服…到底小朋友肚仔敏感會有咩特徵呢?
N:如果小朋友肚仔敏感,佢哋有可能會出濕疹,嘔奶,肚痛,肚屙,肚脹同埋煩躁架.
T:好得人驚喎!咁BB食完奶之後,點解會肚仔敏感嘅?
N:其實小朋友肚仔敏感主要有兩大原因嘅~就係牛奶蛋白難消化,易致敏同埋乳糖不耐受喇.牛奶蛋白係常見嘅致敏原之一,牛奶蛋白嘅分子比較大同唔易被消化.如果未被完全分解嘅蛋白大分子就經過BB腸胃,就會刺激到佢哋嘅免疫系統,最後搞到肚仔敏感,造成腸胃同濕疹問題喇! 不過如果牛奶蛋白水解咗,變細啲,就會減少啲敏感嘅情況喇.
另外如果BB嘅爹哋媽咪或者親戚都有過敏問題嘅話,BB都會有更高嘅機會出現敏感㗎!第二個原因就係奶入面嘅乳糖喇,有啲BB腸道入面嘅乳糖酵素比較少,無辦法有效咁消化呢啲乳糖呢,就會搞到腸道吸收唔到,好易搞到肚脹脹又肚屙㗎喇.所以有腸胃敏感的話,媽媽就要選擇一啲部分水解蛋白同低乳糖嘅配方奶粉畀BB喇.
嘩嘩嘩!原來BB飲咗啲唔啱嘅奶粉真係會搞到肚仔敏感又唔舒服架,我哋做人阿媽最唔想見到嘅梗係爛便便同無便便啦!Testingmama即刻搵下有咩辦法可以幫到各位敏感B先!
我揀咗以下三款1-3歲嘅低敏奶粉作一個小比拼,包括係雅培親護2號,雀巢超級能恩3號,美贊臣安兒寶A+親舒 3號,睇下邊款最適合你哋嘅小朋友啦!
如果BB敏感第一件事,媽媽們要check下奶粉成分有無部分水解蛋白,營養師都話大嘅蛋白經水解左就會細啲易消化啲.另外,奶入面嘅蛋白都有分別㗎,當中酪蛋白比較難消化,而乳清蛋白就會易啲俾BB消化, 所以敏感BB就要揀部分水解蛋白嘅奶粉,甚至選擇易消化D嘅水解100%乳清蛋白嘅奶粉,營養吸收好啲,又可以少啲敏感~
原來三款奶粉都有部分水解乳清蛋白,不過雅培同埋雀巢就寫明係100%特別多㗎!
除咗部分水解乳清蛋白之外,揀一隻乳糖含量較低嘅奶粉亦都可以「安撫」到肚仔敏感嘅BB㗎噃!食低乳糖或者無乳糖奶粉可以減少BB因為乳糖敏感而出現消化不良嘅問題,從而可以減低肚屙嘅可能性,令佢哋乳糖不耐受症狀都少埋.
睇吓先~雅培仲係98%無乳糖,認真優秀啊吓!
益生菌媽媽們聽得多啦~佢可以平衡小朋友腸道內嘅益菌同壞菌,促進腸道消化同蠕動添!咁BB嘅腸道當然就會消化得好啲啦!三隻奶粉邊隻有益生菌呢?睇過~
益生元又係咩嚟呢?三隻奶粉入面邊隻有呢?睇吓先~
哎~!未完!睇埋仲有啲咩嘢影響小朋友腸道健康先啦!想要BB便便梳乎梳乎,就要揀不含棕櫚油嘅奶粉!因為棕櫚油喺消化過程中會變成棕櫚酸,同鈣質結合,變成鈣皂!而鈣皂就係促使便便變硬嘅元兇!又會減少鈣質吸收添㗎!我哋即刻睇吓邊款不含棕櫚油先!
作為精明嘅媽媽,梗係要睇清楚奶粉嘅成分啦!BB腸胃咁多小問題,淨係揀中一隻成分都未必幫到手呀,盡量揀一隻可以針對多個問題嘅奶粉,幫BB一次過KO呢啲壞分子啦!古語有云:BB腸度消化好,媽咪無煩惱,肚仔都冇咁易敏感吖嘛.不過,配方奶粉點樣優秀,母乳始終都係對BB最好嘅食品.最後,Daddy Mami賺奶粉錢好辛苦㗎嘛!梗要幫你哋格格價啦!你哋睇過~
希望呢條片幫到各位腸胃敏感易肚仔痛BB啦~我哋下次再會!bye-bye!


text:
Foliagestore Floral 花卉
服務詳情
評語 提交評語
我本身想搵另一間,但full左,咁睇完呢間覺得都ok就落左訂!我係到買咗襟花,手花,感謝花束比媽咪奶奶,仲有就係門柄個D花飾!我一路都係同個店主用whatsapp溝通成個訂同整嘅過程,佢都覆得快嘅!咁我係request送貨嘅,係比較差嘅位係送黎嗰時D襟花手花都有用營養水養住,但裝得太滿,搞到D絲帶濕晒!花嘅選擇都好多,都會比D時令花我揀,我無自己tailor made,因為覺得佢之前整過D款比較穩陣!花都新鮮,完左big day都仲放到三日〜
上網睇相見到佢D鮮花好靚,然後睇左實物都好好就幫襯左!
我係base on佢意見再講我想點,我中意藍色多D既,咁佢都肯幫我加D藍色既花!我係個到整左一個鮮花花球,6對襟花,5對屋企人既花!D花送黎都好新鮮,另外佢地免費送左對襟花比我老公,D花仲可以擺到好耐!
我地係呢到整左手花同襟花,因為我個花球用翻pre wedding個絲花花球,total整左8個for兄弟姊妹,仲有主禮親屬既花!
佢地D款好多,最重要係比到我自己再加add on items!我講左我個wedding係乜顏色再比idea佢,佢再設計比我地,咁我地用絲花啦,D顏色都染得好自然,仿真度好高!第一次去唔知點做啦,咁佢地同事都話比我知,我有咩選擇,唔使一定買現成款!
呢間係一間好細的小店,係朋友之前結婚搵資料時找到的,我望過d相覺得佢哋d花球都幾靚.我的花球是用鮮花,而手花及襟花就選用絲花.花店負責人好nice,又溫柔,佢亦會就住客人嘅意向去design個花球,不過由於我自己對於個花球冇咩idea,所以都係睇店內的花球相片,再話佢知我鐘意邊d花,然後佢就會幫我design個花球.拎花當天,個花球d花都ok,店主亦俾埋個花樽我,教我點樣養住d花;而d手花,襟花都ok.


text:
Be Youth 醫學美容
服務詳情
評語 提交評語
第一次去Be Youth係因為有次我喺教會一個聚會裡面抽中咗一次免費Treatment,於是我就打電話去預約,就算我嗰次係唔使錢,都好易約到,完全無問題!
佢哋舖頭感覺都乾淨企理同埋舒服,唔似傳統美容院,個feel係young啲,儀器睇落都比較新.Serve我嘅美容師Peggy好nice同好有禮貌,佢首先了解吓我最關心邊樣皮膚嘅狀況,再針對返啱嘅先介紹,唔會覺得hard sell.而且佢係做完免費嗰次之後先同我傾,唔會話唔幫襯就唔幫我做,我覺得佢係真心去了解客人需要同好細心咁幫我做treatment.然後佢知道我就快結婚,都特別介紹咗一個真係好優惠嘅package俾我!我之前喺其他美容院做過treatment,見佢推介我嘅嗰個package嘅價錢係真喺優惠過其他美容院嘅同款treatment.另一方面喺整個treatment過程同流程上都令我感覺好過之前用過嗰間,所以就決定喺Be Youth度join一個package.$6000裡面包咗好多嘢,夾夾埋埋我都上咗去成十幾次.
我之前都去過一啲美容院真係好hard sell,過程勁辛苦!但係喺Be Youth真係唔需要帶住壓力咁去做treatment,可以好輕鬆咁享受個過程,唔使擔心佢會hard sell!而且有一件事我好深印象,就係有次我再去做treatment, Peggy佢見我面青青,就問吓我係咪最近身體唔好,又介紹我可以去買啲補品嚟飲吓補吓血,令我覺得佢唔係只關心我嘅皮膚,而係真係關心我嘅身體狀況.
6000
之前我有幫襯過其他美容公司,但對比上嚟我覺得Be Youth收費合理又唔hard sell,最緊要係覺得真係有效!而且我又識老闆Josephine,始終識嘅人我都會有信心啲.
Be Youth場地雖然唔會好似連鎖嗰啲美容公司咁大,但係上到去都覺得舒服同乾淨,空間感都好夠.而做療程前,美容師就同我做皮膚分析先,再介紹返針對唔同方面有咩適合嘅療程啱我做.佢哋會提吓有咩比較啱你用,但如果你唔想嘅話都唔會再sell.我揀咗個大約$1200一次嘅激光package之後就可以入房開始療程.首先落妝洗面,同埋影相做紀錄,之後就可以做激光.療程之後佢哋會再影多次相,不過都係佢哋公司自己keep record,我無得睇返.雖然啲相自己無得睇,但係做完都感覺到啲皮膚係firm咗同埋膚色勻稱咗.
到宜家為止大約仲有五次未做,但佢哋唔會每次喺度sell我,感覺好好.而且啲時間都唔難約,我通常都係放工時間上去.都係嗰句,真係收費合理又唔hard sell,值得推介!
12000
因為我跟開個美容師Annie過咗BeYouth做,所以就上去呢度做療程,當然我唔使點考慮,一定跟返Annie.上到去佢地嗰度地方裝修都好乾淨企理.銷售方面就由其他同事負責,都okay嘅,唔會話極度hard sell咁,當時我都立即落單喇.
我係光顧咗面部laser嘅十次激光療程,希望可以亮白啲.我做咗七八次,都覺得過程係okay嘅,皮膚亮白啲冇咁暗啞.我都唔係因為結婚先光顧嘅,之前都有做開.我之後都仲join咗個收毛孔嘅,覺得都okay.如果可以提供多啲療程選擇就會更加好喇,坊間都好似好多唔同種類嘅嘢.各位如果想皮膚靚咁去結婚就真係要做密啲,唔可以懶呀,laser就建議三個星期一次,勤力啲做,咁個效果會好啲.
12000
謝謝您一直支持及意見, 我地日後會增加更多服務選擇! 務求令到每位準新娘都靚靚示人!
其實我之前幫襯開另一間美容院,後來個職員過咗檔去呢間再介紹俾我.我想皮膚幼滑啲,但有關呢方面嘅美容我都做咗好多年,maintenance比較多.
唔同嘅package加埋我做咗大概五六次,效果都OK嘅顯著嘅,特別係水光鎗,之前係感覺到皮膚底層係乾啲,做完就幾明顯感覺到冇再marn marn緊,朋友都有話係亮白咗.個療程對上妝一定有幫助,整體亮白啲,冇咁暗啞.之後都繼續有光顧佢哋,繼續護理方面,冇咁多集中療程,都有繼續做水光鎗.
雖然佢哋規模比較細,不過環境都幾舒適,而且佢哋冇咩hard sell,好多時都係我問起啲咩佢先推介,都會視乎我嘅需要先推介某一樣嘢,唔會話每次去親都推介.
印象深刻嘅係員工Annie係幫我做laser treatment,做完之後真係明顯覺得係亮白咗乾淨咗,效果比較明顯.佢都會注意你當時塊面部有啲咩額外嘅瑕疵,會幫你執一執,縱使唔係當時個package服務範圍之內佢都會做俾你.例如當時生多咗幾暗蒼,佢就會幫你清一清,因為有時有啲位置自己手勢唔好,唔適合自己清.佢幫你清咗自己都會令成個facial個效果好啲.
如果佢哋可以提供一啲由醫生去做嘅療程就更加好,因為都明白成本會高,醫生唔一定要經常駐場,但起碼可以提供呢個服務.因為我有啲朋友會喜歡由相關嘅皮膚科醫生去做,係做同一樣嘢但佢哋會鍾意由醫生做,會覺得安全一啲.如果佢哋可以提供呢個服務,可以請客人預約返嚟做咁樣.例如一啲比較入侵性嘅服務,好似埋線咁,由醫生做我就會有興趣做,希望佢哋快D有呢方面嘅服務就好喇!
12500
謝謝您的支持及意見.我地會繼續努力為每位客戶提供更好服務!


text:
Hello Chef
服務詳情
評語 提交評語
其實我有問過好多唔同公司拎rate card或者睇相,篩選最後有兩三間,HelloChef係其中一間.我覺得自己想要嘅嘢佢做到,我唔需要好誇張好華麗,佢影到好自然寫實嘅感覺,我就係鍾意呢啲.
我係喺facebook留message俾佢,佢就叫我whatsapp佢,我就whatsapp佢問details,之後再電話聯絡.我哋冇見面就confrim, 再俾咗deposit .其實我哋搵佢哋搵得比較急,所以喺短時間內有好多嘢要準備.而before big day,我哋有傾過一個幾長嘅電話講當天流程.
到攝影當日,佢哋都會提點吓我哋點行,幾快幾慢,個表情要點樣,咁佢哋會影得好啲.我覺得個video都幾特別.因為我係做露天outdoor花園婚禮,佢影咗個航拍,我覺得幾靚,因為佢之前都冇同我講有呢樣嘢.係到佢播出條片,我就見到有航拍好靚,啲嘉賓都覺得好靚.相方面我哋冇拎相薄,淨係要相嘅soft copy.我鍾意佢哋影嘅黑白snapshot,比較特別.我都好滿意佢哋當日嘅表現.
我其中一個姊妹係HelloChef攝影師阿Don嘅親戚,所以都係朋友之間嘅介紹,再加上我係識佢哋化妝師先嘅,都聽佢哋講過其實佢哋經常有拍開一個攝影師,所以知道有佢哋.咁當然有認識嘅,梗係想搵啲自己識嘅,唔想搵啲完全冇見過佢做嘢嘅公司.加上我姊妹當日可以同佢哋聯絡溝通會容易啲,所以就搵咗佢哋.其實我pre-wedding係用另外一間朋友介紹嘅,不過因為佢哋冇期.之後我哋都再compare咗三四間,就決定用HelloChef.我睇佢哋之前嘅相會覺得佢哋style係比較自然啲.
我哋都問哂期同埋價錢先見面,見面時,佢哋都有分享過佢哋之前做法係點樣,同埋都會問我哋當日嘅流程係點,佢都會俾advice我哋.佢哋都冇特別好多selling喺入面,可能始終都係朋友介紹,佢都係純粹傾下計,瞭解下大家做法係點樣.
其實佢哋都做好多Wedding,一傾就覺得佢哋好熟啲rundown要點做.佢俾過嘅advice入面,比較特別啲嘅係,因為我哋出門嘅時候係喺村屋度,我哋唔係太知佢哋點樣就位,本身我哋諗住喺二樓做儀式,佢就好好咁俾建議我哋,話因為樓上樓下係親戚,影相想個角度好啲同氣氛好啲,就建議我哋不如諗遊戲嘅時候可以喺地下玩遊戲,有人喺二樓掟啲嘢落嚟俾佢哋接,成個感覺都好唔同.因為如果全部人上哂樓上,因為樓上空間有限,影出嚟都冇咁靚.佢就好creative,建議我哋喺樓下玩遊戲,我就企喺樓上露台度望落去睇佢哋玩遊戲,又可以諗一啲遊戲係樓上同樓下係有互動.我哋接受咗佢建議,玩遊戲嘅時候空間感好好多,佢拍出嚟都好靚.同埋佢有兩個v,一個可以喺哋下拍,一個可以喺樓上拍,咁就多角度啲.
呢啲都係go through個rundown嗰時講,因為講起話朝早就喺嗰度接新娘同玩遊戲,佢就問多咗少少,我哋樓上樓下有冇哋方可以方便大家活動.佢咁問我就話樓上樓下其實可以flexible啲,佢就建議我哋咁樣做.我哋個遊戲好好玩架,其中一個就係兄弟將老公抬起,有兩個姊妹掟啲字條落去,其實係一啲問題嚟嘅,例如問我哋幾時識呀咁樣,老公就要接住啲字條.阿Don佢哋應變都好好,佢哋見到我哋準備啲字條嘅時候,提我哋摺到好似竹蜻蜓形狀咁,就容易掟落去接到,本身我哋諗住就咁摺埋張紙飛落去就算,我覺得佢哋除咗事前會幫你諗,到現場佢哋都好細心,幫我哋諗點樣個效果會好啲.
佢哋全日都跟得好足,玩遊戲到斟茶都有幫手搞下氣氛,都會一齊講吓恭賀說話等個氣氛熱鬧啲.到咗夜晚我唔係好多時間可以同佢哋接觸,但佢哋其實都好好,因為我哋都多圍數,三十圍以上,我哋都好擔心影相會混亂.佢哋就好好,佢哋有2P2V加個assistant,人手好夠,影大合照都好smooth.我睇返啲相,雖然當日個節奏好急,但係佢都影得好好.我哋喺美麗華擺,佢哋都好熟個場,都喺嗰度影過,panel啲位佢哋都熟,完全唔需要擔心佢哋喺邊度剪片等等.同埋佢都預到個位,都知道哂backdrop尺寸.
我覺得佢哋overall都好好,不過可能佢哋比較忙,所以有時未必好快可以catch up到,我估佢哋係人手上面有啲緊張.例如成長片段,其實佢都整得好好,佢都係有心思整,整到好似facebook timeline咁,slideshow個format都幾creative,但可能要問一問佢ready未,佢未必可以catch up到一定係嗰個時間俾到你,但overall都好好.
搵到到Hello Chef係因為當初有一個師兄喺嗰度做打燈師.嗰時我見我師兄做開同婚禮有關嘅行業,就諗住搵佢問吓籌備婚禮嘅細節.後來傾傾吓,我師兄就提議我不如直接同佢老闆Don傾吓.
我記得一去到佢哋studio就覺得佢哋成team人好似一家人,感覺好融洽!我即刻覺得呢種就係我好想搵到嘅感覺同服務態度,因為我覺得咁樣大家都應該會合作得好舒服.之後睇阿Don嘅作品都覺得佢影得唔錯,而且師兄又喺度做,應該唔會揀錯架喇,所以就決定用佢哋.之後傾細節嘢都主要係同Don傾,而成長片段就由Tim跟進.我覺得Tim佢跟得好好,又提我哋交相,出到嚟條片嘅質素又好好.其實我好有印象嘅就係我哋同佢講過想用幼稚園相做成長片段嘅開始,佢哋唔止有聽到,而且做出嚟嘅效果好好,係我哋心目中想要嘅嘢.
另外,Don同Tim都俾好咗好多意見我哋可以點籌備婚禮.我印象特別深刻嘅係我一直都唔知原來回門嗰時要戴埋嫁妝同一套自己著開嘅衫返去,係Don佢提我哋要記得做.不過到咗Big Day當日,佢提完我之後我竟然又唔記得咗帶,真係勁大懵> <!我記得我聽完講解,喺佢哋office度出嚟嗰時,我仲同我老公講︰「好在搵到阿Don!佢真係提咗我哋太多我哋唔識嘅嘢喇!」始終又無結過婚,好多禮節嘢都真係唔知要做或點做,真係多得佢哋提點我哋,不過可惜最後都係衰在自己大懵啦!但係book佢哋有一樣要注意嘅係佢哋真係好忙,有時有啲溝通上嘅嘢都未必即刻覆到,可能要等耐少少先有回覆,不過就唔使擔心佢哋唔覆嘅.我都明白佢哋真係好忙,不過回覆方面可以快返少少相信成個服務體驗會更好.
到Big day當日, 佢哋成team人時間都掌握得好好,所以各個環節都好順暢,佢哋會一直幫我哋Keep 時間.特別想讚嘅係我哋原本約咗佢哋8點半,但佢哋竟然仲早到咗.作為新人唔單止唔使擔心佢哋遲到,反而仲surprise佢哋早到,真係覺得要讚吓佢哋!仲有其中一個我好記得嘅片段,就係嗰日我朋友阿翠幫我哋撐紅傘,佢哋就叫我朋友做「翠紅姐(遮)」(起咗個花名),我覺得佢哋搞氣氛真係有一手!我真係好多謝Hello Chef咁上心去幫我哋籌備婚禮細節同埋影相,我真係好滿意好滿意!
最後想俾各位新人一啲自己嘅小意見:
其實婚展我行咗好多次,但入到去真係搵唔到啱嘅嘢,因為個個攝影師都好似想搵你埋嚟落單咁,感覺真係唔係咁好.所以喺呢度都想鼓勵各位新人考慮用吓細舖,我自己婚禮都係全部用細舖,感覺對佢哋嘅出品比大舖更有信心.
當初搵攝影師真係搵咗好耐,我哋都上咗好多好多studio睇相,但係睇完都唔滿意,直到朋友介紹呢間就決定見多一間.初次見嘅時候阿Don佢唔會講好多說話去吸引你,唔似得其他好sell嗰啲攝影師,睇埋佢啲video就真係好肯定我哋搵啱人,咁就決定將我哋大日子交俾佢喇!
到咗big day當日,第一個印象就係覺得佢好專業同埋好有禮貌,好似我太太嘅爸爸係聽嘢唔係好奇清楚既,好多人可能就嫌煩影其他shot就算,但阿Don都知道我哋會好想有爸爸既相,佢就特登花時間喺佢耳邊同佢講,慢慢,慢慢咁教佢.我哋留意到佢呢點真係好 impress,覺得佢真係人品真係好好.
講攝影阿Don就真係好專業,而且會配合你時間嘅要求,我諗唯一一樣可以改善就係佢真係可能要搵多個人幫佢做吓聯絡.都唔係話有咩問題,只不過怕佢做咁多真係太辛苦喇,請個人幫佢打點吓就更好了.
當初揀HelloChef係上網搵到佢哋,本身都shortlist咗幾間但係都冇期,其實本身都認識HelloChef,睇過佢哋啲片,都覺得幾好.揀Big Day 同揀 Pre Wedding 好唔同,一定要搵一間較多年資既,始終Pre-wedding可以影好多次,但係big day只有一次,所以都要好謹慎咁揀!
銷售嘅時候佢唔會好hard-sell,都好詳盡咁介紹佢哋嘅服務,我揀咗2P2V嘅package,再加一個assistant.當時confirm係半年前,喺籌備嘅過程當中佢都有俾好多意見我哋,好多嘢我哋係喺結婚前兩至三個月先firm到,例如出門﹑路線嗰啲.當日我哋係「凌晨」!!係,係凌晨!!因為我先生鄉下大部份都係要响呢啲時間出門!Don隊crew知道都好幫到手,我哋大家都未試過咁早,覺得好新鮮~! 而Don都好配合我哋,講真由凌晨四點幾一路到第二日夜晚係好辛苦,咁我哋就有商量過,睇吓可唔可以盡量俾啲crew分開兩段時間,可能喺斟茶之後休息吓先.
當日我哋喺W Hotel出門,就咁啱嗰日好多pair新人,但係因為我哋一早大天光就搞掂咗所以可以避開人潮.W Hotel有間房專係出門用,但係太細間,所以我哋加錢upgrade咗,點知啲燈又好暗,都幾難影.之後我哋發現原來盞燈壞咗,好彩之前一晚已經發現,佢都及時整到俾我,但係最後都係偏暗.另外個牆係橙橙哋色,decoration個囍字都唔係幾睇到,而呢啲細微嘢我都預先同攝影師講聲先,等佢可以準備,佢就即刻拎咗三盞好光嘅燈嚟,都真係好有用.所以要提醒一下大家,預先視察環境真係好重要!
另外big day攝影儀器係幾重要,好似佢哋有一個架係用嚟保持平衡,就唔係好似出面嗰啲又或者係自己拍嗰啲咁會手震,佢哋喺器材方面係掌握得幾好.
當日佢哋同賓客嘅互動真係非常好,好有禮貌,我啲姊妹都好鐘意,直程同佢哋打成一片咁.其實影big day經驗都好重要,可能有時一個家族都好多人,可能個佈景板先啱啱好企滿啲人,佢哋都影到哂所有人,呢一點我真係好欣賞,特別係因為呢啲相真係得一次機會影,冇得再影番.另外佢哋隊crew入面有一個攝影師都好親切,叫啲賓客笑嘅時候佢真係跟住一齊笑,好成功咁帶動咗個氣氛.
最後我哋加上屋企人都好滿意,大家都覺得啲相影得幾好.


text:
2018年10月8日星期一
2018日本“游” Day 5 ~ 下一站.福岡
一向唔臭米氣嘅海豚兒想試下日式飯團就買個黎試下,Mr. Dolphin亦唔好執輸買返個.原來飯團同大塊紫菜中間有塊膠片分隔著所以紫菜咬落去依然脆卜卜,仲有“chop”一聲添架,真係同車卡隔個位都聽到咁響,自此之後,我倆就叫飯團做“chop”一聲飯團啦!
食完早餐睇下風景,途經京都大阪*等地,再吹下水瞓下覺,不到四小時就來到博多啦!
*經過京都大阪之時又怎會想到颱風在一天後對這兩個城市造成的傷害呢,甚至乎連這段新幹線也停駛了,當下我倆還戇居居地說笑,如果海豚兒為食癮起,堅持要在京都下車快閃買個甜品又趕不及再上車,咁就要多等一天才能跟Mr. Dolphin在福岡會合啦!
來到博多站發現有間以吉蒂貓作招來的新幹線餐廳,海豚兒本著影咗當食咗的中旨影完相就閃人啦.
在博多站外圍影幾張相就先到酒店放低行李,因為當時還早未有得攞房.
之後就去博多站行一陣街,然後就去食午餐啦!
是日吃丼飯,海豚兒覺得海膽味道還可以但可惜感覺不夠“澎湃”,而Mr. Dolphin的魚生丼亦只是不過不失,所以這店對我倆來說亦沒有回頭的道理啦.
食完午餐再嘆杯超濃牛奶味雪糕,我倆就先回酒店取鎖卡入房收拾一下.
之後就去下一站Canal City行街和試下出名的博多拉麵啦,至於味道嘛,海豚兒㨂了黑蒜湯底不錯吃,但幼麵始終不是我倆杯茶.
食完麵就繼續行下,行下,行出Canal City,行到去一條無咩好睇嘅商店街.
再入去附近又係無咩啱睇嘅商場行下,順便抖下食下甜品,不過味道就一般啦.
再然後就坐車返回博多站,逛下Hankyu地庫超市買埋宵夜就返酒店休息lu.
16 則留言:
個商場真係嘛嘛,我哋都好快閃就行完.回覆刪除回覆
Canal City嘅一時行出面一時行入面嘅設計本身已唔多好行,加上個商場本身唔夠“內涵”XD,真係唔多吸引,至於另一個Hakata Riverain Mall就更甚,我嗰日行博多站行得開心啲,但可惜我地無去outlets囉!刪除
係咪福岡無咩特別嘢睇﹖回覆刪除回覆
妳咁醒嘅,哈哈!刪除
福岡同東京大阪真係好唔同,但其實我都幾鍾意喺呢度悠悠閒四圍逛下hea下,感覺都幾舒服.
我好鐘意食飯團, 日本/台灣嘅都好食, 即使係7仔/Family Mart 出品都唔差, 我覺得因為流量大, 所以D飯團唔會擺到謝哂回覆刪除
香港7仔嘅, 就真係唔好試回覆
係呀係呀,我地啲飯團都係喺便利店買,價錢親民,但質素真係有驚喜,不過目測便利店內嘅關東煮,就唔多吸引,每次排隊俾錢見到嗰兜野,都諗啲食物咁浸成日,係咪會淋哂架.刪除
香港嘅7仔,依家我多數只會買水,果汁,雜誌,但80年代,就最鍾意買叮叮pizza(有拉絲架!).
6:35 am真係好早呀!但打風後變到好少車是嗎?回覆刪除
日本的水果同甜品真係無得頂,萬分懷念!回覆
真係堅早呀,而且仲會因為班車咁早,喺名古屋少咗半日玩.其實唔關打風事,主要因為用JR Pass坐新幹線有啲班次唔坐得(嗰啲班次時間靚啲又密啲),但買JR Pass真係抵好多,所以就要就下啲時間黎坐.刪除
對對對,不過兩個人食力有限,如果唔係,我仲想試埋巨型桃同超巨型芒果添呀!
肥人好想坐果部KITTY新幹線呀, 睇相見到成部車都好好好好好靚呀~回覆刪除
提子一定好甜好好食呀....流口水ING~回覆
福岡.... 可能除咗去嗰度巨蛋睇防彈,我都唔會有興趣去啊!回覆刪除回覆
坦白講,如果第一次去日本,我都唔會提議人去福岡,但如果只想hea遊日本又唔想重複去東京大阪又逼又貴,都可以一去嘅,而且福罔物價真係平啲.刪除
chop一聲飯團香港7仔都已經係咁包裝了!回覆刪除回覆
竟然!唔知香港嘅有冇chop一聲效果呢.但老老實實,喺香港我又唔會有意慾想試,心裡頭硬係覺得喺香港食唔再一樣,亦好似無再嗰種風味.刪除


text:
佛誕節日去到同藍田街坊過節, 雖然呢D節日對我黎講冇咩特別, 但係就多左日假可以去派單張.
第一次到平田, 一開始就覺得好難派, 好多市民「掂行掂過」, 十個行過既人入面有五個都係工人姐姐, 難上加難啊.
點知派到一半, 有兩個中年女士接到我既單張, 佢地好疑惑單張上面講咩, 之後就停低同我傾計.
第一位, 佢話呢個社會愈黎愈退步, 幾十年前既香港都唔係咁, 以前努力都可以搵到餐晏仔, 而家搏哂命番工都係搵朝唔得晏, 幾十歲人又冇人請, 錢又唔多個, 都唔知退休果陣點算.
佢話幾十年前係大陸果陣, 有次公安捉左佢, 佢都夠膽同佢地作對, 但係而家年紀老啦, 冇以前果種魄力, 日日150個落黎, 遲D香港都變成大陸, 冇得救.
第二位, 佢話而家咩工都係靠關係, 以前做政府工, 個阿頭淨係接受刷鞋, 又留哂位比自己人, 叫人interview只係做戲, 回歸得愈耐問題就愈嚴重, 唔知香港自己小朋友可以點.
傾落先知道, 其實佢地唔係唔知咩係政改, 只係對香港失去左信心, 就算係中央定香港人管治都覺得冇咩野可以改變.
但我慢慢同佢地解釋, 唔係香港民意產生既特首, 佢一定唔會真正為香港人著想, 因為佢根本就冇壓力.
而家你地生活都咁辛苦同咁多不滿, 如果係呢一刻仲啞忍, 自己既下一代會點? 或者等你再年老一D果陣又會點?
最後兩位女士都好似明明地我講咩, 無論佢同唔同意我講既野, 起碼都帶多一種思維比佢,等佢可以再思考多D野, 真係唔好比政府咁易呃到.
總結成日成績係唔錯, 不過始終冷漠既人佔大多數, 如果香港人可以唔好咁冷漠, 可能香港社會會更好.


text:
普納奧亞 必去景點及瑪哈那公園附近酒店推介
瑪哈那公園附近酒店預訂
神秘優惠價幫你慳更多
即時揭開神秘優惠價,慳得更多
普納奧亞必去推介 - 瑪哈那公園
想去 普納奧亞 自由行?等 Hotels.com 帶你玩盡 普納奧亞瑪哈那公園 啦!留意我地文章,話你知去普納奧亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋普納奧亞瑪哈那公園 附近有咩酒店,等你更加容易計劃行程,慳返酒店來回景點嘅時間.
普納奧亞瑪哈那公園 自由行
去得普納奧亞瑪哈那公園 自由行最緊要一定係揀啱日子去.一啲熱門景點例如,普納奧亞 嘅 瑪哈那公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
普納奧亞瑪哈那公園 交通
想去瑪哈那公園 暢順無阻濟,最好就係出發前,睇清楚普納奧亞瑪哈那公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
普納奧亞瑪哈那公園 必食必買攻略
普納奧亞瑪哈那公園一直都係旅遊熱門地點,去到普納奧亞瑪哈那公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「韓國」
點解人類不斷犯同樣嘅錯呢?唔通人類已經唔記得十幾年前「沙士」有幾犀利?今次嘅新「沙士」係韓國有爆發嘅跡象,已到嚟刻仲未完全受到控制.係韓國人嘅衛生意識低定佢哋自私所致?因為一兩個人隱瞞病情,導致新「沙士」有機會係其他國家散播開去,真係有啲唔負責任.有啲仲要唔肯去隔離,其實係為佢好啫,但係好似殺咗佢咁.真係中咗嘅話都咪話唔大鑊!
「起源」
中東呼吸症候群(MERS)最早出現係中東,二零一二年九月係一個去過沙烏地阿拉伯嘅病患身上發現,但係最後卻導致腎衰竭.到嚟刻為止已確診超過四百宗而死亡人數超過一百三十人!從確診病例嘅一項評估指出,患者最常見嘅症狀係發燒,其餘係咳嗽,呼吸困難同肌肉酸痛,但係有時亦會出現腹瀉,嘔吐,腹痛.同時大部分患者都需要呼吸機幫助呼吸.
「危險」
好多香港人都好鍾意去韓國,而因為新「沙士」嘅出現,大家真係要小心啲.因為呢隻新嘅病毒嘅死亡率係高達百分之三十四,而零三年嘅沙士只係百分之八至十,換言之「新沙士」嘅死亡率係沙士嘅三四倍.另外,其他地方嘅「新沙士」由第一代傳播到第二代嘅時候已經受控制,但係南韓就有百分之二十五嘅患者屬於第三代嘅傳播,則係話「新沙士」嘅人傳人效率係比較以往高.


text:
平時大家跑步不外乎都係去下樓下公園,跑下街,最遠最多都係去海濱或者海旁跑步,都好少會去到郊外運動. 但係,大自然就係有股神秘嘅魔力!
調查發現,原來係郊野地方跑步,對於人嘅精神健康係好有幫助架.有唔少跑步愛好者都試過係郊外地區跑步,跑完之後覺得特別精神爽利,連煩惱同唔開心都唔見唒!係郊野跑步到底係咪真係咁有效可以令人開心返埋嚟呢?
史丹福大學Gregory Bratman教授做咗一個研究關於係自然環境下做運動對於反芻思考,同埋抑鬱症或其他情緒病嘅影響.反芻思考(rumination)即係鑽牛角尖不斷亂諗嘢,腦海裡會不斷回想以前唔愉快嘅經驗,通常會令人越來越低落,抑鬱症患者就好容易會有依個現象.研究搵咗一班參加者進行90分鐘嘅慢跑實驗,以及利用腦照影技術去觀察大腦狀態嘅改變.佢哋會分成市區組同自然組,市區組會好似平時咁,係市區到跑,而自然組就會係郊野公園到跑.
實驗完咗之後,發現郊區與都會區散步並無任何心跳,血壓等生理指標上嘅差異.但自然組嘅參加者都表示跑完之後身心舒暢唒!除此之外,功能性磁振造影(fMRI Scan)都顯示出自然組參加者大腦膝下前額皮質區嘅活躍程度較低,參與者的反芻思考行為都明顯較低.咁即係代表我哋平時跑步嘅地點,都影響住我地跑步成效同精神狀態!得閒多啲去郊外跑步,個人自然多啲正能量,平靜啲唔會成日亂諗嘢.
所以話,大家一定要襯住假期去夕啲戶外地方,唔好成日留係冷氣地方啦!多啲去下郊野公園跑步,人都健康啲開心啲!


text:
海怡半島,理論上作為中產屋苑,係唔應該有小強呢種核突出沒.只不過,海怡半島竟然小強為患,而海怡半島搞到小強為患嘅選區,果位福佳區議員又係邊位呢?無錯,就係 陳家珮 .呢條友究竟有無足夠能力同時間做立法會議員,我極之懷疑.
陳家珮 嘅基本責任係乜
無人叫 陳家珮 親自去捉老鼠或小強,只不過,作為區議員有責任跟進老鼠同小強嘅成因,並且督促食環署跟進,否則就返去早抖.區諾軒同樣係鴨脷洲島嘅議員,點解利東選區無小強老鼠呢啲問題,利東邨曾經有老鼠問題,只不過喺2010年仲係土共當政果陣,喺區諾軒同羅建熙take over利東邨兩個議席後,就無再聽到呢啲問題, 陳家珮 好明顯得兩個字可以形容佢,失職. 區議員 都未做好學人做立法會議員,返去食屎.
記得譚偉豪當初從政果陣,有次約我飲嘢,話佢想從政服務社會,應該點做,我答案好簡單,就係先做吓區議員,做得好再諗,當然條仆街無聽我講,無錯,喺土共全力支持下,譚偉豪做咗一屆IT界議員,只不過被人鬧爆,結果就一路由泛民莫乃光做議員, 陳家珮 照我嘅標準,佢仲衰過譚偉豪,如果大家想港島區都係蛇蟲鼠蟻,就投票支持 陳家珮 呢啲垃圾做議員.我唔想用咁直接嘅用字,但實情係,佢確係垃圾議員.
當然,好多香港啲食蛇齋餅糉,或者身處奴隸位置,但有統治者意識嘅死藍屍,覺得呢啲議員好和諧,仲有啲焦土派,以為焦土至可以浴火重生,我唔知呢啲茂利驚唔驚老鼠曱甴,只不過,我堅想呢啲仆街,喺投票前一晚,同啲老鼠曱甴瞓足一晚,睇吓佢地係唔係和諧到,可以同呢啲害蟲和平生存,如果係共存唔到,就唔該投番一啲會督促政府做嘢嘅議員.
有位警員丈夫,攞泛民嘅立法會投票紀錄question,范國威過往投票紀錄無乜問題,區諾軒都唔會有問題,司馬文喺南區都無乜出過事,但係呢,鄭松泰廢嘅程度衰過泛民, 陳家珮 可以搞到中產屋苑有曱甴,鄧家彪可以亂send嘢,鄭泳舜唔知邊個星球爆嘅福袋,唔知果位警員丈夫有乜回應呢,投共死仆街.
圖片由海怡關注組提供


text:
上一個月不知多少個週末在下雨中渡過,
只好逛街商埸或者留在家中!
終於這個星期六天氣晴朗,於是決定岀走
到赤柱逛逛!
今次食完早餐即走!!!!
之前成日喺屋企拖下拖下又晏咗行…
差不多11點就到,一定有停車位!
食飽先出發…揀返穩陣的飮茶
小檬話要企後面,可能佢驚塊面大!
少女情懷
走笠好勁呀!
太曬了..黑超少不了
成日要拖住呀妹,呀妹又唔鍾意佢大力
兩個好冤氣~
好在一唱歌就笑哂!
好靚嘅樹呀!!
抱起妹妹掂吓樹根
就咁開心, 做人容易滿足都好
行咗過碼頭..睇吓啲人釣魚
妹妹勉強都可以比哥哥拖住...
不過要睇住吓
唔係哥哥好容易拖跌佢===> 如下
天氣真係好好!
有啲海風,都唔算太熱.
行吓大街
點少得暴走?
暴走新成員
好似好勁咁
其實得幾步~
周圍行吓行吓,就坐低飲杯野..
大家都有野飲...點解我飲水水嘅?
幾relax
食吓薯條
有得食
妹妹點會執輸
呢個景飲野真係正...
夏天見到雪糕車好難唔買嚟食吓
雖然小檬好鍾意食,不過難得都肯同妹妹分享!!
小檬果時好似差不多兩歲先食吓雪糕.
而家妹妹歲半未到就比佢食~
食到幾滋味
食完雪糕食手手
賣麵包的小孩
似比人賣多啲!! wakaka~
行完條遊客街,去左個細公園玩吓,
不過公園可能好少人去,
有啲dirty,於是玩兩吓就走.
突然我諗諗吓點解買呢件衫嘅時候
好似鍾意佢可以遮吓隻麒麟臂.但點解好似冇左呢個效果嘅?
最後終於著返啱
原來我冇著錯咗件衫(anki媽話其實係兩著)
攪掂啲小朋友自己著衫就匆匆忙忙亂哂籠...
有兩張比較鍾意嘅相


text:
女星着泳裝專遮事業線 網民:唔通佢對大咪咪係假嘅?
譚嘉儀出海玩水
歌手譚嘉儀向來打扮密實就出哂名,不過就點都估唔到佢竟然出海著三點式都要特登遮住條事業線!日前,佢就同友人一齊出海,玩下水哂下太陽.不過,譚嘉儀就喺自己個人社交網首先唔係晒泳衣相,反而係影住自己對腳及表示自己玩噴射衝浪好赲.
譚嘉儀著三點式露腰唔晒線
隨後,譚嘉儀先post出自己著白色三點式嘅相上網,正當以為有嘢睇嘅時候,偏偏佢就一手拎住隻杯,仲放正喺自己個心口前面,明顯就唔想俾大家睇到大家想睇嘅地方,呢招認真蠱惑!
譚嘉儀仲留言hashtag同大家講:「#大家唔好討厭個杯啦」大家淨係睇到佢條小蠻腰就梗係唔收貨啦,網友於是留言叫人拎走隻杯!
睇番譚嘉儀之前post嘅泳衣相,原來佢都唔係第一次用呢招遮心口,之前佢就試過用菠蘿外型嘅樽遮住.
次次都搵到樣嘢遮住個心口,相信唔少人都想知譚嘉儀幾時先會大方騷下事業線!
Cap by:東方新地
近年網絡上出現一位自稱「小背心」嘅歌手,因為佢經常著住件小背心喺facebook開live,自彈自唱,後期喺演唱會中揭開面具,公開真身原來係許靖韻(Angela)!自從現真身後,fans一直對許靖韻不離不棄,但亦有大批hater搵到許靖韻以前舊相,簡直係兩個人黎,大家未見過就一齊評下究竟係咪整容啦!
最底有未入行相睇!
其實小背心個樣都唔差,身材仲...
據非正式統計,呢張相係最多人覺得like嘅,like係俾隻狗嘅!
一入行係咁嘅樣!係咪好似硬係有啲唔同呢?!
再落就有入行前嘅相!
就係因為成日著小背心開live,吸引咗大批麻甩fans!
著空姐衫嘅許靖韻見過未,有巴打話呢張少少淫多多趣好正!
呢張直頭係AA Feel添!
登登登登!呢個就係未入行個樣,真係好唔同架!
而最近小背心唔再用「小背心」呢個名,改用許靖韻去參加綜藝節目,真人騷《創造101》,單睇佢嘅表演,基本上力壓全場.果然係有經驗嘅實力唱將.
但偏偏,響「天時,地利同人和」嘅配合,再加上 Cameraman 同攝影技巧嘅比例完美下,睇個綜藝節目,竟然會有疑似裸露嘅鏡頭出現.
有眼利嘅網民指出「個攝影師影到好似無著衫咁」.
放心,絕對有衫啦,Cameraman 拎得個位太好啫~但呢個Cameraman 相當有嫌疑囉!
「個個都唔著衫,唔通個個都想唔著衫咩?」Cameraman 話晒都係綜藝節目,下次唔好拎到個位咁盡喇~


text:
本少溝到個做空姐的女仔,有以下發現:
1)千祈唔好叫空姐幫你"打飛機",佢地好忌呢味嘢!切記!唔係話空姐濫交,不過人地經常係飛機上工作,你話想打飛機,真係大吉利是!如真有需要,就咁講:請為小弟出火,如係國語人,就:勞煩你為我的小雞雞消消氣.
2)係呀,我意思指我識果個空姐好保守,唔好話我有機會可以打飛機,就算話同佢去旅行(其實可以分房訓),佢都唔肯,相返以前我有個男同事識左個女同事,佢地兩個識左半年,已經一齊請假去旅行,當然個女仔加入我公司之前,已經有男朋友拍過拖
3)因為我未拍過拖,我朋友都係叫我同佢做住朋友先,再者佢做空姐,係一個大森林
因為我眼角高,同埋我唔可以好似d 其他男仔咁係女仔都鐘意,所以一直keep 住無拍拖,或者可能真係合眼緣,覺得呢個女仔個樣好熟,有種似曾相識的感覺,所以有動力想同佢發展落去
暫時我知道佢對我的comment 係高大,外型好,收入穩定同學歷高,同埋我覺得佢係鐘意靚仔,成日叫我玩健身練大隻d,出街要企直d 型d, 要show 自己的優點出黎
不過anyway, 還掂約佢出街我又唔駛用好多錢,生日同x'max 都會送野比我,知道我鐘意食某一d 野,如果飛開果度就會送野比我,有時佢仲會請埋我去上興趣班,攪到我都唔好意思
黎緊仲搵埋我同佢d 朋友一齊去玩,可能正如我朋友所講,識下佢d friend 都好,要學下點同女仔相處
因為我覺得個空姐都幾豪下,有時我送野比佢,佢會請返我食飯,又或者會送返一d 野比我,例如依家食飯,我都會比個女仔話哂事,唔知係咪大家熟左,個女仔會要求夾返一份錢,我當然唔會收,但最後都要收,因為費事得罪佢,但我作為男仔,好似好唔好意思咁
台灣靚女多,而華航都有唔少,再睇多個邱俞瑄White:


text:
7 OCTOBER 2014(TUE)今日煲左個靚湯俾小小豬飲,飲到個豬仔"Lam Lam脷",依個靚湯就係合掌瓜紅蘿蔔粟米雞湯啦~
我成日都覺得啲雞湯係比較油膩,所以都比較少煲雞湯俾小小豬飲.
不過有一次我地去酒樓食晚宴時,小小豬飲過一次燉雞湯,當時佢個津津樂道個樣,比平時飲我嗰啲瘦肉湯真係滋味好多,好明顯依隻為食豬係好鐘意飲.就係依一次,我就打算有時候煲啲雞湯等小小豬滋味一返.
剛好小豬爸今日為我準備左一隻新鮮雞,不過我地三口子又點會食得晒呢?所以就決定嚟個一雞兩食,啲雞脾雞翼就留嚟煮餸,個雞殼就用嚟煲湯,咁就完完全全食晒隻新鮮雞,唔好浪費嘛!
買左啲合掌瓜,紅蘿蔔同粟米嚟煲靚湯啦~
粟米及紅蘿蔔去皮切件~
合掌瓜除核後切開一半,唔洗去皮的,因為連皮一齊煲係會潤好多呀~
首先將個雞殼汆水,咁煲嘅時候就唔會太多油啦~
水滾後將所有材料放入加入煲中~
先用大火煲半個鐘,之後再轉用慢火再煲將一個半鐘~
雖然未煲之前有將雞殼汆水,不過係煲嘅過程唔多唔少都會有雞油出現,所以係落鹽之前"避"咁啲雞油,咁就飲得更加健康啦~
最後跟個人喜好加鹽,咁就飲得啦~
依個小小豬真係好鐘意飲雞湯,食完一大碗飯之後,仲可以飲兩大碗湯,真係有幾鐘意...睇佢咁出力飲就知啦...哈哈哈!


text:
新德里 必去景點及桑賈伊湖附近酒店推介
桑賈伊湖附近酒店預訂
神秘優惠價幫你慳更多
即時揭開神秘優惠價,慳得更多
新德里必去推介 - 桑賈伊湖
想去 新德里 自由行?等 Hotels.com 帶你玩盡 新德里桑賈伊湖 啦!留意我地文章,話你知去新德里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋新德里桑賈伊湖 附近有咩酒店,等你更加容易計劃行程,慳返酒店來回景點嘅時間.
新德里桑賈伊湖 自由行
去得新德里桑賈伊湖 自由行最緊要一定係揀啱日子去.一啲熱門景點例如,新德里 嘅 桑賈伊湖,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
新德里桑賈伊湖 交通
想去桑賈伊湖 暢順無阻濟,最好就係出發前,睇清楚新德里桑賈伊湖 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
新德里桑賈伊湖 必食必買攻略
新德里桑賈伊湖一直都係旅遊熱門地點,去到新德里桑賈伊湖,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
香港本地足球人氣低迷多年,當年胡國雄,伊佬嘅風光可謂一去不復返,依家香港人係香港入場睇波真係賣少見少.點知世事難料,近嚟因為鄰國一張充滿挑釁嘅海報,引發起香港足總以一張內容大慨如下嘅海報反擊.
“我地有黑皮膚,白皮膚, 黃皮膚,唔好比人睇死,幫香港出口氣“
有球員豪言落得場就係香港人,為香港而戰.第一場對不丹就出現久違嘅扯紅旗爆滿,結果大勝7:0之後觀眾更加衝去排隊搶購預售對馬爾代夫門券,幾日後又扯紅旗爆埋,港足立時由無人留意變成英雄.
老老實實,我相信撲飛入場嘅人好多平時都無睇開波,點解今次覺得咁熱血去支持港隊呢?講穿咗就係4個字“同仇敵慨“.香港依十幾年受盡大陸欺壓,四權不斷被損害,天價東江水,高鐵,機場第三跑等為大陸而設嘅大白象大花筒工程,一個老點香港人多年嘅假普選大龍鳳,講明有佢講無香港人講,再加上大陸人狂妄自大 ,不可一世,說沒有中国就沒有了香港.作為香港人點可能接受此等屈辱?
今日香港隊受到大陸人侮辱,佢地無好似班賣港賊咁為飯碗媚共擦鞋,反而揚言為香港出一口氣,讓港人感到熱血沸騰,同仇敵慨.今次嘅重點唔只係足球,更關係到香港人嘅尊嚴,依支球隊雖然由不同人種組成,但係就無礙佢地同心協力為香港人嘅尊嚴而戰,對於依一班對香港有貢獻,又唔似班賣港賊咁損害香港嘅人,香港人就係表示衷心支持!無錯,大家要支持香港隊呀!
依種包容先係值得鼓勵,我再講多次,同理心不能包容入侵者,對於掠奪資源甚至來港助大共產勢力者,香港就要予以否定,否則等同賣港.
對於噓国歌我贊成架,噓球員就係要俾人睇到對球員嘅不滿,嘘国歌咪係畀全世界睇到香港對鄰国有幾不滿囉,唔通仲要跟住唱,跟著拍手掌,跟著流眼淚呀?我好直線架.
有鄰国人民表示對噓國歌好不滿,心靈受損,想係香港主場對中国嚟香港教訓香港人.嗱,今次香港人就要熱烈歡迎,奉陪到底呀,不過最怕佢唔來啫.


text:
拜訪宮島大鳥居前,一定要去宮島觀光協會官網睇當日潮汐漲退時間,如果撞正潮漲係落唔到去大鳥居影相架!所以一定要預好潮漲前或潮退後時間先好拜訪大鳥居啊~
前往方法:市區喺八丁堀站坐紅色2號電車線到總站(広電宮島口),全程大約1個鐘.
碼頭就係電車站側邊~一邊係JR宮島渡輪既碼頭,而另一邊係松大汽船既碼頭.因為我手上持有Hiroshima Tourist Pass,所以可以任意轉乘呢兩隻船都得,但因為JR宮島渡輪既航線接近大鳥居多d,所以就揀左搭JR宮島渡輪!
搭船途中已經可以見到大鳥居,離遠已經見到好多人堆晒係大鳥居附近.落船之後,去嚴島神社都仲有段距離,落船之後沿住海邊行十幾分鐘就會到大鳥居架喇.行去大鳥居既途中見到唔少鹿仔,好可愛呢~
潮退之後既大鳥居,近睇果然真係好宏偉!
拜訪完大鳥居,諗住去埋附近既嚴國神社等潮漲返黎再影相,所以去左坐纜車上彌山.去到嚴國神社側邊,有條梯通上去五重塔同千疊閣.
係紅葉谷公園既入口有免費穿梭巴士去紅葉谷既纜車站,但為左欣賞沿途風景,最後都係揀行路.好在沿途都好多樹蔭,加上路上都係得幾段樓梯,所以成段旅程唔算吃力.
行左廿分鐘,終於黎到紅葉谷站噜!第一件事當然就係買車飛搭纜車啦!
呢程䌫車分開兩程,第一程係紅葉谷站搭去榧谷站,每個車廂可以裝8個人,人少果陣都唔洗點同陌生人一齊坐.
去到榧谷站之後,就要轉坐大䌫車.䌫車每十五分鐘有一班次,要同其他乘客一齊坐.
坐左幾分鐘之後終於黎到獅子岩站.行去展望台,可以見到對面岸既能美島同小黑神島.
之後既路程就係行上彌山~初頭路段都唔太吃力,後段既樓梯愈行愈chur,好在途中都有唔少遮蔭!
經過一番掙扎,終於到彌山本堂同靈火堂!
然後再繼續往上爬,終於到彌山山頂嚕~行去展望台,呢度仲高過獅子岩個展望台,可以望得更加遠~
休息一陣之後就落返山嚕~行另一條步道落山可以睇到彌山七不思議之一既「干滿岩」,有好多遊客拋銀許願~
因為沿途搵唔到野食,所以提早去返嚴島神社.果陣大鳥居已經係水中央,但仲未漲晒潮.如果漲潮既話係連神社既地基都浸滿水,可惜今程睇唔到,好遺憾!
#寫出你遊歷 #hutchgo資助旅費1000蚊


text:
小檬17M喇!!
差啲唔記得咗添!
好忙,好累.
小檬呢幾日夜夜都唔肯瞓,要扭出去玩!
我皮膚敏感食咗啲藥已經眼瞓到爆,好在佢跟爸爸,
我都唔理得佢兩個咁多,最終都12點幾1點瞓.
你係咪想加入丐幫呢?
食
出已經唔係好肯食我地煮嘅野食,要食我地果啲,
所以有時都唔徙心機煮比佢帶出街食(喺屋企就食因為熱辣辣好味,出到街啲飯仔點都冇咁好食)
不過小朋友鍾意嘅豆腐呀/蒸蛋呀佢係唔鍾意嘅,
佢鍾意有得咬嘅食物.
佢又好多野唔肯食,有時一唔食就lur,好煩!
同佢食完一餐飯,啲飯餸傷凍哂,攪到我都冇哂謂胃口.
(好, 當減肥, 雖然磅數有跌,但手臂肚嘅肥肉好似冇遠離過!)
說話能力
而家講咩佢都好似已經明白哂,說話能力強,
我講一個字佢跟一個字
識簡單對答,識講自己個名
好快,好曳.
自己擒凳.自己開櫃桶(梗有夾到啦)
自己禁電視,禁到冇哂畫面得雪花就揾婆婆話驚驚,
之後比個remote佢都唔肯要,潑開唔要話驚.
跑
而家好似識跑,比之前行得快嘅速度仲快.我都要跑住捉佢...
有時要喺沿地踏步扭吓左右幾步先跑,好攪笑!
識入面哂啲入面形狀.啲動物形狀吸吸都識哂,搭啲兜兜都好叻
自己進食~ 有待進步
自行如廁~PooPoo識叫婆婆
識你講佢,識怕醜,拎手機拍佢就唔做..好衰,
識分左右腳,尋晚識埋左右手,有時都會撈亂,不過都應該係記得識分.
識攬住哥哥姐姐,
每蓬錫完一個,一定錫埋其他!
繼續努力!
媽媽錫哂!!


text:
本篇使用粵語
今篇將會係粵語版嘅南美,南極資訊篇.原先想寫旅程後感,點知寫寫吓唔想寫,同埋唔想用書面語,咁就隨心啦,我諗睇我個blog嘅都係粵語人佔大多數.
南美,南極資訊
機票
國際機票嗰程唔詳講喇,都係喺expedia,skyscanner之類嘅機票搜尋引擎搵咗個大概先,最後通常會去番睇中咗嘅嗰間航空公司嘅網站度買.提一提如果想揀American
Airlines,聯合航空等等,總之要經美國嘅航班,就算唔離開禁區,純粹過境,仍然係要有美國簽證嘅.
國際航班一般都係飛去首都,所以要轉內陸機上郵輪或去其它城市,我哋今個旅程用過LAN同aerolineas,都係當地有規模嘅航空公司,可以直接用佢哋個網站訂票.
LAN個網站係行得比較暢順嘅,aerolineas個網本來已經用到有啲把火,更大劑係喺俾緊錢嘅關鍵時刻死埋!唉,即刻send咗個email去航空公司問,諗住唔會有人覆架喇,於是打埋去card centre問有冇transaction,但出乎意料喎,我打完去card centre冇耐就見到回貓,話個交易唔成功,於是重新book過,而第二次係順利嘅.
至於傳聞話南美啲內陸機會無啦啦取消或者超唔準時,咁可能我哋係旺季去,正值當地暑假,所以係順利兼且準時嘅.機艙環境嚟講,兩間都ok,唔殘舊嘅,aerolineas(上圖嘅Austral屬aerolineas旗下)個衛生狀況再好啲添,LAN係好貫徹唔抹枱嘅作風.
結論係兩間各有優勝嘅地方,可以用行李重量,航班時間或者價格嚟決定揀邊間.
旅遊時間
去得南極嘅時候一定係南極嘅夏天,大部份郵輪/船會喺11月至2月啟航,部份10月中開始有,亦有啲去到3月,當中最peak係12月至1月,亦係南極正正炎夏嘅時候,但當然,話晒係極地,熱極都係徘徊喺0度附近.
我諗去南極都會順便留一留南美,但其實幾麻煩架,溫差好大,冬天,夏天衫全部要帶齊,我哋今次就經歷咗咁耐以嚟溫差最大嘅旅行.喺布宜諾斯艾利斯Buenos Aires就攝氏30度左右,飛咗上伊瓜蘇Iguazu日日35度以上,飛落南面烏斯懷亞Ushuaia就10度,再落南極就0度左右,回程飛去荷蘭阿姆斯特丹時就變咗北半球嘅冬天,得零下幾度.由於我哋揀咗班有7個鐘轉機時間嘅諗住出市中心行吓,所以喺熱辣辣嘅Buenos Aires上機時都要攬住件厚衫.
如果唔想為溫差而煩惱,南美幅員咁廣,可以考慮直接喺首都轉飛南部,例如去El Calafate睇冰川,咁溫差就冇咁大.由於地點,路線有一萬個可能,大家應該可以tailor-made到最適合自己嘅旅程嘅.
南極郵輪種類及航線
種類
大型郵輪:載客量大,有啲可以載1500人,所以價錢平,三萬港幣已經有交易,但係冇得登岸,純粹路過影吓相,呢類郵輪求其喺啲外國郵輪網站就可以搵到,唔多講喇.
中型同小型:真係可以踏足南極,載客量大概200,有啲由科研船改成嘅可以細到只載幾十人.下方連結已經結集咗大部份中型同小型嘅船/飛機,大家可以慢慢睇,慢慢搵.
如果睇啱的話,未必需要幫襯呢間旅行社架,我係純粹因為佢個網頁做得清晰先提供呢條link俾大家.同埋仲有啲船公司冇俾呢間旅行社做代售,所以呢度唔係齊晒所有南極船架.如果搵唔啱心水,不妨再用搜尋引擎搵吓其它.
如果大家有睇開我個blog或fb專頁,應該知道我係唔鍾意經agent嘅,所以我喺度搵咗心水船之後,佢網頁上只透露咗艘船個名架嘛,我會試search番間船公司出嚟.一來想比較吓原本間船公司嘅收費;二來睇吓有冇得直接同船公司交易,咁我唔洗擔心間旅行社嘅可靠性,又唔洗擔心佢哋之間有咩甩漏同出錯會影響到我嘅booking,直接同船公司deal肯定係最穩陣嘅,如果船公司接受信用卡付款仲正,因為我email問過呢間旅行社,佢哋只接受電匯.
航線
宜家啲航線愈嚟愈多花款,由幾日到超過一個月都有,所以冇可能講得晒.
或者我講番傳統路線啦,睇地圖.
圖中船標誌係代表大部份南極船嘅出發點,嗰度係阿根廷嘅烏斯懷亞Ushuaia,有世界盡頭之稱.有啲船會向地圖右方(即東面)航行,去福克蘭群島Falkland Islands(深綠色標示)同南喬治亞島South Georgia(淺綠色標示),然後經南設得蘭群島South
Shetland Islands(橙色標示)/南極半島Antarctic Peninsula(白色陸地)回航.由於South Georgia航程遠,所以呢種日數會長啲.
大部份船係由Ushuaia經Drake Passage(紅色閃電標誌)去南設得蘭群島(橙色標示)同南極半島(白色陸地),然後沿南極半島南下,大部份唔入南極圈嘅去到64度咁上下就回航,而揀入南極圈嘅就去得南啲,但一般唔會保證去到幾多度,只係包入到南極圈(66°33'46),到時視乎天氣同海冰情況.
好喇,怕暈浪嘅其實係可以坐飛機架,可以揀來回都搭飛機,去程飛機回程船或vice versa.點行法呢,又睇地圖.
飛機標誌係出發點,嗰度係智利嘅蓬塔阿雷納斯Punta Arenas.然後上飛機飛去南設得蘭群島(橙色標示)入面嘅King George Island,然後落機轉船玩南極半島.簡單啲講,用飛機嚟慳時間同避開危險嘅Drake
Passage,適合怕暈浪嘅旅客,但當然,價格就再高一啲喇.亦有資料提到搭飛機嘅缺點,就係變數會大過搭船,船絕大多數能夠如期出發,如期回航,但風太大就會影響飛機升降,所以行程唔好pack得太密咁話.
路線好多講唔晒,講埋地圖中我mark咗黃色心心嗰個位就算喇!嗰度叫Weddell Sea,比較少船行嗰邊.我鏡頭下影得唔夠靚,實景係好動人架,去南極的話不妨揀會行Weddell
Sea嘅航線.置頂張相同上下兩圖都喺Weddell Sea影.
中船好定細船好?
個人喜好,中船就多啲公共空間走吓,設備好啲,唔洗日日困喺房入面.同埋架船大啲,船身會定啲,我就係搭中船,200幾個乘客,覺得算穩定,但缺點係客多,登岸要輪候耐啲.
德雷克海峽Drake
Passage有幾得人驚?
客觀資料係德雷克海峽位處西風帶,以風高浪急聞名,係世界上最危險嘅航道之一,但亦都係通往南極最短嘅航線喎.進,出南極各需兩日時間,即係來回合共要喺海度熬四日!我哋呢趟旅程算係風平浪靜,情況比較差嘅時候都只係遇到6至8米浪,即係大約兩至三層樓高.如果不太易暈浪嘅話,從玻璃向外望,可以睇到水平線不斷高高低低咁改變,成隻船跟住啲浪起伏,都幾好睇嘅.
講吓經歷,我哋瞓之前會將枱上面啲嘢,例如相機,手機擺晒去地上嘅安全位置先,免得夜晚被浪咗落地跌爛.有睇過有啲bloggers話會成個人瞓瞓吓飛咗落地,所以啲嘢唔好擺喺床側邊個地度,免得俾自己責爛.今次啲風浪真係唔算勁,比上次喺格陵蘭海仲平靜,至少夜晚冇飛咗半個人出床,上次係瞓瞓吓架船突然傾斜,成個人向床尾方向飛出去,好在只係褪咗半個人出床,冇成個人飛落地.其實我預咗今次個情況會再差啲,點知仲ok過上次,只係每晚被浪醒兩三次,所以我覺得Drake
Passage唔係咁得人驚.
治安及交通
南極郵輪當然唔洗擔心治安問題,安全到見過新macbook隨處放冇人看管,仲要係金色好靚好養眼嗰部.
南美治安就擔心咗好耐,唔睇猶自可,喺網上愈睇得多愈驚,所以我都係揀番以旅遊為主嘅城市停留,避免喺首都/大城市留咁耐,以減低風險.
至於Buenos Aires嘅治安,感覺上還可以,之前喺facebook專頁提過街上會有人埋身問唱唔唱錢,咁有人埋身就要提高警覺.觀察所得市面情況同地鐵情況都ok,但註明先我哋只敢行旅遊區同高尚區,同埋會check定日落時間,恪守入夜前要番到酒店嘅法則,就算去安全地方我哋都會盡量咁做.
至於交通方面,無論喺Iguazu定Buenos Aires都主要係透過酒店call車或者幫襯出租車公司,買佢哋嘅接送服務,因為擔心隨手截的會誤上賊車同埋驚同個司機溝通唔到,當地係講西班牙文嘅.
阿根廷嘅出租車公司發展得好蓬勃,喺機場或市內商場會見到好多間,櫃位職員識少少英文,我通常會逐間埋去格價,揀啱就碌咭或俾現金,然後喺counter等個司機嚟pick up,counter職員會同個司機講目的地.
至於喺酒店出發就更方便喇,由酒店幫手call車或call的,都係定額收費,安全又唔驚落車要拗數.但就感受唔到自行截的係咪安全,同埋兩者收費邊種化算喇!
喺Buenos Aires,可以認住下面條link入面隻獅子,呢間係當地歷史悠久嘅出租車公司,網上好評居多,如果差價唔大,不妨考慮呢間先.
裝備
南極郵輪
止暈丸,手帶,耳貼之類:視乎搭唔搭得船,準備定足夠數量.
防水外套,防水褲:極地天氣不穩,隨時落雨落雪,同埋wet landing有機會整濕條褲.
水靴:亦都因為wet landing嘅關係,需要以水靴登岸,如果船公司冇提供就要自己準備喇.
防水袋:坐小艇登岸嘅時候,相機有可能被水花彈濕,所以我哋買咗防水袋入住部相機.
防曬措施,大太陽眼鏡:南極雪地多,折射好犀利.太陽眼鏡要戴大啲,甚至用滑雪鏡仲好.因為今次我同老公就咁用番副全視線近視鏡,諗住由佢自己變色唔洗另外帶多副咁煩,上次北極個trip係夠用架.但今次我同老公都覺得對眼有啲唔舒服,因為個鏡片太細,折射太強喇!
南美
夏天衫?冬天衫?:之前提過南美地大,南美北部,南部,高山地區等嘅溫差出入好大,出發前要check天氣,唔好帶錯衫.
各式各樣嘅防曬用品:個太陽真係好勁,搽咗防曬兼戴埋帽,用埋遮仍然係曬到好燶,覺得塊面同對手曬到深色過薑餅人!其實所有防曬措施已經做齊,都唔知再可以做啲乜喇,總之最高級別嘅防曬啦!
防盜腰包:南美大城市治安出名差,財不可露眼,建議大額紙幣,信用卡,手提電話等放入防盜腰包.我諗大家最擔心唔見passport,我直情放喺酒店唔帶出街(但如果打算唱錢,必須帶備passport).
酒店資料:由於言語不通,喺香港印好晒啲酒店confirmation,有晒地址,甚至地圖,就算隨手截的都唔驚去錯地方.
好長篇添,下篇未決定寫感想定係完埋之前嘅Three Arctic
Lands,就隨心啦!
到南美,南極目錄
到「Venus遊世界」總目錄
您可能會對以下博文感興趣:
Copyright © 2016 by Venus. All rights reserved.


text:
位於大嶼山嘅大澳,有香港威尼斯之稱.一有時間,我就會入去行下㗎喇!好鍾意呢度嘅環境同美食.不過今次嚟大澳唔只行同食咁簡單,仲會去女青嘅大澳文化生態綜合資源中心深入了解大澳嘅人和事同埋傳統食品製作.好期待呀!
由荃灣開車,70分鐘嘅車程,終於到達大澳喇!
中心職員好好,已經出定嚟車站接我哋落旅遊巴,仲溫馨提示洗手間位置,待各人都放低幾両後,就開始講解喇!^o^
第一個活動係學整茶粿,一行27人向前進發!gogogo~
嚟到一間店舖 -「隱姑茶粿」嘅廚房,見到一個只會響電視古裝片先睇到嘅爐灶,好似番咗去古代咁呀!XD
大家知唔知茶粿係點整㗎?原來外層係糯米粉加熱水搓成粉糰~
饀料方面,有甜味嘅花生,豆沙,同埋咸味嘅眉豆.而呢盤係花生饀料嚟呀!
蒸籠同埋荷葉都準備好,可以開始整喇!
先同大家介紹呢位李太姨姨,係整茶粿嘅熟手師傅.請多多指教!^^
首先兩隻手都撲上糯米粉,咁樣一陣間攞住個粉糰嘅時候就冇咁黐手喇!
然後攞一小糰糯米粉糰~
將粉糰壓扁~
加入花生饀~
包好饀料,再搓成圓扁形~
放埋響荷葉上面就完成!
可以加幾粒花生以作識別,攞得去蒸囉!~
火光熊熊,蒸5分鐘就食得喇!
響呢個時間,職員哥哥帶我哋到附近嘅地方等待茶粿蒸起,順便介紹一下大澳嘅事畀我哋知~
大人聽講解,小朋友就不停食零食~ XD
大家知唔知道大澳點解會叫做「大澳」呢?有關名字由來,眾說紛紜.第一個講法係個「澳」字代表可以泊船嘅地方,而呢度係容納最多漁船嘅地方,所以就叫做「大澳」.第二個講法係以前大澳對開嘅海域比較多一種魚叫做「大澳魚」,學名「黃唇魚」,所以就以呢種魚嘅名嚟命名大澳喇!
由於時間關係,李太已經幫我哋將茶粿入梗袋喇!
攞完茶粿就馬上開展下一個活動 - 棚屋導賞
職員哥哥帶梗我哋去「沙仔面觀景台」~
通過木板搭成嘅小橋就到㗎喇!
四周圍都係棚屋,小船同水道,水鄉風味好濃厚呀!
響觀景台可以望到好靚嘅大澳風光~
盡是湖光山色~
小朋友們都趁機欣賞一番,有啲四圍參觀,有啲就當咗呢度係遊樂場咁到處跑.有小朋友嘅地方邊度可以靜下來丫!^^'''
職員哥哥繼續為我哋介紹大澳,佢都幾風趣幽默,大家都聽得哈哈大笑~ XD
原來部份棚屋嘅外牆係用鋅鐵所造,外層再油一層油作保護.大家好自然嘅反應係會敲下佢,但要忍下手,因為裡面真係有人住梗㗎!殊~
棚屋底部所用嘅木叫做「坤甸木」,呢種木材有個特點,就係製作過程中會釋出油份.當木材要長期浸水嘅時候,油份就變成咗一層保護膜喇!可以用到成50年㗎!
小朋友越玩越hyper,大家似乎都好喜歡呢度呀!
咁多人一齊入大澳都係第一次,梗係要嚟番張合照啦!yeah!!!
下一站:大澳文化生態綜合資源中心
職員哥哥攞咗坤甸木出嚟畀我哋細看~
小朋友可以親手摸下木材嘅質地,又上咗一課~
木材表面較深色嘅紋理就係油份嚟喇!
大家都傳閱得好開心喎!^o^
嚟到中心,順便四圍參觀下啦!呢度介紹咗好多有關大澳嘅資料,原來大澳已經有超過百五年歷史㗎喇!
大澳水上新娘所穿著嘅傳統服裝~
棚屋模型,整得好靚呀!
一座座小棚屋,維肖維妙~
我哋隔離果部係大澳居民自製嘅衣車,衣車都可以自製,好犀利!
用鰽白魚魚頭骨整嘅天然傳統手工藝,技術超凡~
介紹得差唔多,係時候開飯囉!
未食飯先食茶粿,自己親手整嘅梗係特別好味啦!
餸菜陸逐上枱, 每道菜都煮得好有地道風味.尤其係炸墨魚餅,食得出係自家手打㗎!
仲有兩味都超正!一味係蝦醬蒸豬腩肉,呢個部位啲肉特別香口,柔軟口感正.而且切得夠簿,好入味.配埋大澳蝦醬,簡直係冇得輸!*o*
另一味係咸魚蒸肉餅,大澳啲咸魚真係特別梅香.知唔知點解丫?因為大澳人劏咸魚有一門秘技.一般人會在魚肚劏開,然後取出內臟.而大澳人係冇劏肚,直接響魚鰓位置一次過抽晒啲內臟出嚟!咁樣先夠原汁原味,我哋試過可以證明係真·好味!
不得了喇!今餐真係狂添飯.冇扼你㗎!一窩飯清晒,又再叫多一窩.我同晴朗爸爸夾埋共食咗7~8碗,未試過咁添飯法.大滿足!^o^
8餸+兩大窩飯+汽水/豆花,埋單$1000正.抵食抵食!餸菜好味之餘,老闆又熱情招待,真係very good呀!今時今日咁嘅服務態度就啱喇!^^ (lunch@威尼斯海鮮酒家)
如果冇行過大澳橋又點稱得上嚟過大澳呀?
整番張橋上全家幅先!每年都影一張,唔知可以影到佢哋幾多歲呢?XD
職員哥哥又嚟接我哋去下一個活動喇!沿途小朋友有問必答,呢位導遊真不錯!
經過一間小店,發現屋簷下嘅毛筆藝術.平日唔察覺,原來大澳都收埋咗好多藝術家~
太平車?係咩嘢嚟呀?
原來係擺放輪椅嘅櫃,方便老人家或有需要人士隨時借用.女青在大澳擺放咗十六個輪椅櫃,好貼心呢~
新基橋係居民自資興建嘅,已經超過30年歷史,目的為方便漁民出入棚屋區域~
橋嘅中間(黃線部份)可以打開畀啲大船駛過㗎!
由橋望出去嘅大澳風景實在太靚喇!咁啱有隻白鷺飛過,為整幅相片增添多一點大自然風味~ XD
響度仲可以望番過去沙仔面觀景台添!
好喇!嚟到最後一個活動 - 學曬咸蛋
職員哥哥唔係齋講㗎!不時會向小朋友發問問題,睇下佢哋幾踴躍搶答,但係冇獎品㗎喎!XD
曬咸蛋當然要用咸蛋啦!但係大家又知唔知呢啲係咩嘢蛋嚟呢?賣個關子先,陣間開估~^^
竹筏同埋漁網係用具之一,知唔知點解要將漁網放響竹筏上面呢?其實咁樣可以成為一個保護層,令蛋黃冇咁易畀下面啲粗鹽篤爛.而且用曬完咸蛋嘅漁網拎去蒸完再去用作捕魚,魚穫會更豐富.因為漁網上剩低咗一啲蛋白,會吸引多啲魚游埋嚟㗎!真係一舉兩得.竹筏都有一個特別嘅名,叫做「鍋欄」.又塞錢入大家個袋喇!XD
呢位萍姨將會教我哋點樣曬咸蛋,請多多指教!^^
首先將咸蛋剝殼,取出蛋黃~
攞個蛋黃去沖一沖水~
放在漁網上~
再灑少少鹽~
步驟完成.係咪好簡單呢?^^
跟住輪到小朋友落手做,大家都好投入呀!
話咁快就搞掂晒,第一次整,都算唔錯啦!
之後就可以拎出去露天地方曬喇!萍姨話曬兩三日就ok!
由於時間關係,萍姨準備咗已經曬好嘅咸蛋.大家都好滿意呢份禮物呀!職員哥哥仲醒咗5個咸蛋煮法畀我哋添!
1. 咸蛋蒸肉餅
2. 將咸蛋切粒炒飯
3. 咸蛋+蝦乾+魚仔乾一齊蒸
4. 蝦膏+豬頸肉+咸蛋一齊炒 (邪惡之物)
5. 將咸蛋整成溶,用嚟煮黃金蝦
(開估!用嚟曬咸蛋嘅蛋係鴨蛋嚟呀!)
學完曬咸蛋之後,就係自由活動時間喇!其實大澳都有好多靚景位,靚人靚景,啲相都特別靚呀!
經過大澳餅店門外見人龍,好自然就會過去八卦下啦!XD
原來啲人排隊買新鮮出爐,熱辣辣嘅沙翁~
啱啱炸起,外脆內軟,誰可抵擋如此誘惑?
沾上糖粒,我實在忍唔住喇!我要一個丫唔該!^^
傳聞中新鮮熱辣嘅抵食大沙翁,堅好味!必食之選!
隔離嘅雜貨店門外放咗一大個木筒,啲浮萍種得好靚呀!不過小朋友似乎對浮萍下啲魚仲有興趣喎!
附近仲種咗好多唔同嘅植物,種得咁好一定花咗唔少心機,佩服佩服!
臨走當然要買番啲手信回家啦!除咗蝦醬,咸魚同花膠之外,我哋今次買咗啲海龍,海馬,打算用嚟煲湯幫晴晴治久未治癒嘅咳咳呀!
小朋友嘅世界唔係玩就係食㗎啦!粒魚蛋仲大過佢哋個口喎!XD
離開大澳之前,把握時間繼續欣賞大澳風光~
小朋友就繼續玩,你追我逐,已經進入咗忘我境界喇!XD
快樂嘅時間過得特別快,又係時候講拜拜.大家都帶着愉快嘅心情回家去囉!^^V
食材當然要趁新鮮食用啦!番到屋企,我哋用咗啲咸蛋嚟蒸肉餅,好好味,下次入去要買多啲做手信先得!*o*
在大澳,無論小檔,店舖以至餐廳,都好感受到果份濃郁嘅人情味.酒家用心煮嘅餸菜,更令我哋一試難忘.呢度簡撲嘅生活,鄰里之間友好嘅關係,風景怡人嘅環境,大概就係我常來嘅原因.好多謝職員哥哥為我哋講解咗咁多一直冇留意到嘅大澳人和事,原來佢係土生土長嘅大澳原居民嚟!唔怪之得資料咁齊全啦!好滿意今次嘅旅程呀!大家如果有興趣去玩嘅話,都可以好似我哋咁自己組團報名.中心仲有好多其他活動,每項活動都設有最少參與人數,大概都需要有20人,最多60人.係一次好好嘅大澳生活體驗,亦對大澳文化了解咗好多.玩足一日都未必夠喉,認真樂而忘返.值得推介呀!
你或者會有興趣睇埋我哋上次嘅大嶼山自駕遊:
http://blog.xuite.net/chinglongtin/blog/464561187
香港基督教女青年會 · 大澳文化生態綜合資源中心
地址:大嶼山大澳永安街61至63號地下
電話:29856310
網址:http://cerc.ywca.org.hk/


text:
Story Workshop
服務詳情
評語 提交評語
之前我哋成班媽媽為大概20個一歲BB搞咗個party,於是就自己搵sponsor,喺fb係咁搵,最尾Story Workshopy就offer咗十張free trial coupon比我地,於是就whatsapp約佢哋影相.
嗰度係銅鑼灣嘅商業大廈,studio都幾乾淨,等緊影相嗰陣有玩具比小朋友warm up,仲有預備bb零食氹bb.我覺得預備零食呢點係幾細心,之前去過其他地方影都未必有預備到.
嗰度有兩個佈景,白色佈景就主要影家庭照,另一個佈景係生日景,有生日蛋糕,就主要影bb.Assistant同攝影師都會係咁同bb玩,令自己同啲bb熟落啲.佢地好落力,會扮鬼臉,整啲奇怪聲音同埋用道具,睇得出佢哋用盡方法氹佢地笑.
唔計warm up大概影咗一個鐘,中間有少少時間抖.影完就約時間㨂相,大概兩三日之後就上去㨂相,好快手.上到去嗰陣佢仲記得bb個名,話記得佢上次食咗好多星星餅.㨂相嗰陣冇壓力,佢就咁開電腦比我地㨂,冇人係隔離sell,所以成個過程好舒服.Studio嗰到貼咗張紙明碼實價講咗加相要幾錢張,所以都唔需要再問佢.
有部分相覺得麻麻地,所以啱啱好㨂左十張就冇加相.其實我去之前都預咗如果啲相好既話都唔介意加錢買相,但最尾都係無加.好欣賞佢哋見我冇加相都冇所謂,笑笑口叫我介紹啲朋友上嚟影,又有同我哋傾計,所以成個過程都幾愉快.
最後都要讚吓佢哋個有一個好得意嘅道具生日蛋糕,有一set英文字母可以tailor-made砌返BB個名上去,好似真係bb嘅生日蛋糕咁,好得意!


text:
2012年雙颱風夾擊下的台灣之旅(Day 4 – 台北故宮博物館,華西街夜市)
雖然今次去台灣遇正兩個超級颱風夾擊,不過係台灣幾日都唔覺有咩風,今朝起身開窗一睇,出面陽光著照,睇黎個風好趕時間,走得好快播.
inHouse Hotel嘅住宿包埋早餐,係二樓Cafe Wakuwaku食,去到十點都仲有得食,可以訓晏D.
inHouse Hotel只係會住一晚,今日要搬去另一間酒店-台北頭等艙飯店,都係西門町,行過去就可以,酒店嘅介紹同住宿評價,可以參考呢篇《住@台北西門町頭等艙飯店(Airline Inn)》.
係頭等艙飯店放低行李之後,又漫無目地咁出去行下,先係捷運6號出口外面間Cold Stone食杯雪糕.
捷運出口外嘅蜘蛛俠宣傳公仔
今日咁好天,決定去兩個未去過嘅地方,第一個先去台北嘅國立故宮博物館.故宮博物館係士林區,冇捷運直達,可以先坐捷運去劍潭站,士林站或者劍南路站,再坐接駁巴士過去.我地係先坐捷運去士林站,再係站外轉坐紅30號公車去故宮博物館.
故宮博物館門外嘅公車站.
故宮博物館外型,只係作為影相背景,入面同一般大廈冇分別.
入場券NT$160
故宮博物館入面唔俾影相,所以無相睇.
行完故宮博物館我地轉坐棕20號公車去美麗華食嘢,之後返酒店抖抖,夜晚就去埋另一個以前未去過嘅地方 – 華西街夜市,台北夜市剩返呢個未去過.
華西街係一條有蓋嘅步行街,主要都係一D賣蛇同乾貨嘅店鋪,夜市嘅檔舖主要集中係廣州街,所以指示牌只係見到廣州街夜市,冇華西街夜市.
係捷運龍山寺站出閘之後,跟住廣州街夜市嘅指示行就係,不過廣州街夜市嘅出口好似十點就關門,如果行唔到可以行龍山去出口,出到街行去廣州街就係夜市範圍.
龍山去
廣州街
呢間阿鴻嘅鱸魚湯同豬腳好好味
華西街
華西街入面其實冇乜嘢好行,不過一定要入去呢間糖水店試下,佢嘅紅豆粥同燒麻糬好正.
– Day 4 完 –


text:
「凡高」
「點解」
928,嗰日係我妹妹會生日,當日我們一家到了長洲行順便食埋飯,但我和我女朋友一樣,心在金鐘.直到六時左右放第一個催淚彈,我女朋友哭了出來 .到出返香港時就即刻殺落中環,當見到警察攞住長槍,我兩個更加嬲.點解要放催淚彈,點解要出埋槍!其實我地一直都支持佔中,但去到呢一刻,我地比之前更加支持.之前都已經有太多不公義,我好驚香港好似大陸咁變到殺人如麻,所以一定要行出來.
「感受」
雖然親身感受過催淚彈的滋味,但令我更催淚的係兩傘廣場入面,原來香港人係可以咁無私既,無論老中青少,大家都只有同一個目標,「我要真普選」.我地d大人成日講,而家d細路唔識諗;但我想問,呢班咁唔識諗既年青人為香港人作出咁大既付出時,我地呢d所謂大人做緊咩呢?運動去到中場休息啦,要反思既究竟係大人定細路呢?政府一次又一次咁欺騙香港市民,對住個咁既政府,97後其實都冇寄予厚望,但呢兩個月所發生既,我真係對個政府絕望,在一次話比自己聽,我冇辦法亦冇藉口唔行出來.
「期望」
雨傘革命,清得到個場,清唔到人心!冇錯我認同,但香港人始終都係太善忘,所以我曾經都有同學聯提過,往後既不合作運動,一定要係可持續性的.香港既政黨,同人口問題一樣,其實已經嚴重老化,期望會有一班年青人出來,組織政黨,帶領香港人衝出呢個不公義既政府.不竟要對抗一個咁極權既政府,唔係一朝一夕可以,香港既未來真係要靠呢班年青人.好多人亦講社會已經嚴重分裂,呢層我都覺得係,但我唔認為要用好長時間去復原,因為我始終覺得香港人真係好叻,復原能力亦好快;相反我覺得經過今次雨傘革命後,香港人更加懂得點樣互信共存.最後,希望係我有生之年可以見到香港有真普選,我今年40歲,希望唔咁諗唔會太灰啦!


text:
每晚係寂靜嘅巴士上,聽到最多嘅一句就係「你哋食住先啦!唔好等我.」果種快忍不住嘅怒氣,相信只有住得距離工作地點遠嘅人先會明白.嬲嘅並唔係電話內嘅屋企人,嬲嘅並唔工作,而係果個「點解都我仲未返到屋企」嘅無奈.
八,九點,好唔容易能夠帶著疲倦的身驅歸家,但就偏偏仲要搭多個多小時嘅巴士.返到家,已經十點幾,唔好幻想有一枱熱辣辣嘅餸係面前,更可怕嘅係第一句聽到,「點解咁夜返?」呢刻真係好想爆一句:「你知唔知道我為咗食呢餐飯,要面對幾多同事白眼?」之後咩都唔理入房關門.奈何明明係宵夜時段,連飯都未食嘅我,又那有力氣咁做.
你問我點解唔可以預早啲返屋企食飯?我只能夠講,當每日七,八點,住得近嘅同事仲未走,而老闆又覺得 OT 係理所當然嘅時候,唯一可以做的,就是繼續做每日做不完嘅工作.試問一個九十後又可以控制得幾多?
就算突然上天有一日對你好好,以為有得 7點收工好幸福.呢一刻以為可以好似大台嘅劇集名咁,八時就可以入席,其實呢個時候你仲係啱啱塞完長青隧道,去緊屯門公路繼續塞車咋!唔好話睇劇集,返都去嘅時間可能同 OT 無分別.
唔知情嘅朋友都會問,點解唔搭地鐵?我可以好清楚話你知,地鐵對住屯門嘅人嚟講,就好似萬里長征.如果由觀塘返屯門,要搭觀塘線轉東鐵,再轉西鐵同輕鐵.如果由銅鑼灣返屯門,就要港島線轉東涌線,再轉西鐵同輕鐵.而西鐵站與站嘅距離同地鐵差好遠,就好似 A-Z 一樣,你以為係鍵盤鍵之間嘅距離,但我就係切切實實由 A 數到 Z 咁遙遠.好彩嘅個半鐘可以番到去,計埋等車隨時仲耐過巴士塞車.
同樣,係一位難求嘅年代,就算避過繁忙時間搭地鐵,面對明明有個優先座,但啲老人都同你爭位坐嘅時候,就只好乖乖企足個幾鐘.每到一個站就好似面臨一個大浪一樣,練穩馬向前一西,再向後一扭,少啲腰力都唔得.搭巴士其實只為一個可以抖氣嘅空間.
有時候情願約朋友出去食飯,都唔想屋企人等自己開飯.但住得遠,車費每日都好似倒水一樣,那有錢日日出街食?就算出去食,每次食飯都好似同時間競賽咁,當大家傾得慶喜,諗下場去邊嘅時候,自己永遠係最早走嗰個.儘管未到尾班車,但你清楚知道第二日又要比人早兩個鐘起身返工.
最後,如果你有住屯元天嘅朋友或者同事晚晚唔返屋企食飯,請你好好接濟佢.事關佢哋並唔係唔想返去食,可能只去返到去都已經過咗帶飯食嘅時候.
或者你會覺得我宜家先寫呢篇文抽水抽得太遲,但望住一盞又一盞向後移嘅街燈,的確有這一種感概.文打完了,我仍然在這無盡旅途...


text:
短短一個月唔夠,除左要適應新環境,新人事,估唔到仲己經學左好多新事物,當然都係同工作有關.
基本上大部份都係 M$ 出品,首先係 .NET o既 CMS:
一隻要錢 (Sitecore),一隻 open source (Umbraco),install Sitecore 時真係攪到我頭暈,不過家陣熟習了.功能上仲要再摸下,兩者大致個 concept 都類同,不過同 PHP 家族o既 Joomla 及 WordPress 比,使用上就冇咁 straigtforward 喇.
CMS 之外,又試左 SharePoint 2010 (MOSS 2010),雖然 SharePoint 2007 都叫做玩到熟,但 2010 又好似改進左好多,起碼個 LOOK 都好睇左好多啦.而又因為要試 MOSS 2010 o既關係,再學多兩個 tools:
- SharePoint Designer 2010
- o係舊公司時基本上好少 drill 到去 code level 試野,原來用 SharePoint Designer o係 administration 上都有好大幫助,某程度上方便快捷好多
- InfoPath 2010
- 呢個以前真係只係聽過o下,完全未掂過.用後發現功能好強大,配合 MOSS web form + workflow 應用真係可以好廣泛,不過要花D時間去 design 同 setup
另一樣都係同 SharePoint 有關,因為要試 cust 個 Content Query Webpart (CQWP),接觸埋 XSLT (基本上上面兩個 CMS 都要靠 XSLT),而家仲係學習中.
最後,都係 M$ 產物 – Windows Azure (Cloud),以前用過o既 RackSpace,PacHosting Cloud 根本都唔稱得上 cloud.之不過,M$ sales 號稱不死o既 Azure 其實本身都好似有d問題,CMS 上 Azure 亦好多麻煩野要攪……
anyway, d人成日講終身學習,除左o係屋企冇野做上網學養豬學耕田,又或者出街比錢學整餅學插花外,我覺得o係工作上學以致用先係最有挑戰性最有滿足感!


text:
卡拉蒙 必去景點及汀亞高灣附近酒店推介
汀亞高灣附近酒店預訂
神秘優惠價幫你慳更多
即時揭開神秘優惠價,慳得更多
卡拉蒙必去推介 - 汀亞高灣
想去 卡拉蒙 自由行?等 Hotels.com 帶你玩盡 卡拉蒙汀亞高灣 啦!留意我地文章,話你知去卡拉蒙 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋卡拉蒙汀亞高灣 附近有咩酒店,等你更加容易計劃行程,慳返酒店來回景點嘅時間.
卡拉蒙汀亞高灣 自由行
去得卡拉蒙汀亞高灣 自由行最緊要一定係揀啱日子去.一啲熱門景點例如,卡拉蒙 嘅 汀亞高灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
卡拉蒙汀亞高灣 交通
想去汀亞高灣 暢順無阻濟,最好就係出發前,睇清楚卡拉蒙汀亞高灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
卡拉蒙汀亞高灣 必食必買攻略
卡拉蒙汀亞高灣一直都係旅遊熱門地點,去到卡拉蒙汀亞高灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
講到最多人會遇到嘅肌膚問題,一定非生暗瘡莫屬.因為不論男或女,遇上暗瘡問題而又冇好好處理嘅話,後果絕對可能會影響一世!以幾位大台男星馬國明,張繼聰以及林嘉華為例,均因為年輕時生暗瘡而造形爛面情況,雖然嘉華哥同好爸爸張繼聰都有嘗試去解決凹凸洞問題,但都解決唔到,仲被一班網民笑佢哋係「爛面小生」!
最近馬明於《降魔的》嘅演出大受讚賞,擺脫一直以來的「天然呆」影象之餘,皮膚望落都好似比之前好咗!雖然好有可能係因為以化妝技功遮蓋凹凸洞,但如果唔想一世爛面,千祈唔好做以下行為!
1. 唔好日洗夜洗
生暗瘡時皮膚已經好脆弱,所以唔好成日用去油,磨砂或者深層清潔用品洗臉,只會愈洗愈乾,臉油愈出愈勁,更加容易會生暗瘡!
2. 唔好暴曬
有人話「陽光可以殺死暗瘡」,但其實紫外線會令黑色素生長,於肌膚上形成色斑,有暗瘡再曬仲會有暗瘡印,到時真係後悔莫及!
3. 擠暗瘡
呢樣嘢已經講過好多次,但仍然要提大家「有暗瘡千祈唔好擠」!因為擠壓暗瘡有機會令真皮層同毛囊破損,而且手亦有細菌,到時只會引致嚴重嘅發炎,有可能會爛面!
4. 最好唔好游水
泳池水入面會有消毒劑同細菌,好容易會令肌膚受感染,生暗瘡嘅時候就最好抖吓啦!
5.化濃妝
雖然生暗瘡時好多人都會想遮瑕,但化妝品不但會阻塞毛孔,而且化妝品會同臉部油脂細菌混合,絕對會令暗瘡惡化,所以有暗瘡嘅時候不如素顏俾肌膚休息啦!


text:
今天一大早我哋決定行到邊就食到邊,横點咁早D店舖都未開,所以我哋就近近地去咗一個公園行下玩下,就係首爾林!
我上網找資料時搵到依個公園,近近地,就同佢哋去玩下,點知原來都好大,又好舒服,都未走就話下次要再嚟多次!
去到公園,由於好大,我哋決定由右邊行一個圈咁
向住右邊走,就係有錢人的住宅,靜雞雞講個秘密:金秀賢就係住係到!當然,我唔係為咗佢,所以我都無話俾兩個小朋友知,我係為咗放咗隻羊d電,同埋唔好阻住我行街街炸!
點知去到兩楝大廈到,就見到coffee shop,好吖,嚟個醒神早餐先!
食完早餐,我哋就繼續行,繼續走,真係好舒服,兩個小朋友都好開心,我哋學到好多嘢,原來韓國人真係好鐘意盤腳咁坐,連在公園都有特別的枱俾佢哋盤住雙腳坐(我初時以為係台仔,點知睇多見到有d人坐上去,才明白)!
依個人形架好好玩,我幾驚婷婷攪唔點,點知佢又無問題,仲話要玩多次,真係好好笑!
跟住就去兒童公園繼續玩,如果時間多d的話,留係到成日都得呀!
週圍好多又大又靚的太陽花!
我哋因為趕住去玩具街,所以只係行咗中間嗰一忽咋!
跟著就去咗玩具街,但係因為星期日,好多店舖都無開(好彩),希希就選唔到嘢,但係婷婷就係咁買frozen文具,睇到我眼都再大多一個圈!
拎嘢返酒店前食個所謂簡單什飯先!
係酒店放抵D嘢之後,我哋就搭的士去「南山谷韓屋村」依個係2012年的行程,但當時佢哋行唔到咁多,所以今次就同兩個小朋友自己去行下去玩吓!
真係好靚,最衰無導賞講解,否則會好有趣!
依個伯伯日日都係咁織織織,真係替佢悶,而且好似無乜人識得欣賞,只有我們仨企係到睇,後來才多咗些外國人!
依個鐵圈好難玩,卓希係咁失手,婷婷就更加唔使講→唔識玩啦!
依到D屋,大多數都係大錢人的,所以效乾淨!
依隻妹,肯合作影相時又真係幾靚女!
時間廊,話首爾巿已經有600年,400年後D子孫先可以開!
都唔夠高,又要影!啍!
因為近明洞,所以就係我shopping的時間,佢兩個都好合作咁等(唔合作,未死過咩),所以我就係咁獎佢哋食嘢!
炸薯仔,佢哋話好好食,我掛住SHOPPING,回頭佢兩已食哂!
晚餐去番兩年前我哋去過的鐵板雞,重遊舊地,好掛住老公啊!
食完我又shop多一陣,打的返酒店,又出嚟東大門買過,佢兩個又有收穫,真係大家都開心!


text:
三中商 呢個邪惡集團,其實對好多做出版嘅都知,有唔少出版社被呢個邪惡集團搞到雞毛鴨血,連壹週刊都曾經喺2015年報導.只不過,香港電台夠吉士依家喺電視面前攞出嚟講呢個邪惡集團,我諗香港做文字人,應該知道點樣對付呢個邪惡機構.
請勿幫襯 三中商
首先,如 三中商 呢個邪惡集團執笠嘅方法,就係如無必要都唔好幫襯佢,點解BSD都唔廢都係因為要顧住 三中商 下面香港教育圖書嘅書.如果你有課本要係香港教育圖書嘅書,雖然呢個方法未必有人咁做,作為一個作者,我唔應該鼓勵呢種行為,但對付 三中商 呢啲邪惡公司都要用,就係如果有學校侷你用 三中商 旗下機構嘅課本,你寧願影印,都一蚊唔好益呢間公司,最後有個家長做代表買一本,然後其餘各人,自己買部Samsung Xpress系列之類嘅東東影印晒佢算喇,依家又唔係人人買唔起影印機嘅年代.對付統監府呢班仆街,特別 三中商 呢種邪惡賺錢手段,出呢啲膠招,就其中一個可行嘅做法,我想知 三中商 會唔會叫教育局幫佢地執行版權法.
我唔明點解香港無Apple iBook商店,我懷疑好可能係中國壓力,所以我依家就算要出書都好,都唔會印出嚟,因為喺 三中商 嘅邪惡運作下,你點賣印出嚟嘅書,就算要出,都可能要先做預訂,再喺德國寄出去(唔喺香港印,費時香港啲印刷商屎忽鬼,我個人仲相信德國郵政(DHL)嘅服務,多過香港啲屎忽精廠佬).因為大家都知, 三中商 係乜邪惡集團,等一年一度嘅書展至賣書,你估貿發局唔會做政治審查咩,你估某啲五毛,以為自己可以出書大X晒咩.如果想睇iBOok,不如喺歐洲國家或美加整個Apple ID或Google嘅戶口,喺果度買好過同 三中商 班人渣癲,你話係唔係.
乜嘢叫焦土政策,我頭先教用影印機,或者scanner scan晒 三中商 啲課本出版商嘅書,就係焦土,當然我唔認為要用果啲書,因為果啲書內容有劇毒,我認為喺香港呢種情況,家長做Home Schooling好重要,香港啲學校就嚟變洗腦工廠,教到香港下一代變廢柴.中共果然係一班生仔無屎忽嘅人渣.


text:
資質平庸嘅中學同學,只因為大學揀啱科,依家人工係我三倍,有車有樓
人生際遇嘅嘢真係好難講,三衰六旺自有定數.我有個中學同學,自細乜都一般般,無論讀書運動定溝女,都無乜突出表現,甚至往往係中下游果批.但結果,全因大學揀啱科,依家佢成為我哋班同學中最好景果個.
佢揀嘅係今日已成為神科嘅職業治療,當年無乜人留意,但今日一畢業已至少3皮幾.當日佢誤打誤撞,覺得IT,BBA(我哋係70後,當年呢啲係神科)應該無行,所以先揀職業治療,據佢講,當時佢根本唔知職業治療係咩嚟.
當年同學中比較標青嘅,其中一個揀咗IT,畢業初期好好景,之後被裁員,從此一沉不起,近日轉咗行做地產.一位揀BBA,諗住一畢業就去大公司做管理層,點知一直載浮載沉,雖然僥倖避過幾次裁員,但都無機會再升,而遲佢入職嘅,因為時機問題,好多都高人工過佢(佢人工每年幾個%咁加,但某啲位嘅起薪點一年已經升一倍),令佢十分無癮.
反而果位職業治療師,畢業時未發生沙士,醫院好少請人,佢無奈之下唯有去做文員.之後發生沙士,政府開始加強醫療方面嘅開支,啲乜乜治療師忽然變得好景,人工差唔多年年加7成,依家40幾歲已經有7萬幾蚊人工,雖然唔算飛黃騰達,但供樓養車無難度(佢仲要係08年果陣買落)日日朝9晚5準時收工,天未黑就已經返到屋企享受人生.
可能佢成個人生所賺嘅錢,未必夠我另一個top sales朋友多,但top sales日日帶住老母返工見客,做到hihi,未到12點都返唔到屋企.話就話年薪百萬,但有時賺好多,有時又食穀種,好唔穩定.而職業治療師就年年跳point,好早已經可以預視自己幾年後嘅人工,進修或置業都可以好有預算,對我嚟講呢啲先係羨煞旁人.
據聞家連社工呢科都爭崩頭,相信唔多唔少都係因為社工都屬薪高糧準嘅工作.我個年代係要好熱心嘅人先會揀讀社工,但今日好多人就為咗穩定有糧出而去投身呢行,只能夠講世界已變,香港變得更快.喺香港,生存都係一件難事.有學者講過,當年輕人個個都想去做公務員,呢個社會就出事,衣家香港就係咁.原本香港係一個處處機遇,充滿活力嘅地方,衣家就變成令人茫然,年輕人唔知出路嘅鬼城.The city is dying,呢句咁簡單嘅英文一出就成為金句,正正反映出時代嘅悲哀.


text:
鄭嘉穎,陳凱琳於今日正式在在峇里Bvlgari Resort舉行婚禮,在今日早上,嘉穎進行接新娘儀式,阿Grace要求下,他更唱出自己首本名曲《一千個願意》,跟住又將Grace抱起,由走廊行入大廳,足足200 呎路程,向雙方家長進行斟茶儀式,好似好辛苦!不過嘉穎就話:「無辦法喇,為咗娶老婆,乜都要做㗎喇.今次算好簡單㗎喇,其實佢哋,Grace嗰邊嘅伴娘,都係好易話為,所以剩係唱咗首歌同揹咗佢出去,多謝佢哋.」
鄭嘉穎陳凱琳結婚,Sweet到呢.
今次鄭嘉穎和陳凱琳的婚禮可算是神秘中舉行,大家都是一個月左右前才得知,但原來一眾親朋好友早在幾個月前先收到知會,嘉穎說:「我喺度要好多謝每一位參加我哋婚禮嘅朋友,遠道而嚟,其實喺4,5個月前已經通知咗佢哋,因為佢哋要度期,工作關係,亦都好多謝佢哋百忙中抽空嚟見證我哋婚禮.今日係感動嘅,我見到Grace行入教堂已經忍唔住,流咗兩滴馬尿,亦都好感觸大家講咗好多真心話,其實我覺得我哋嘅婚禮係比其他婚禮唔同嘅,因為有一段除咗好公式嘅嘢,我哋自己都講咗一段心目中對對方嘅感覺,呢一段係我兩個都好感動嘅.多謝大家嘅祝福,多謝晒,希望你哋明白我哋係想一切從簡而隆重嘅,所以就唔通知大家.」祝兩位新人白頭到老喇!
陳凱琳裙褂Look好靚!
(鄭嘉穎陳凱琳結婚)3年「父女戀」終成正果 細數兩人甜蜜情史
鄭嘉穎陳凱琳宣誓,好動人.
至於Grace,亦都有講到自己的感受:「到我哋行禮之前,我叫嘉穎快啲去咗教堂先,因為我唔想俾佢睇到我著呢條婚紗,因為從來都無見過.當我自己著起呢條婚紗,我就突然之間個肚好似『羅羅攣』咁,因為好緊張,心跳又加速.當我去到教堂前面,音樂一起,我翹住爸爸行入嚟,嗰一刻我見到全部人企起身去歡迎我哋,同埋替我哋開心,我就覺得我哋一直舖排終於成事.我行到尾嘅時候,其實我都一直忍住唔想喊,但我一望住嘉穎,佢已經流咗一滴眼淚,我都估唔到佢會早過我喊,所以我都忍唔住.呢個感覺真係超現實,好開心有一個咁好嘅老公,亦好期待我哋將來嘅幸福快樂,雖然知道婚姻有好多個階段,但喺呢一刻我已經係最開心.」
(鄭嘉穎陳凱琳結婚)兩人甜蜜影婚紗相 兩對鑽石耳環加埋約50萬
(鄭嘉穎陳凱琳結婚)精心挑選Marry Me系列婚戒勁甜蜜$63000有找
希望鄭嘉穎陳凱琳一直甜蜜落去.


text:
港賊 葉國謙 最近坐國泰由特拉維夫返港,想用VIP通道入境,被人發現然後被鬧爆,凌晨三點咁少人,唔好話e道,用counter入境隨時快過e道喇,我呢啲counter入境用家係十分之清楚明白嘅. 葉國謙 呢次只能講用特權用上癮斷正.
葉國謙 只不過想show自己幾有權
一般嚟講,如果要自己同家屬快入境,最快過打針嘅方法,係成日出去公幹嘅人都可以申請,不分國籍,叫APEC Travel Card,例如 葉國謙 有間公司成日要買賣嘢嘅,就可以申請一張五年期 APEC Travel Card,除咗台灣同中國,香港發出嘅持咭人,去日本,美國,加拿大甚至俄國都行特快通道,如果你持BC/BNO,除咗中國,幾乎你係全地球大部分主要國家通殺咁滯,例如BC可以免簽入美兼用特快通道.而五年期嘅旅遊證,都係四百九十蚊一年,而且部分麻煩國家嘅簽證問題,例如俄國等,一併KO,抵到唔恨,唔駛一定攞特區護照都可以出入俄國.以前入境處啲官員大力推薦我用呢張卡,我自己因經商生意用過,十分之好用.如果 葉國謙 唔知呢樣嘢,我真係唔知葉生平日做啲乜嘞.
所以喺n咁多個方法可以解決入境問題下,喺非繁忙時間都要用貴賓通道入境,一係同 葉國謙 一齊入境香港嘅人唔見得光,所以要用貴賓通道入境,一如佢要喺人地面前顯示自己有幾有權有勢,所以就打搞香港機場啲職員,半夜三更入境都要搞啲咁嘅大龍鳳,呢啲嘢真係沒有最核突,只有更核突.講真,如果 葉國謙 咁急入lounge休息,果個鐘數都快過打針喇(如果佢坐商務客位)
所以 葉國謙 點樣解籤,都解唔到點解佢要喺香港機場show特權,佢覺得佢自己可以同梁振英咁高咁大.呢啲反映係土共果種自卑,其實除非你要喺英國機場或歐洲一啲繁忙機場過Non-EU關,否則其實依家香港機場入境已經係快過打針果隻款,甚至e-道因為依家香港嘅智能卡讀卡太慢,所以至搞到咁慢吞吞,真係俾啲護照RFID讀上去反而無咁嬲.依家 葉國謙 唔係要死撐,係要道歉囉,同埋習近平應該留意呢啲腐敗嘅共產黨員.


text:
對於靠維穩費維生嘅友仔,靠鬧讀者呃like嘅友仔,一個月30日唔夠超過一百人(我稍後會通知第100位會員,會寄贈禮品)係好少,我見過 會員制 應該點做,甚至果啲大花筒式駛費至係正路果種思維方式,不單害死好多新機構,亦係五毛可以呃飯食嘅原因.
會員制 唔駛太多會員
當然,香港人好多都以為, 會員制 一定要好多人,至可以俾一個傳媒人生存空間,詳細盤數我係點計,我會喺會員版講,但我可以講,如果要提供多啲服務,依家已經有空間去做呢件事,包括提供每日十五分鐘嘅節目,甚至未來可以更多.所以熱普城大鑼大鼓搞乜嘢課金計劃,結果被人俾佢地以前啲同路人寸返轉頭,好正常喇,連我認知一啲內部營運成本控制唔夠好,都唔駛咁多會員,所以我會一句車埋嚟,就係卓澄呢啲友仔,點樣做到所謂「倫敦優質生活」,果啲去咗英國嘅五毛,點樣喺英國生存,好簡單,靠維穩費囉,無維穩費佢地食西北風都得.
當然卓澄同佢啲馬仔攻擊會員制,因為中共一直都係想餓死反對佢啲人,好正常,而點解蘋果依家咁慘,因為報紙廣告係好透明,有乜人落廣告,你收入幾多,搵幾條友對吓Rate Card都計到,當年壹傳媒IPO我有買都係我好清楚佢地賺緊乜嘢錢,而中共就逐個落廣告去封殺,好似依家對付台灣人咁,長春大屠殺果啲仆街招依家仲喺度用.所以我對中共啲爪牙,我係以牙還牙,卓澄啲仆街嘢,同埋佢控制果啲page,大家要持續追殺.好似乜嘢100毛,英文達人果啲page,我就unlike晒,點解要俾養份一啲,連自己撐緊嘅人背景都唔知嘅人,你話係唔係.
黎智英都行會員制,我同意,因為呢個係生存之道,正如我認為膠總係少數可以行會員制嘅人一樣,只不過呢,果啲五毛就唔駛客氣,唔好講乜嘢立場新聞(立場新聞會持續追殺到佢執笠為止,除非佢老總解釋佢揀作者嘅準則),依家Facebook話發現大批fake user,有心清理fake user嘅,就將果啲五毛page執咗佢先,呢啲fake user簡直fake news之源.


text:
情人節快樂~~~
今日同事整左cookies 返黎, 嘩! 好靚 ar!! 牛油味岩岩好,而且佢隻藍莓jam 好好味! 好似平日食雅C樂0個隻餅AR!
我心入面整cake 0個團火又走返出黎la! janice 等我ar! :D
朋友成個星期都唔得閒, 所以焗住 情人節出黎睇髲奇緣 TANGLED, 好睇AR! 未睇可以去睇!樂仔配得好好笑 :D
Mazazu Crepe
睇戲前買少少野填下個肚 sin, 德福開左 個新 supermarket 叫 PIAGO 我都未行過, 就入左去 mazazu crepe pancake ! 其實我見到佢有 雪糕食, 重要係 北海道5.0 ...平日係3.9 ka 咋! 我想食ka! 不過好難入cinema sin 放棄....
BOWNIE PANCAKE
入面舊BOWNIE 有合桃 KA! 味道OK~
藍莓醬士多啤梨芝士餅 PANCAKE
其實中學年代已經出左LEI 隻野, 但好耐冇食, 間唔中食下都幾得意GE, 不過要睇下好唔好彩師傅GE 手勢好唔好
Mazazu Crepe
address: 九龍灣偉業街33號德福廣場二期4樓
意蘆
睇完FILM , 諗住 去 MEGA BOX DINNER , 諗住應該少人D, 點知, 宜家MEGA BOX 好似已經開發左, 比平日多左人, 可能今日係情人節掛, 所以去左朋友講0個間 茶餐廳 食, 茶餐廳我不嬲都鍾意~ 未入去見到冇人食 GE? 就關左門LA?~
MENU 內有非常之多ge 選擇, 有成10幾page,
因為佢就黎關門, 就是但點la!
周圍環境都幾大, 重有電視睇tim!
唔知係咪d 廚師趕住放工會女朋友, 唔使5mins d 野食已經送左上黎~~
石鍋蟹粉豆腐煲 $48
拎上黎, 真係岩岩煲起, 好似火山岩咁'卜卜 卜卜'
個蟹粉味好濃, 豆腐好滑~ 送飯食一流!
干炒牛河 $35
非常之夠火侯, 唔算太油ge
.
之後重送埋綠豆沙
waiter 好好, 我地問可唔可以送多碗比我地, 真係有 wo !
因為費事阻住人收工, 所以我地好快食完就走la!
下次會再黎!
address: 九龍灣宏照道33號國際交易中心地下15號舖
tel: 3188 9808


text:
60年代四男子,影響全球文化,「嗰時讀中學,鍾意Beatles,鍾意音樂,一定要夠型,所以都跟風留長頭髮,試過畀訓導主任捉住去剪頭髮㗎,哈哈.」生於57年嘅李卓人自稱那些年「寸寸貢」,可能都係Beatles帶起嗰種反叛心態,但一到讀書就好乖,最愛讀數嘅佢成績優異入到港大讀土木工程,結果卻係走上工運之路,自爆阿媽都話過唔知佢「做緊乜」,若果無頂住家庭壓力,唔會見到由長到短,由黑到白嘅李卓人,年復年為打工仔爭取合理權益.
喺唔少組織做領導嘅阿人,原來三兄弟中排最細.由於兩個哥哥讀書叻,令佢自細覺得最緊要讀書,民生書院小學讀到預科,成績都不俗,揀港大讀土木工程,皆因當年真係有諗過做工程師,點知入到大學開始由不問世事變成關心政治,「當時大家都認中關社,啱啱毛澤東死咗,個個都探索香港同中國嘅未來,我由乜都唔識唔理,開始去關心時事」,其間幫過艇戶爭取權益,「覺得呢個世界真係非常不公義.」
有啲嘢,click著咗就返唔到轉頭,社運投入度愈嚟愈熱,阿人大學畢業後,當然冇加入工程界,反而去咗聯合醫院旗下嘅職業健康中心任職.事實上呢,佢畢業試成績麻麻,「梗係啦,全部時間去晒搞嘢,4月中先至嚟讀書,得嗰兩三個月搏命,日日去lib記(library),都係啱啱pass.」
如果當年入唔到港大,阿人話自己可能同兩個哥哥一樣去外國讀書,唔會留喺香港發展,但世事往往出人意表.佢自爆當時媽媽見佢參與咁多運動都唔多高興,「佢話都唔知我做緊乜,點解入咗大學變成咁?寧願我去外國讀書發展.」最終頂住屋企壓力走上工運路,做過前立法會議員兼喺支聯會核心,嚟緊九西補選一役,呢位自稱抗爭抗到聲線由輕柔變粗獷嘅工運領袖,或者又有重任在身.


text:
暫吓眼又到咗妹妹豬同小檬開學嘅日子!
妹妹豬正式開始返學生涯喇!!!
妹妹豬人生大事,媽媽梗係請咗假陪佢(哋)啦!!
我返學喇!!!
我K2喇~
跟哥哥返學校時間一樣,姐姐咁上吓時間整好午餐,
攪掂自己就同兩個小朋友換衫,順利出門口!
一段時間冇送小朋友上校車,突然間熟悉感覺又回來!
一齊著校服~
要互相扶持...
互相愛護呀˜
媽咪見到梗係例牌眼濕濕啦!
由於妹妹係新生,
所以第一日可以有兩位家長陪坐校車,
小檬就代替咗爸爸嘅位置,等我可以順便教埋小檬點照顧妹妹
今年嘅校車叔叔同姑姨姨轉咗,媽媽都要幫手介紹一吓小朋友,
等姨姨認得吓小朋友照顧一吓!
妹妹豬同哥哥乖乖坐好!
出發喇~妹妹冇咩扭計話要同我坐
隻手仔都識扶實!
哥哥冇特別同妹妹有交流..都係乖乖坐好.
我就好似啲導遊咁沿路不停咁講,
遲啲妹妹同哥哥自己坐喇..媽咪唔坐架喇,上車要扶實呀!
落車先可以除安全帶..
沿路睇吓風景
媽咪好煩,終於可以落車!!哈哈
兩個小朋友落車之後,哥哥開學校時間未到,
於是就叫婆婆到學校門口接小檬到茶餐廳坐吓,等夠鐘.
(兩個返學,開學時間,搭校車安排唔同,
亂到我要打個rundown出嚟比大家跟先掂!)
我,爸爸就同妹妹開學!
今日同之前適班唔同,係今日可以搵返自己位坐好,
我喺屋企檯仔個位都有貼佢地啲名,
所以妹妹豬都識認自己張相坐邊
派咗書包就教妹妹要自己放好, 玩吓玩具等齊小朋友到就開始上堂
爸爸媽媽要陪哥哥開學喇,於是叫standby嘅婆婆,
同妹妹坐校車返屋企(放學都可以有兩位家長陪)
同妹妹豬講聲,婆婆會同佢返屋企之後
就同哥哥開學!
哥哥自己入課室冇咩難度
同K1有啲唔同,坐位個名已經冇咗張相,要認自己個名喇
見返啲同學仔/家長,對咗兩年都出黎玩過幾次,大家都熟悉咗.
今年前換咗老師,再唔係對咗兩年前嘅老師喇!
小朋友都係唱歌做吓體操,跟住就介紹吓自己等老師認識一吓.
老師講解吓今年嘅安排,小朋友就係後面食茶點,
乖乖食完老師就比啲書小朋友睇,
小檬好開心一本一本咁讀,其餘三位小朋友都走過嚟聽!
老師話小檬真係好幫手
好快就完成first school day!
上完堂打返屋企睇吓妹妹情況先..
點知姐姐話佢落車時爆喊!
再問返同行嘅婆婆,
話佢上車之後好快就搵媽咪,話要媽咪!
好快就失控咁喊!
我完全估唔到有呢個情況出現,
冇準備啲咩snack/小玩具比佢,
婆婆話唯有比個電話佢,不過都冇用,
繼續喊.
姐姐落咗嚟站接佢地,
抱住都繼續發脾氣喊!
完全失控!!!!
唉~聽到都心噏,冇諗過有婆婆都咁!
但回帶睇返妹妹豬剛同爸爸媽媽上堂之後,
就見到爸爸媽媽同哥哥留咗喺學校,
自己一個跟婆婆搭校車!
佢梗係想跟住媽咪,同佢一齊!!
我一下子就諗唔到,一心以為有婆婆陪就冇事.係我唔夠細心,
應該比定啲snack還或者小玩具比佢...
(媽咪自責中...)
夜晚返到去,就不停止咁洗腦洗腦...自己坐車唔使喊,
已經唔記得避開用喊呢個負面字, 不停咁講唔好喊
因為第二日要自己坐冇家長陪添!!!!
我都明白其實小朋友啱啱自己坐校車會喊都好正常
(係小檬果時唔係好正常,上堂,搭校車都冇喊!)
第一日返學校,上堂都冇喊已經好叻女!
而小檬呢..繼續佢淡定獨立
第一日成績都算唔錯,期待第二日!
見到佢兩個手拖手一齊返學,
做媽咪嘅真係百般滋味在心頭
好感動
希望你倆Enjoy School Life!!


text:
「頭像」
我其實好少會換我係各大平台嘅大頭相,原因係我好少覺得有一張係啱心水,所以有啲一用就好幾年.如果你見到我真人嘅話,一定係有啲分別,因為好多時都係幾年前影落.當然好多時大家一定要去影大頭相嘅時候就係拎證件,但係大多數嘅時間都係匆匆忙忙係無心理準備嘅情況下去影.所以要一張見得下人嘅就真係少之又少.如果你係街到認到我,咁你都幾犀利!當然朋友例外!
「大頭」
除咗要影證件相之外,好多時一啲講座都會需要大頭相.我成日都搵冇一張啱用,尤其係商業用途果啲.當然我唔會攞証件相啦,事關無一張係出得街.有次想專登影但係就好唔自然.所以到嚟刻我都仲係用緊同一張,希望遲啲有張好啲嘅,咁就可以換一換,等我唔使下下用同一張咁鬼悶.講真大頭,近鏡就真係幾蝦人影,唔係個個影得好睇.所以少不免都係唔好出大頭相!
「換相」
話說星期六我同老婆去咗影大肚相,而今次係我老婆個朋友幫手影.所以可以放底攝影師嚟個角色,而做人肉佈景板.嗰日係不經意嘅情況下影咗張拎住寫咗「佢係男仔」嘅黑板單人相.當睇到老婆個朋友傳送過嚟嗰張相之後,我覺得好正,所以跟住就即刻換咗係 Facebook 用咗幾耐嘅大頭相.點知一張大頭相俾我日日出嘅文章仲引嚟更多人嘅注目.下次都係換張相算把啦!


text:
大埔公路 發生嚴重巴士車禍,十九人死亡.呢件事對我呢啲巴士迷確匪夷所思,因為Volvo Super Olympian 配鋼水相對重嘅 Wright 車身係無乜理由咁反車法,除咗司機駕駛不當,真係幾難有其他解釋,呢部唔係本身相對容易傾側嘅 Dennis Dragon (1998年年初二大車禍咪車速過快掟彎出事).而巴膠,正係其實一個要思考嘅問題.
大埔公路 大車禍與巴膠
對巴士有興趣研究本身唔係錯,我都係因做巴士迷而改革中大校巴系統,甚至我依家去德國都多少同巴士有關.但巴膠同巴敗就完全另一回事,巴膠同巴敗,我唔知邊個星球爆出嚟嘅奇怪生物,佢地由影車影到阻礙交通(攞住枝長炮影「標準相」果啲hihi),到從事偷竊同破壞,到堅做巴士司機,但駕駛態度完全唔係一個專業態度.如果呢個司機無意外前科,我都唔敢咁早斷定呢個司機好大機會係駕駛態度有問題,但依家知佢有前科,就另一回事,呢個人嘅駕駛態度,肯定係成件事嘅調查方向之一.
只不過,另一個問題大家都要諗,點解一個咁嘅前科嘅司機,九巴都要佢繼續揸巴士.其實理由好簡單,香港一直唔夠巴士司機.香港人又要車費平,但又唔肯接受巴士司機係一門專業,而且係需要充足休息,同一份專業人工嘅職業,咁香港無好似台灣咁,有咁多危險司機,已經係十分好彩同大命.
巴士司機,孭住成百幾客,其實充分休息係重要,仲有係優厚人工,講緊唔係要揸天地更果啲特別更至𢭃到兩萬人工果種,喺德國,巴士司機人工平均每月2600歐羅(25000港紙),仲要係揸單層為主,如果柏林果啲有雙層巴士嘅城市,人工仲高,倫敦揸巴士人工月薪係38000港紙,當然,倫敦物價高到黐X線,但倫敦巴士司機人工以時薪計,都高過唔少工種1英鎊,無他,你孭住咁多人嘅命仔,安全係絕對重要,點解唔可以俾一份優厚嘅人工佢地呢?我諗香港嘅公共交通車費同津貼政策,係應該思考一下係唔係同歐洲睇齊,否則得啲巴膠,或者駕駛紀錄有問題嘅人揸巴士,大家仲敢坐巴士.唔好唔記得,鐵路唔係萬能的.
仲有,乘客因「遲到」亂咁鬧司機係唔啱,有時候,寧可遲到,莫揸快車,呢個係常識嚟.


text:
大家仲記唔記得件事啱啱開始曝光時, M記一副關我叉事的態度嗎?
矢口否認, 話公司重視食品安全, 所提供嘅食物都嚴格遵守有關法例既安全標準云云. 個副咀臉大家應該好熟悉,正正同我地嘅現屆政府同立法會一模一樣.
有冇諗過點解會變成咁? 其中一個主因, 就係普羅大眾經常性地集體失憶兼且鐘意自欺欺人(冇事嘅/食唔死人嘅/有政府睇住嘅…等等), 令到政府同大財團可以拖得就拖, 等風聲冇咁緊, 過左海就神仙.
呢啲事發生完一次又一次, 唔知點解啲人硬係唔肯學精.結果就鍊成咗依家呢d啲咁厚面皮嘅現屆政府同立法會, 啲大財團即刻有樣學樣.
可能有人會話, 知道又點? 唔失憶, 唔呃自己又可以點? 我會對佢地講: 睇下M記, 今鋪最終都係要向市民嘅罷買行動跪低. 冇人發動過任何行動, 係大家自己有默契地齊齊唔去食. 我仲記得禮拜日屋企樓下嘅屋邨M記得返一半人都唔到, 就連平時一定坐爆嘅銅鑼灣分店都空盪盪, 個種壓力係好實在, 同埋好有即時性, 令到大財團無法子唔去面對, 最終要向大家道歉同承諾唔再用福喜啲過期嘢.
所以, 香港人咪再妄自菲薄啦.一個人嘅力量有限,但係當大家行動一致嘅時候, 係的而且確可以改變到件事㗎! 今次就係一個好好嘅例子. 題外話, 今次政府(食物環境衛生處)做得好好, 要讚. 不過呢, 如果今次出事嘅唔係美資嘅M記, 而係有紅色背景嘅集團, 又會唔會有一樣嘅做法呢? 相信大家咁醒目一定心裡有數. 如果唔鐘意咁樣, 就要謹記今次件事帶黎嘅啟示, 為香港未來齊齊行動啦.當大家抱住相同嘅訴求齊齊出現係中環嘅時候, 個政府就好似M記咁, 係冇辦法當睇唔到㗎.
作者:退密齋


text:
自己腸胃唔好唔知會唔會遺傳比BB
-
aatention last edited by
陀住個b咁耐,終於佢都就黎出世啦,好多野都準備得七七八八,不過我同老公重諗緊買邊隻奶粉比bb飲,其實本身我都想餵人奶,但因為本身我腸胃都唔多好,又有便秘問題,啲人就建議我唔好餵,怕遺傳左比bb,雖然我都唔清楚係咪真係會有遺傳,但我都唔想佢好似我咁,都想佢健健康康架嘛,所以而家都唔知比咩奶粉佢食好...
-
iris last edited by
應該唔會遺傳到既,唔好諗咁多,人奶既成份始終都係比奶粉好,如果餵到就盡量餵啦,
我個時唔夠奶先補illuma俾呀女飲,入面有hmo同sn2,對抵抗力同腸胃健康都有幫助,
如果你真係要餵奶粉既話都可以試下
-
geraldine last edited by
lee方面要問番專人意見會好d喎...你有無問過自己婦科醫生既意見呀
-
Jenny last edited by
遺傳就應該唔會la,如果餵到人奶就餵,自己個陣就唔夠人奶,所以就補babynes比bb.自己覺得呢隻都幾好,有益生元益生菌,對bb腸道健康幾好,唔會有便秘問題.
-
tzekwan last edited by
佢地食邊隻奶粉 應該尼個係最影響佢地腸胃既一個因素 所以應該遺傳係唔太關事
-
katiechu last edited by
said in 自己腸胃唔好唔知會唔會遺傳比BB:
佢地食邊隻奶粉 應該尼個係最影響佢地腸胃既一個因素 所以應該遺傳係唔太關事
唔係架, 腸胃敏感或者其他敏感症都同父母有關架, 之前問過醫生佢地話如果父母都有敏感症佢地你會有75%遺傳到比bb


text:
「牙仔」
今朝一早終於好不情願咁帶大仔去獸醫度睇下剝唔剝啲牙仔,因為佢年紀大擔心風險高,所以要等驗血報告先知做唔做得剝牙手術.當然因為佢超級醒目,所以今朝已經對我超級防範,怕我捉佢去睇醫生同剝牙仔.當然我扮若無其事,而且係唔好嚇親佢嘅情況下快手快腳捉咗佢入房,等佢自己行入個去街袋入面.今朝佢都算乖但係超級蠱惑,因為入完去之後想靜靜雞偷走.
「手術」
今朝去睇獸醫嘅時候,我哋就同佢醫生講傳心師同我哋講嘅嘢,話佢食嘢嘅時候會痛,同時上面啲牙唔舒服.雖然佢話自己食到嘢就得,但係同佢磅重嘅時候就輕咗少少.所以都覺得係因為牙痛嘅原因食少咗嘢.而我哋就等佢個驗血報告出咗,知道佢可以做手術先敢離開.因為怕有乜事可以立刻接佢走.最終醫生話一切正常,可以幫佢剝牙,但係就要睇實質情況再通知我哋要剝幾多隻!
「休養」
當然大仔個手術唔細,但係都要做.因為佢唔細,如果大啲先再做,風險仲高!所以都係越早做越好,而希望可以斷尾!個醫生好好,佢大前提係大仔嘅安全,而佢發現原來除咗虎齒同一隻本身有事嘅牙仔要處理之外,仲有一隻碎咗.聽到再一次心痛!希望今次係大仔受苦嘅最後一次!你要快啲好返,同我地一齊迎接細佬出世!我哋好錫你㗎!你係我哋最愛嘅大大佬!見到你無事,開開心心生活就得㗎啦!


text:
Flirt呢個字大家聽就聽得多,但係到底知唔知咩叫Flirting呢?
經過柳臣既實測之後,好多人都只係知其然而不知其所以然.
「Flirting咪溝女囉!調情囉!」大家都識講,但係如果叫佢做一次呢?就好多人都唔識做.
Flirting既中文,柳臣認為應該譯做「彈出彈入」最正確.
一般人Flirting通過遇到最大既問題有兩個,彈得入,同彈太出.
首先,Flirting既然目的係調情,咁自然要講一啲超越你地現有關係既曖昧說話或者舉動,咁為之彈入,你嘗試隱晦咁越一越過條底線,睇下對方反應.
Flirting既最大好處係「隱晦」,你Flirt完,佢反應好,你當然可以再進一步,即使佢表現出抗拒,你都可以扮無野.
亦即係話,Flirting就好似「安全既表白」,既要俾佢知道你係表白緊愛意,但係又唔直接講愛你,就好似玩緊有口難言咁.
所以好既Flirting應該係掌握好隨時都可以彈出彈入,而唔係一支箭咁衝入對方既禁區,踏界踏完,無論對方有冇反應都好,都要識得彈番出黎.
實際啲講係係講啲曖昧既說話之前,要一早準備好退路.唔好抄完貓紙話咁咁咁講,講完就呆咗望住佢等佢俾反應你.
另一種就係彈出唔彈入,一見對方有少少反應就彈到老鍊咁遠,好似驚死佢會殺咗你咁,其實有時你Flirt完,對方未必係討厭,只係好勝心強想挑戰番你轉頭,睇下你係咪真係有能夠掌握住場面.
你一彈到九里咁遠,對方就知道你其實係無膽鬼,到時咩分都無曬啦!
重溫一次今日教咗啲咩:Flirting/Flirt.
中文叫做「彈出彈入」/「隱晦,安全既表白」.
有其他關於戀愛呢一科既問題歡迎到柳臣fb page pm提問,個別問題個別解答.


text:
上一輯嘅《嫁到這世界邊端》大受好評,今個星期黎到第二輯,星期一二晚就播出身患重病嘅香港女仔秋仔嫁到韓國,老公嘅父母本來非常反對,但係老公堅持要娶老婆返屋企,最後秋仔開朗活潑嘅性格最終感動到老爺奶奶.琴晚(三)播出嘅呢集,同樣係「港女嫁到去韓國」!今次嘅故事就無咁虐心啦,反而係非常搞笑甜蜜,一路睇會一路覺得呢對夫婦真係好sweet!
相識經過
話說我哋嘅「港女」Joan,係一位可愛嘅女生,之前因為睇咗《來自星星的你》而愛上金秀賢,而且陷入瘋狂狀態,仲話愛到要嫁俾佢咁濟㗎啦!
追星追到去韓國,有一次,Joan同其他fans去到韓國,朋友就話想行街,而Joan就想返酒店,於是乎Joan就自己去截的士,而嗰架的士就係佢依家嘅老公阿Tom啦!
呢種緣分有幾難得先會遇到你話.上到的士,阿Tom就問Joan幾多歲,聽返Joan講原來韓國人好興一見面就問人年齡.Joan就覺得自己係香港人,幾多歲關對方咩事,所以實質37歲嘅Joan就回答對方自己係27歲啦!
然後阿Tom就俾咗自己嘅call車卡片Joan,Joan就覺得肯定係因為自己「27歲後生女」所以就即刻俾電話自己.
最可愛嘅係,問返大叔阿Tom呢件事嘅時候,佢就打死都唔認自己其實對Joan有意思,話係因為覺得Joan係長途客,咁以後就有生意做,仲係咁話係Joan主動表達愛意,主動send message話:「我愛你我想你」咁樣,Joan就一臉錯愕然後否認.
溝通全靠Google大神
咁到底係邊個主動先就羅生門啦,只係知道Joan返到香港之後,兩個非常痴纏日日send message,但係留意返其實Joan當時係仲未識韓文㗎~咁點樣溝通呢?正所謂Google Translate,語言無障礙!不厭其煩地translate完再copy再send,就係咁樣不停重複.
荀盤大叔不愛靚韓妹 獨愛純天然乖乖女
呢種旅行認識仲要係的士上面認識嘅外國阿叔,Joan嘅朋友都好擔心佢識錯人.而主持人陳貝兒就表示原來當時40歲嘅大叔阿Tom係有車有樓有肌肉嘅荀盤黎!
Joan並唔係「典型美女」嘅外形,咁點解當呢位荀盤平日遇上咁多漂亮嘅韓國女仔都無動於衷呢?原來係因為佢唔鍾意韓國女仔嘅生活習慣,例如吸煙,飲酒,夜返,成日去玩,仲表示自己係非常唔喜歡呢啲行為.而呢啲習慣正正就係Joan唔會做嘅.
而且大叔仲話唔鍾意韓國女仔成日整容,反而覺得Joan純天然好好,仲好直接話鍾意佢唔係因為佢靚,但係佢就非常可愛.而Joan並無介意老公話自己唔靚,反而搞笑話:「辛苦你啦」
其實喺Joan同Tom嘅互動相處之間,都睇得出呢對夫妻嘅可愛相處之道.開頭Joan介紹老公俾主持陳貝兒認識嘅時候,陳貝兒就叫對方做Oppa(哥哥),但係Joan就話自己老公阿Tom係Ajeossi(大叔),然後阿Tom表情僵硬,任由老婆介紹自己做大叔,然後就再同陳貝兒自介:「Tom...Tom」老婆係隔離笑得好開心.
大叔愛屋及烏
大叔性格都好好,非常愛屋及烏,見到無花果好靚就買一盒,托Joan帶返香港送俾媽咪.Joan啲朋友都話阿叔係個好男人,會主動去機場接佢哋.連主持人陳貝兒都話食飯嗰陣,大叔拿拿聲包好個生菜包俾陳貝兒食.
另一番浪漫嘅「求婚」過程
小編自己覺得雖然唔係搞到好大,即係嗰啲call晒你有生以來嘅朋友親戚隔離鄰舍黎,然後成地氣球跪晒地嗰啲,但就係咁簡單嘅一句,背後嘅意義已經好有震撼力!兩人拍拖一年幾,有一次Joan媽咪黎到韓國,大叔就突然同Joan媽咪講:「Mum!登登登登」(結婚進行曲頭4粒音)同一時間俾到驚喜Joan,又問準Joan媽咪意見,其實都係另一番浪漫啊~
大叔在婚禮上感動姐妹嘅一番說話
Joan嘅好姐妹Karen就話大叔對Joan好好,喺婚禮上大叔就同大家講話自己老婆:「face no good body no good 但係個心好好」呢番說話令Karen感動至今.
幽默搞笑有大叔就有氣氛
主持人陳貝兒話有大叔嘅出現,成件事就會好有喜感,佢好能夠帶到開心俾大家,老婆Joan又會「格格聲」大笑.
不斷鬥嘴就係佢哋嘅情趣
主持人陳貝兒話雖然有時大叔講野窒Joan,Joan又會翻返老公白眼,叫對方唔好嘈,不過咁樣其實係佢哋嘅情趣.另一半喺身邊不斷搞笑,兩個嘻嘻哈哈就一世.
有承擔 為給老婆一個家打兩份工
可能係韓國大男人嘅關係,大叔同Joan結婚後,為咗俾老婆一個舒適嘅屋企,不惜辛苦啲打兩份工,就係為咗俾個大啲舒服啲嘅家老婆,即使老婆開聲話願意住喺本身無客廳嘅蝸居,老公都堅持要搬去過千呎3房單位.大叔非常有承擔,擁有願意擔起頭家嘅氣概.
一個搞笑幽默,一個大笑姑婆,真係嘻嘻哈哈就一世㗎啦~
Text: Holiday Editorial
(小編公告:如果讀者有任何關於美食,旅遊,玩樂,或者任何新奇有趣事物既資訊,都歡迎話比小編們知~大家可以透過Facebook inbox,或者send e-mail到[email protected],直接將資料傳比小編)


text:
2017年運程預測
只係講出轉運,而講唔出會轉什麼運,轉成點,轉出乜嘢後果,會讓人覺得你冇料到,廢話.本欄絕對唔會浪費大家閱讀時間,亦唔會浪費本人時間寫作廢話,預測未來少不免.2017年復稿,作全年預測在所不辭.
加息不會推跌樓價
樓價係唔會跌,就算你加幾多次息都唔會跌.按揭利率同樓價從來沒有直線關係,供樓兩厘息樓價升,但廿幾年前供樓十幾厘息,樓價一樣有得升.從來要樓價跌只有一個原因,就係香港經濟玩完,香港失業率攀升,香港人冇嘢做,供唔起樓,甚至要賣樓套現,咁就樓價跌.而家嘅樓市,同創業板嘅股票一樣.點解創業板股票可以上到幾百億市值仍屹立不倒,個個都話佢冧,佢都唔冧?只要揸貨嘅人冇諗住沽,再上一千億市值都仲可以.你以為終有一日要散貨,火箭上升始終抵受唔住地心吸力?但其實佢哋係哈勃望遠鏡,從來冇諗過返落地球,價錢又點會重歸起點?
樓價被辣招夾到市場冇貨,全部業主都唔想賣,樓價又點會下跌?2017年除非香港玩完,業主要賣樓套現,否則想賣樓嘅人仲少過創業板股票嘅沽家.橫睇掂睇,香港人可以玩完,但香港唔會玩完,因為大量有銀紙嘅大陸人想代替你香港人.全中國有邊個一線城市,冇霧霾,食物冇毒,唔可能輕易地在機場畀人帶走?香港唔只係中國境內嘅美元區,仲係中國境內唯一可以住人嘅安全城市,大陸人唔知幾想香港人走晒,佢哋落嚟嘆世界唔使咁逼.香港人假如移民或玩完,要沽售手上嘅優質樓盤,自然有人接.冇能力爭贏優質樓盤嘅香港人,走晒去接啲二級樓盤,大陸人唔識嘅地段.


text:
做咗香港人幾十年,今日終於有機會嚟到珍寶海鮮舫!佢哋兩個皇帝終於可以坐到龍椅啦
睇食神同埋味吉陽一都可以見到珍寶王國,今日真係有機會嚟到啦!其實好多香港人都去過,不過自細都好少機會到香港仔,又真係唔知點解一路都冇呢個機會嚟!
自駕遊嘅朋友嚟到呢個迴旋處落車,就會見到碼頭㗎啦!
碼頭分別有3個,但係左邊嘅太白海鮮舫已經沒有營業了,問番船夫叔叔佢話因為少咗好多日本客,所以都營運唔到落去!
至於右邊的碼頭就係接載遊艇客,大家除咗可以喺深灣呢個位置上船,都可以喺香港仔碼頭嗰邊上船
呢架接駁船係唔需要俾船費㗎
即使假日都唔會好多人,所以大把位任坐唔嬲!
伯伯講咗好多珍寶王國歷史俾我哋知,佢每日就係不停駕駛這接駁船來往珍寶王國
開船啦!只係需要5分鐘嘅船程
越嚟越近真係好似食神個畫面!去飲茶前吹吹海風真係好有風味!
標誌住珍寶王國嘅龍吐珠!(唔知打風嗰陣會唔會吹走咗粒珠呢?)
等咗好耐好肚餓,終於有得食lu!
周圍都好華麗好靚,突然覺得自己好似去咗外地旅遊嘅感覺!
我哋十一點到,所以人唔多!一上到嚟二樓就有位
喺酒樓嘅兩端都設有呢個皇帝龍椅,大家如果鍾意仲可以俾錢著埋龍袍影相
唔知可唔可以著住宮女衫同龍袍食蝦餃燒賣呢?!哈哈~
好開心呢度保留咗傳統飲茶嘅特色,有大排檔可以拎住張咭想嗌咩就食咩!
有經典嘅蘿蔔糕點心車,有陣時同呀姐熟絡咗,仲可以一色3味,即係蘿蔔糕,芋頭糕加馬蹄糕,真係超正!
仲有至愛粥點車仔,仲記得細個叫粥食嗰陣,專登會叫呀姐俾一碗薄脆我
十二點過後開始越嚟越多人!
點心平均$40-50左右,價錢都算貴,不過嚟得呢D地方食都預咗
離開咗茶樓我哋落番地下,原來喺酒樓後面有個相片展覽同埋魚場
可以見到一條一條好大嘅魚,呢個位置同埋後廚房真係浮喺水面㗎!感覺真係好得意
最後我哋搭番往深灣碼頭嘅接駁艇番過上岸!呢個體驗實在開心,自己好似變咗做個遊客番去自己地頭旅行
Photo by CANON 5D Mark IV, Len | EF 24-70mm f2.8L II USM
呀劍評分: 9分
呀劍評語: 一個原本唔應該陌生嘅地方,身為香港人好似點都要嚟一次,而且感覺自己好似去咗旅行,呢個體驗真係幾得意,有機會真係要再嚟!
地址
香港仔黃竹坑深灣碼頭徑
營業時間
星期一至六: 11:00-23:30 星期日及公眾假期: 09:00-23:30
電話
2553 9111


text:
基輔 必去景點及尼維奇公園附近酒店推介
尼維奇公園附近酒店預訂
神秘優惠價幫你慳更多
即時揭開神秘優惠價,慳得更多
基輔必去推介 - 尼維奇公園
想去 基輔 自由行?等 Hotels.com 帶你玩盡 基輔尼維奇公園 啦!留意我地文章,話你知去基輔 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋基輔尼維奇公園 附近有咩酒店,等你更加容易計劃行程,慳返酒店來回景點嘅時間.
基輔尼維奇公園 自由行
去得基輔尼維奇公園 自由行最緊要一定係揀啱日子去.一啲熱門景點例如,基輔 嘅 尼維奇公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
基輔尼維奇公園 交通
想去尼維奇公園 暢順無阻濟,最好就係出發前,睇清楚基輔尼維奇公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
基輔尼維奇公園 必食必買攻略
基輔尼維奇公園一直都係旅遊熱門地點,去到基輔尼維奇公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
聖約翰座堂
聖約翰座堂(St John's Cathedral)係香港一基督敎堂,喺中環花園道,門牌四到八號.堂歸香港聖公會香港島教區,係主教座堂.
史[編輯]
聖約翰座堂笪地,開埠之時,係歸入英軍駐地.香港政府成立後,地係Chinese Secretary嘅寫字樓.佢西北無遠,係當時督憲府,一直上山見政府合署.
一八四一年,香港就係英國殖民地,然而遲遲未有國敎聖公會敎堂.其他天主敎堂,誓反敎各敎會堂,長老會敎堂,唐人廟宇,回敎寺都有齊,但係就係無聖公會敎堂.聖約翰座堂未起之前,敎眾都要喺蓆棚中做禮拜,咁引起敎眾不滿.
之後,香港政府批地畀英國聖公會.一八四七年,聖約翰座堂奠基.一八四九年起好同祝聖.座堂係香港最舊嘅西式教會建築物.地權上,係香港唯一不動產,係自已保有,卽英Freehold地.座堂主樓有三.座堂本身,一八四七年起成,係維多利亞時期,歌德式建築.副堂一九二四年落成,而新座寫字樓,一九五六年加建.聖約翰座堂道木門,取材自添馬艦(HMS Tamar)艦身.艦喺香港保衛戰時,英軍自行炸沉,以免落入日軍手中.
座堂係教區首堂,因該堂裏面置有主教座位.香港日治時期,拎來做日本人會所.而家教堂已評為香港法定古蹟,受法列保護.遊客亦到嚟觀光.為咗避免冷氣水氣,引致白蟻侵蝕,破壞古物古蹟,座堂無冷氣.座堂除咗有主教專用位,重有法政牧師同座堂牧師專用位,亦有英國殖民年代留落,鑄上英國皇室徽號嘅會眾位,係留畀香港總督同英國皇室用.皇室有時會途經香港,禮拜時畀佢哋坐.香港主權移交之前,座堂會掛英國旗,之後拆咗.目前座堂日日有崇拜.亦有早堂晚堂,而話有英國話,廣東話,普通話同菲律賓話都有.崇拜者,嚟自世界各地,係國際座堂.
禮拜同打理[編輯]
一啲聖日,座堂有唱頌大聖餐禮,香港聖公會香港島教區,香港聖公會澳門傳道地區嘅按立聖職聖禮同詩班節,亦喺座堂搞.現任聖約翰座堂署理座堂主任牧師,卽英文Dean,係白嘉榮法政牧師,英文the Revd Canon David Pickering.佢自二零一二年三月廿六號,受命出任署理座堂主任牧師,直到八月新任座堂主任牧師謝子和法政牧師上任為止.
其他史跡[編輯]
堂邊花園,有啲英軍紀念碑,亦有英軍葬喺度.
聖約翰座堂牧區轄下禮拜堂[編輯]
特殊用途[編輯]
由於禮拜堂鄰近政府總部,所以每逢基督徒團體示威遊行,佢哋結束時,都會唔分宗派,包括天主教,到禮拜堂花園感恩禱告,然後解散.


text:
幾年前係公司認識佢,起初唔熟,只係知佢已經結咗婚;後來佢轉咗工,間中會約埋一班同事&舊同事出黎食飯唱k,漸漸就熟絡咗,知道佢個人其實對朋友都幾好同幾玩得,我本身男仔頭,所以同佢都好夾;後來同佢越來越friend,覺得佢好take care我,佢有時都會打比我傾計,有時深夜亦會msg我… 有時食飯唱k去玩,我地都會好close,佢甚至會攬下我,拖下我,我當時諗佢係當我男仔定純粹飲多咗想搵個人攬下呢?
後來有一次去camp,由於其他都係情侶,所以我地被安排一齊訓,當晚佢差不多成晚都攬住我,我覺得好曖昧,佢成日用"果度" 頂住我...攪到我好想
情人節前一晚佢msg我,話見我情人節無人約咁可憐,佢約我等我無咁慘;因為佢老婆出咗trip要夜晚先返,所以下午可以「借「d時間比我,可惜最後佢因為公事而出唔到黎…
之後我地約埋一班人去旅行,我地又係被編排一間房,初初都無野,但到最後一晚佢突然攬得我好實,之後嘴我,纏綿過後(佢又頂住我,我仲感覺到佢好似濕左,),佢問我想點,想keep or stop,當時我真係好想同佢一齊,所以我話想keep;之後佢問我係咪諗清楚,佢話佢咩都比唔到我,我地初初一齊係會好開心,但時間越耐對我嘅傷害只會越大… 我聽完佢咁講,諗咗一陣就話:咁我地算啦… 其實我無諗過要破壞佢婚姻,我知我無咁嘅份量可以影響到佢地,但個刻我只係好傻咁好想同佢一齊,不過我又唔想佢為難,所以決定放棄,我以為我地仲可以做返朋友…
個次之後,佢再無搵我,甚至開始避我,我地好多次gathering佢都甩底,我生日佢甚至連一句生日快樂都無… 其實呢幾個月我好唔開心,但我又知道如果佢繼續搵我,我會更加放唔低… 事隔幾個月,我都已經無乜野,我以為佢已經唔會再搵我,點之前幾日係公司佢突然打比我,叫我落一落樓,落到去佢比咗份野我話係生日禮物(我生日已經過咗好耐),之後我地寒暄咗幾句佢就走咗…
其實我知道我地已經完結咗,但我真係好想知道我係佢心目中到底係咩一回事?係玩我?定係真係鐘意過我?我地仲會做得返朋友嗎??


text:
結婚擺酒,設宴款待親朋戚友,幾乎係每對新人籌備結婚中不可缺少.相信大家都知道,香港人結婚的開支中,酒席所佔嘅開支係最重,而且喺酒店擺酒係熱門之選,華麗水晶吊燈,顯得婚禮格調高雅.若想花錢花得精明,避免訂酒席「中伏」嘅機會,就要睇吓編輯精選嘅最新酒店婚宴場地名單,全部根據新人評分,為準備酒席的新人提供參考.
「因為我都係佢地度出門,前一晚喺酒店住佢地送咗朱古力同香檳俾我地~跪墊同出門要用個啲野,佢地都借哂俾我地,真係好幫到手,唔使我地再安排.我地出門嘅時候有灑米,佢地都好好,話唔影響到其他人都可以,唔會話怕我地整污糟啲地方.咁啱嗰朝我出門嘅時候都有另一對新人出門,我見佢地都安排得好好,分得好清楚,完全唔會亂… 」
詳細評論及價錢參考:按此
「主要因為佢地嘅食物質素同埋場地.
食物質素方面,因為我之前都同朋友係度食過野,都覺得幾好,加埋上網睇到comments都係唔錯,所以都幾有信心.
而場地嗰邊,因為我地擺嘅圍數唔算多,16圍,對於佢地嘅場地大小都算適合,而且地點都方便… 」
詳細評論及價錢參考:按此
「其實我睇咗好多間唔同嘅酒席,其中有啲負責酒席嘅員工對婚禮流程根本唔熟悉,真係愈傾愈唔對路…佢哋嘅服務態度真係好好,無論係其他部門嘅同事,定係big day當日幫我嘅同事,甚至係妹妹都好好,feel到佢哋唔係想交貨咁簡單,而係好有熱誠,好想做好成件事…」
詳細評論及價錢參考:按此
「其實成個過程都好smooth,D staff都好幫得手.當日最後送客個時,大家都反應D食物質素幾好.員工更將D嘢食re-heat完送上房比我地食,所以感覺非常好… 」
詳細評論及價錢參考:按此
「我哋覺得嗰度地方夠大,裝修又同其他酒店唔同,除咗我哋一對新人之後,啲賓客影相應該都配合到.到婚宴嗰日果然見到好多朋友喺場地度自拍都玩得好開心.雖然ballroom裡面比較暗(台係夠光),但都有好多地方可以俾啲guest自己去拍照留念,而且我覺得啲相影出黎都幾靚…」
詳細評論及價錢參考:按此
「由我先生求婚起到我哋擺酒都只係半年嘅時間左右,地點方面我哋好早就鎖定咗尖沙咀,不論搭車或者揸車都好方便.去睇過場個感覺都適合.我覺得Mira最吸引嘅地方就係Ballroom樓底高,入到去感覺舒服,唔會有壓逼感.雖然夜晚佢哋會落晒窗簾,但係始終我都知佢有窗,感覺唔會咁焗促…」
詳細評論及價錢參考:按此
「我就話我哋係 Poly 舊生,問佢會唔會有多啲優惠,佢話都有,不過點都唔夠婚展多㗎喇,Emmy佢叫我哋 hold 住唔好俾訂住,話如果我哋遲啲等婚展俾訂會再優惠啲,再送多啲嘢俾我哋!負責安排我地睇場嘅同事Emmy真係好好,講解得好清楚,而個ballroom 無柱位有咁靚,我哋都決定俾訂…」
詳細評論及價錢參考:按此
「最初我哋揀地點擺酒,比較過尖東兩,三間酒店,shortlist到Langham同埋Hotel Icon,最後都覺得係Hotel Icon最好.其實當時Langham個package係提供晒backdrop,candy bar,decoration等等,同我哋傾嗰時好多嘢都幫我哋諗咗,唔洗我哋煩.不過最後冇揀係因為我哋有去Langham飲過,覺得個image好似Hotel Icon啱我哋多啲,因為Langham係一個好傳統好secure嘅婚宴場哋,但係Hotel Icon環境比較新同感覺開揚啲新,成個design,色tone各樣嘢都modern 啲,而且因為Icon係教學酒店,我覺得都可以contribute返,所以最後就決定咗搵佢哋…」
詳細評論及價錢參考:按此
「當時我哋仲有考慮Ritz Carlton,Shangri-La 等等,但因為檔期問題,樓底又矮,又擺唔到我哋想要嘅圍數,所以都係揀迪士尼.當時幫我哋嘅sales叫Carmen,冇hard sell我哋咩嘢,反而係我哋好多要求,例如我哋搵咗個30幾人既orchestra過去,佢都會幫我哋同個manager爭取.有三個floor,佢upgrade咗我哋唔洗用曬minimum charge個錢,本身去最大個房要78萬,佢就50幾萬都比我哋係嗰度擺,因為見到我哋好犀利,啲嘢好靚,佢就想擺位係最好嘅,所以比我哋最大嘅ballroom.我哋想march in背景音樂喺live,所以請咗香港業餘管弦樂團,都會出去表演嗰啲嚟嘅.我哋本身都係做event,想一世人難忘啲,所以捨得花費啲去買個難忘嘅經歷…」
詳細評論及價錢參考:按此
「坦白講,迪士尼當初並唔係我嘅首選,原因係地點真係比較遠,唔夠方便親戚朋友去飲,所以一開始時去睇左好多間其他酒店,幸好有睇過其他酒店,有比較之下,發現迪士尼真係做得好好,夢幻甜蜜嘅感覺,正正係我想要嘅嘢…
Big Day 前一個月,發生左「棚架」事件,老實講,唔傷心就假,當時Yanis 每日都打俾我地,細心解釋講返公司每日開會嘅進度,強調公司已經諗緊辦法處理,叫我地唔好擔心,大概一星期之後,收到回覆,酒店方面會加派人手趕工,預計我結婚前幾日就可以拆晒所有棚架,而事實上我結婚當日真係見唔到任何一個棚架,係呢件事上面,見到酒店方面有盡力去解決問題,並無推卸責任,所以都可以接受既...」
詳細評論及價錢參考:按此
圖片來源:Bespoke Wedding 新人評論
撰文:May


text:
其實我好少發揮我印尼亞齊人其中一項口臭技能,改人花名.不過,我真係決定將 朱凱迪 為首嘅自決派,改名做自殺派算,因為佢地嘅行為,真係同自我了斷無分別,得閒搵人打我,都唔得閒同一班自發幫姚松炎拉票嘅人謝票,呢班友唔叫自殺派,仲有乜好叫?
朱凱迪 呢班友輕重不分
朱凱迪 一定認為自己謀略蓋世,可以用埋啲屎忽計可以贏九西初選,幫劉小麗保住九西候選人資格,然後再好似姚松炎咁輸咗.如果佢仲有少少腦,都唔係依家呢個時候得罪四方八面嘅方丈,好似呢張由陳士齊提供嘅照片,九西一班人自發幫姚松炎,甚至謝票都幫埋,但姚松炎嘅人從來無主動去接觸佢地,甚至多謝佢地,唔通佢地認為劉小麗果場仗唔駛打,定係劉小麗可以食自己咁? 朱凱迪 成棚人得閒做鍵盤戰士,同我呢啲人開戰,咪做埋啲得罪方丈但對下仗一啲幫助嘅行為.
其實左膠都唔係第一日衰呢啲嘢,點解公民黨後嚟流失大部分義工同支持者,其中一個轉捩點係2004年嘅立法會選舉會戰,何秀蘭為首嘅友仔激走晒啲義工,甚至用埋啲仆街方法開我片,工黨西灣河果件麥德正係當年有份搞我其中一件仆街,你估我人走去德國乜都唔記得你條冚家鏟.結果好多人對政治心灰意冷,跟住我居然做唔到公民黨創黨黨員,跟住嘅事情,大家知道乜事喇.
所以,我可以斷定 朱凱迪 呢班友唔係搞自決,係搞自殺,因為對無錢嘅泛民,攏絡民心極為重要,特別係熱情嘅義工,但佢地嘅作為令人心寒.某程度上,梁天琦有值得尊敬之處係,因為佢地領導港大Ricci宿生會出身,英式領袖精神嘅訓練令佢知道要感謝群眾,否則果次民主富士康係點做出嚟,唔係一句港獨咁簡單嘛.梁天琦係有作為軍隊領袖應有嘅品格,但呢班左膠自殺派,十幾年前到依家,都係無呢種精神同品格.
梁天琦喺以往訪問中,講過呢句嘢:「不惜一切,甚至犧牲個人利益,一起去達成目標,一起去贏.」
點解自決派變自殺派,因為佢地唔尊重群眾,亦唔會有不惜一切,犧牲個人利益去一齊贏嘅精神,唔好怪點解年青人都咁憎自殺派呢班大帝.


text:
聞西
任職金融界的美食達人,作家.給單身人士的晚餐食譜,教你一個人,也要好好食,好好愛自己.
近排最hit有關年青人嘅新聞熱話係咩呢?
之唔係以後仲可唔可以上網直播打機,又或者翻唱別人的歌,
仲可唔可以再放上網路同其他人開心些牙呢?
會唔會轉個頭就比人告到甩褲呢?
二次創作好似唔係好關我呢啲唔打機,唔唱別人的歌,又上咗年紀嘅人事,
其實唔係㗎!好似我啲食譜咁,周不時會發現比人二次創作化身喺其他媒體,
老實講以前我都會有少少嬲嬲豬㗎!不過衣家乜都化晒lu,
都係嗰句開心些牙最緊要大家鍾意啦!想深一層都唔係衰得晒嘅,
至少有人認同自己嘅作品嘛~哈!
其實我都有做二次創作㗎,咁即係有口話人無口話自己啦?
吓咁都得?係呀!八卦問過老闆腸粉就咁食得唔得,佢話腸粉其實已經蒸熟咗,
基本上就咁食係無問題嘅!不過佢非常好奇咁問我係唔係真㗎?
真㗎!一直都好想自己做粉皮,不過又好怕麻煩,所以就諗到呢個懶人方法喇!
即係一塊粉皮,零難度話咁易就得啦!呵呵!
就係咁簡單?係呀!唔信你自己試下囉~
(材料)
所以你想整幾多就自己計下數預材料喇!至於鮭魚肉鬆同蜜糖落幾多就自己控制喇!
(做法)
1.煲滾一鍋水熄火,然後落珍珠露筍灼大約30秒即撈起,用冷水沖洗降溫,
咁就可以保持露筍色澤翠綠及脆身,之後用廚紙抹乾備用.
2.蝦米腸放在砧板上(記得用熟食砧板呀)再從接駁位慢慢小心拆開,
直至變成一塊粉皮為止,然後一開四份(如圖),用普通腸粉都可以啦!
3.取出一片粉皮,然後放三條珍珠露筍量好位置,
之後切去多餘部份,通上有長有短就比較好睇啦!
注意切咗出嚟嘅珍珠露筍可以用嚟切粒炒飯或者炒蛋做早餐,唔會嘥嘢啦~
4.將適量農眼蜜搽落珍珠露筍上面,點解用農眼蜜?
因為我鍾意佢嘅香味囉,用其他蜜糖都得~
5.再將適量鮭魚肉鬆放喺珍珠露筍上面,然後慢慢將粉皮卷起.


text:
佩卡圖 必去景點及尼洋尼洋海灘附近酒店推介
尼洋尼洋海灘附近酒店預訂
神秘優惠價幫你慳更多
即時揭開神秘優惠價,慳得更多
佩卡圖必去推介 - 尼洋尼洋海灘
想去 佩卡圖 自由行?等 Hotels.com 帶你玩盡 佩卡圖尼洋尼洋海灘 啦!留意我地文章,話你知去佩卡圖 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋佩卡圖尼洋尼洋海灘 附近有咩酒店,等你更加容易計劃行程,慳返酒店來回景點嘅時間.
佩卡圖尼洋尼洋海灘 自由行
去得佩卡圖尼洋尼洋海灘 自由行最緊要一定係揀啱日子去.一啲熱門景點例如,佩卡圖 嘅 尼洋尼洋海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
佩卡圖尼洋尼洋海灘 交通
想去尼洋尼洋海灘 暢順無阻濟,最好就係出發前,睇清楚佩卡圖尼洋尼洋海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
佩卡圖尼洋尼洋海灘 必食必買攻略
佩卡圖尼洋尼洋海灘一直都係旅遊熱門地點,去到佩卡圖尼洋尼洋海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!